
ALKULAUSE. 

Liikuntakasvatus  Suomessa  kulkee  ripein  askelin 
eteenpäin.  Jokainen  kulunut  vuosi,  kuukausi,  voipa 
melkein  sanoa  päiväkin  antaa  tästä  todistuksia.  Suo- 
malaisen urheilu-  ja  voimisteluelämän  nopea  kehitys  ei 
ole  ollut  yksinomaan  käytännöllistä  laatua.  Rinnan 
käytännön  kanssa  on  kulkenut  teoria,  liikuntakasva- 
tuksen tietopuolinen  tuntemus.  Tätä  teoreettista,  tieto- 
puolista tuntemusta  edustaa  ennen  kaikkea  kirjallisuus. 
On  tunnettu  ja  tunnustettu  tosiasia,  että  liikuntakasva- 
tusta koskevien  kirjojen  ja  oppaiden  merkitys  on  katsot- 
tava tavattoman  suureksi  eri  ruumiinharjoituslajien  le- 
venemiselle, eikä  ainoastaan  levenemiselle,  vaan  joka 
harjoitusmuodon  laadun  s.  o.  tekniikan  kehitykselle 
yhä  enemmän  täydellisyyttä  kohti. 

Mainitsematta  tässä  yksityisiä  julkaisuja  nimeltään, 
voimme  todeta,  että  useimmat  ruumiinharjoitusmuodot 
ovat  saaneet,  —  toiset,  hyvinkin  perinpohjaisen  —  teo- 
reettisen käsittelyn  suomenkielellä  julkaistujen,  alaa 
koskevien  teosten  sivuilla.  Mikäli  allekirjoittanut  tietää, 
on  telinevoimistelu  kuitenkin  yksi  sellaisia  ruumiinhar- 
joitusmuotoja,  joissa  kipeästi  kaivataan  harjoitusopasta. 
Sitä    kaivataan  etupäässä   kahdesta   syystä,   nim.   itse 


tel ine voimistelutaidon  levittämiseksi  ja  telinehän oitusten 
ylitenäistyttämiseksi  sekä  suoritustavaltaan  että  nimel- 
tään. Olletikin  telinevoimistelun  terminologian,  harjoi- 
tusnimitysten  erilaisuus  eri  paikkakunnilla  on  tuottanut 
monia  vaikeuksia  telinevoimistelukilpailujen  järjeste- 
lyille ja  kaikelle  muullekin  telinevoimistelulle.  Ehkä 
tämä  seikka  on  myös  osaltaan  pelottanut  voimistelu- 
miehiämme  tarttumasta  kynään  suomalaisen  telinevoi- 
misteluoppaan  aikaansaamiseksi. 

Tehtävän  vaikeudesta  huolimatta  on  allekirjoittanut 
rohjennut  ryhtyä  mainitunlaisen  oppaan  laatimiseen. 
Tarkoitukseni  on  tässä  oppaassa  selostaa  ne  telinehar- 
joitusmuodot,  joihin  suomalainen  (niin  koulu-  kuin 
seura-)  telinevoimistelu  on  alkanut  kiteytyä.  Teosta 
laatiessani  olen  koettanut  onkia  eri  telineharjoituksista 
eri  paikkakunnilla  käytetyt  nimitykset  ja  valita  oman 
harkintani  ja  pätevien  voimistelumiesten  neuvojen  mu- 
kaan sopivimmat  nimitykset.  Paljon  apua  olen  saanut 
äsken  julkaistusta  sotaväen  Voimisteluohjesäännöstä 
tässä  suhteessa.  Yhtenäisyyden  vuoksi  olen  koettanut 
pysyä  mahdollisimman  tarkoin  kiinni  tässä  Voimistelu- 
ohjesäännössä  käytetyissä  nimityksissä  ja  oJen  erikoi- 
sen kiitollinen  tämän  teoksen  tekijälle  lehtori  Kl.  U. 
Suomelalle  tämän  kirjan  välityksellä  saamistani  ohjeista 
samoinkuin  niistä  persoonallisista  neuvoista,  joita  olen 
häneltä  saanut.  Löytyy  kuitenkin  paljon  telineharjoi- 
tuksia,  joilla  ei  vielä  ole  ollut  minkäänlaista  vakiintu- 
nutta nimitystä.  Näille  olen  ollut  pakotettu  itse  johta- 
maan nimen.  En  mene  vakuuttamaan,  että  ne  aina  ovat 
sattuneet  »naulan  päälle»,  mutta  toisissa  tapauksissa  on 
nimitys  ilman  muuta  ollut  selvä  läheisten  sukulaishar- 
joitusten  perusteella. 


Nyt  valmistamani  osa  koskee  ainoastaan  tanko-  ja 
nojapuuharjoituksia.  Alkuperäinen  aikomus  oli  sisäl- 
lyttää kirjaan  koko  suomalainen  telinevoimistelu.  Aine- 
histon  tavaton  laajuus  teki  kuitenkin  tälle  aikomukselle 
tenän,  joten  muut  telineharjoitukset  ja  hypyt  kaikilla 
telineillä  ovat  saaneet  jäädä  odottamaan  vuoroansa. 

Tarjotessani  Suomen  voimistelijoille  telinevoimis- 
telun harjoitusoppaani  ensi-osan,  toivon,  että  siitä  olisi 
vastaavaa  hyötyä  voimistelun  harrastajille,  ja  että  se 
pystyisi  viemään  edes  kukon  askeleen  yhtenä isyy^ttä 
kaipaavaa  suomalaista  telinevoimistelua  eteenpäin. 

Kuvien  hankkimiseksi  olen  saanut  tarvittavan  a^^ln 
Helsingin  »Jyryn»  valiovoimistelijoilta,  joille  tässä 
parhaimmat  kiitokseni,  samoinkuin  valokuvaaja  herra 
J.  Lindhille,  jonka  taitava  käsi  on  ne  valmistanut.  Osa 
kuvista  on  peräisin  yllämainitusta  Voimistelu:  hje- 
säännöstä 

Kristiinassa  31  p:nä  lokak.  1920. 

Väinö  Laherma. 


JOHDANTO. 

Telinevoimistelu  on  totuttu  jakamaan  kahteen 
pääryhmään:  1)  varsinaisiin  telineharjoituksiin  ja  2)  teli- 
nehyppäyksiin.  Edellisessä  tapauksessa  pysytään  teli- 
neellä määrätty  aika,  jälkimmäisessä  tapauksessa  teline 
joko  säilyy  kokonaan  kosketukselta,  tai  sysätään  sitä  yli 
kuljettaessa. 

Varsinaiset  telineharjoitukset  sopii  —  kuten  tässä 
kirjassa  on  tehty  —  jakaa  seuraavasti:  a)  riipunta - 
asennot,  b)  noja-asennot,  c)  liikkeet,  d)  telineelle  tulo- 
tavat  ja  e)  alastulotavat.  Riipunta-asennoiksi  kutsumme 
harjoituksia,  joissa  ruumiinpainoa  kannattavan  käden 
kyynärpää  viittaa  alaspäin,  noja-asennoissa  kyynärpää 
on  käden  (kämmenen)  yläpuolella  (ehkä  paria  kolmea 
poikkeusta  lukuunottamatta:  kainalonoja  nojapuilla, 
kyynäitaiveriipunta  tangolla).  Edellisissä  on  yleensä 
ruumiin  painopiste  telineen  alapuolella,  jälkimmäisissä 
yläpuolella.  Liikkeiden  aikana  siirtyy  ruumis  toisesta 
asennosta  toiseen  telineellä.  Telineelle  tuloilla  ymmär- 
rämme eri  tapoja  alottaa  telineharjoitussarjat,  alastulot 
ovat  päinvastoin  niiden  lopettamistapoja. 

Telinehyppäykset  ovat  kolmea  laatua:  a)  vapaita, 
b)  riipunta-,   e)   nojahyppäyksiä.     Ensiksi   mainituissa 

pysyy  teline  koskemattomana,  jälkimmäisissä  tuenta  on 
joko  riipunta-  tai  noja-asennon  kaltainen. 

Laadulleen  voi  telinevoimistelu  olla  a)  vapaata  har- 
joittelua tai  b)  edeltäpäin  määrätyn  harjoitussarjan 
sääntöjenmukaista  suoritusta.  Edellisessä  tapauksessa 
on  tulo  telineen  luo  samoinkuin  telineen  luota  poistumi- 
nenkin täysin  vapaata,  jälkimmäisessä  tapauksessa  suo- 
ristautuu voimistelija  aina  ensin  rivissä  perusasentoon, 
marssii  reippaasti  määrättyyn  suhdeasentoon  telineen 
luo  uuteen  perusasentoon  (tai  suoraan  kiinni  telineeseen), 
suorittaa  harjoitussarjan  alusta  loppuun  ja  suoristautuu 
jälleen  perusasentoon,  mistä  reipas  paluu  takaisin  riviin 
perusasentoon,  minkä  jälkeen  lepoasento.  Useampien 
suorittaessa  määrättyä  tehtävää  yhtäaikaa,  on  tarkka 
komennus  välttämätön  yhtenäisen  suorituksen  aikaan- 
saamiseksi. 

Telinevoimistelua  sovellutettaessa  eri  ikäasteilla  ole- 
ville voimistelijoille,  on  hyvä  muistaa,  että  riipunta- 
asennot  miellyttävät  eniten  lapsia  ja  nuoria  poikia  ja 
tyttöjä,  samoin  kaikenmoiset  notkeutta  ja  sukkeluutta 
kysyvät  tehtävät,  noja-asennot  on  asetettava  etutilalle 
kehittyneemmällä  kasvuiällä  (n.  15  ikävuodesta),  ja  eri- 
koisesti on  muistettava,  että  hyppyharjoituksia  on  harras- 
tettava vähintäin  yhtä  paljon  kuin  kaikkia  muita  yh- 
teensä (vrt.  jalkavarsien  suurta  lihasmassaa  ja  työntar- 
vetta)  kaikilla  ikäkausilla  — ■  vanhuutta  lukuunotta- 
matta. 


HARJOITUKSET  ERI  TELINEILLÄ. 
YLEISIÄ  HUOMAUTUKSIA. 

1.  Telineiden  asetus  ja  korkeus.  Olkoonpa  kysymys 
telinevoimistelusta  joko  harjoiteltaessa  tai  näytöksissä, 
telineet  on  asetettava  aina  niin,  että  suoritukset  vaikut- 
tavat edullisimmin  katsojiin.  Jokainen  liikkuva  harjoi- 
tus vaikuttaa  hauskemmalta  —  se  on  paremmin  nähtä- 
vissä, kun  se  tapahtuu  katsojasta  laskien  sivulta  si- 
vulle. Tämän  mukaan  on  eri  telineet  asetettava  seuraa- 
vasti: tanko  katsojaa  kohti  tai  sivuviistoon  katsojasta 
laskien,  nojapuut  poikittain  katsojan  eteen,  hevonen 
samoin  poikittain,  ja  sen  »kaula»  oikealle  katsojasta, 
hyppytelineet  siten,  että  hyppyjen  suunta  käy  poikittain 
katsojain  edessä  tai  korkeintaan  vinosti  katsojia  kohti. 
Kiinteillä  telineillä  voimisteltaessa  on  katsojat  »siirret- 
tävä» edullisimmalle  puolelle  telinettä:  puolapuu-,  köysi- 
ja  riukurivin  eteen,  kohontapuun,  tikapuiden  ja  ren- 
kaiden sivulle.  Ne  telineet,  joiden  korkeus  on  muutetta- 
vissa, asetetaan  kulloinkin  tarvittavalle  korkeudelle. 
Eri  korkeuksille  sopii  seuraavat  nimitykset:  lantion, 
tasa  (telineen  ylin  osa  vyötäisten  kohdalla),  rinnan- 
t  a  s  a  (telineen  yläreuna  ison  rintalihaksen  alareunan 

kohdalla),  o  1  a  n  t  a  s  a  (telineen  yläreuna  olkapäiden 
tasalla),  päälaen  tasa  (telineen  yläreuna  päälaen 
tasalla),  kurotustasa  (telineen  yläreuna  niin  kor- 
kealla, että  perusasennosta  sen  alla  ylettyy  kurottamaan 
siihen  kiinni)  jahyppäystasa  (teline  niin  korkealla, 
että  siitä  saadaan  ote  ainoastaan  hyppäämällä). 

2.  Siihdeasennot  ja  etäisyys.  Ennen  telineharjoitusta 
asettuu  voimistelija  perusasentoon  määrätyssä  suhteessa 
telineeseen.  Nämä  n.  s.  suhdeasennot  ovat  seuraavat: 
päinseisonta  (katse  telineeseen  päin),  kylin- 
seisonta  (kylki  telineeseen  päin),  selinseisonta 
(selkä  telineeseen  päin)  ja  viistoseisont  a  (katse  vi- 
nosti, n.  45  asteen  kulmassa  telineen  pituussuuntaan). 
Suhdeasentojen  etäisyys  saattaa  myös  vaihdella.  Se 
voi  olla:  välitön,  kun  seisotaan  kiinni  tehneessä  tai 
suoraan  sen  alla,  kyynärväli,  kun  etäisyys  on 
kyynärvarren  pituinen,  a  s  k  e  1  v  ä  1  i,  kun  se  on  askeleen 
pituinen  ja  vauhtiväli,  kun  se  on  niin  pitkä,  että 
ehditään  saada  tarpeeksi  kova  juoksuvauhti. 

3.  Otteet.  Telineharjoituksia  suoritettaessa,  voidaan 
telineeseen  tarttua  eri  tavoin.  Tartuntatavat  ovat: 

a)  Myötäote,  jolloin  —  käsivarsien  ollessa  vi- 
nosti ylöspäin  —  kämmenet  ovat  käännetyt  eteenpäin, 

—  käsivarsien  ollessa  vaakasuorassa  —  kämmenet  ovat 
käännetyt  alaspäin,  tai  —  käsivarsien  ollessa  alaspäin 

—  kämmenet  ovat  käännetyt  taaksepäin. 

b.  Vastaote,  jolloin  kämmenet  ovat  käännetyt 
päinvastoin  kuin  myötäotteessa. 

c.  V  u  o  r  0-0  t  e,  jolloin  toinen  käsi  on  myötä-  toinen 
vastaotteessa. 

d.  Vastakkaisote,  jolloin  pidetään  kiinni  sa- 
masta   telineen     osasta    (tangosta,    nojapuun    aisasta 

tai  tikapuiden  puoleista)  siten,  että  kämmenet  ovat  vas- 
takkaisiin suuntiin  ja  sisäänpäin  joko  kohdakkain  tai 
toinen  toisen  takana  tai  alapuolella  (riu'ut). 

e.    K  i  e  r  t  o-o  t  e,  jolloin  kämmenet  ovat  käännetyt 
sivuillepäin  (tikapuut). 


Kuva    1.     Otteet    (vasemmalta    oikealle): 

ulko-ote  (alhaalta),  myötäote,  vastaote  ja 

sisäote  (alhaalta). 

f.  Ulko-ote  (nojapuilla,  tikapuilla),  jolloin  käm- 
menet ovat  käännetyt  vastakkain  ja  kädet  ovat  kiinni 
telineen  eri  osissa. 

g.  Sisäote  nojapuilla  on  sama  kuin  kierto-ote 
tikapuilla. 

Millä  otteella  taliansa  telineestä  tartutaankin,  tulee 
käsien  olla  niin  etäällä  toisistaan,  että  käsivarret  ovat 
suorina  ollessaan  yhdensuuntaiset,  ellei  jonkun  teline- 
harjoituksen  erikoinen  laatu  toisin  vaadi. 


TANKO. 

A.  RIIPUNTA-ASENNOT. 

1.  Oikoriipunta. 

Kuva  2. 

4.  Nimensä  mukaisesti  on  oikoriipunta  sellainen  rii- 
punta-asento, jossa  tangosta  käsin  riippuvan  voimiste- 
lijan käsivarret,  vartalo,  jalka- 
varret  ja  nilkat  ovat  täysin  ojen- 
netut, selkä  ehkä  hiukan  kaa- 
rella, pää  vartalon  suuntaan  ja 
olkapäät  voimakkaasti  alas- 
taakse  vedettyinä. 

Koska  oikoriipunta  on  useim- 
miten ensimmäinen  asento, 
johon  tankoharjoituksia  suori- 
tettaessa mennään  ja  johon 
harjoitus  voidaan  myös  lopettaa, 
selitettäköön  tässä  myöskin 
tapa,  miten  oikoriipunta -asen- 
toon hypätään  ja  miten  siitä 
Kuva    2.    Oikoriipunta.     pudotetaan  alas. 

Reippaasti  käyden  asetutaan  tangon  alle  perusasen 
toon.  Ennen  hyppäystä  vilkaistaan  nopeasti  tankoon, 
jotta  kädet  eivät  tapaisi  tyhjää,  ja  sen  jälkeen  suorite- 
taan nopea  hyppäys  tankoon  kiinni,  niin  että  joudutaan 
liikkumattomaan  asentoon.  - —  Alas  oikoriipunnasta  pu- 
dottaudutaan siten,  että  ensin  koukistetaan  hiukan  kä- 
sivarsia, päästetään  ote  ja  jalkojen  tavatessa  lattiaa  not- 
kistetaan polvia  noin  suoraan  kulmaan,  kädet  viedään 
heti,  kun  ne  ovat  irti,  kupeille  ja  sieltä  polvia  notkistet- 
taessa joko  si\Tille  tai  mieluummin  eteen;  sen  jälkeen 
ojentaudutaan  nopeasti  perusasentoon. 

Oikoriipunta  on  puhtaasti  suoritettuna  aika  vaikea 
asento,  vaikka  se  ensi  näkemältä  näyttääkin  helpolta. 
Säännöllisesti  unohdetaan  joku  pieni,  mutta  tärkeä 
seikka:  olkapäät  joutuvat  kosketuksiin  korvien  kanssa 
ja  nousevat  kovin  ylös-eteen,  polvet  ja  nilkat  jäävät 
koukkuun  ja  pyrkivät  samoin  kuin  jalkaterätkin  eril- 
leen. Asentoon  tullaan  virheellisesti,  jos  ennen  hyppyä 
katsotaan  ja  kurotetaan  tankoon  liian  kauan  ja  hypä- 
tään, niin  että  ei  voida  olla  heilumatta  asennossa.  Alas 
ei  pidä  pudottautua  raskaasti  kuin  jauhosäkki  polvia 
notkistamatta  eikä  viedä  käsiä  mitä  tietä  sattuu. 

Tangon  ollessa  kurotustasalla  tai  sitä  korkeammalla, 
on  oikoriipunta  se  alkuasento,  josta  melkein  kaikki  tan- 
koharjoitukset  aloitetaan. 

2.   Selinoikoriipunta. 
Kuva  3. 
5.   Jos  noustaan  tuolille  tangon  alle,  kumarretaan  hiur 
kan  eteenpäin,  nostetaan  kädet  taakse-ylös  kiinni  tan- 
koon, potkaistaan  tuoli  alta  pois,  pudotaan  selinoikorii- 
puntaan.  Asentoon  ei  kuitenkaan  tavallisesti  tulla  tällä 

Kuva  3.  Selinoikorii- 
punta,  Jalkavarret  jänni- 
tetty vartalon  suuntaan. 


tavalla,  vaan  etupäässä  oiko- 
riipunnasta  siten,  että  ensin  pujo- 
tetaan jalat  ja  vartalo  käsivarsien 
välistä  ja  annetaan  vartalon 
oijeta  alas  mahdollisimman  suo- 
raksi. Jalkavarret  ojennetaan 
heti  pujotuksen  jälkeen  ja  pää 
jännitetään  niin  taakse  kuin  mah- 
dollista. —  Pois  pääsee  asennosta 
eri  riipunta-asentojen  kautta. 

Asennon  pilaa  pääasiassa 
samat  virheet  kuin  oikoriipun- 
nankin.  Täysin  ojennettu  selin- 
oikoriipunta  on  useimmille  voi- 
mistelijoille mahdoton  johtuen 
olkanivelien  rakenteesta  ja  jäyk- 
kyydestä. 


3.  Kohoriipunta. 

6.  Kun  oikoriipunnasta  (4)  kohotetaan  ruumista  kä- 
sivarsia koukistamalla,  syntyy  kohoriipunta,  jolloin  kä- 
sivarsia lukuunottamatta  asento  on  sama  kuin  oikorii- 
punnassa. 

Kohoriipunta  on  tarpeellinen  väliasento  esim.  hei- 
lahdusvauhtia  (76)  otettaessa. 


4.  Leukariipunta. 

7.  Suuresti  edellisen  asennon  kaltainen  on  leukarii- 
punta, jolloin  ruumista  on  kohotettu  niin  ylös,  että 
leuka  ulottuu  tangon  päälle  ja  osa  ruumiinpainoa  tulee 
leuan  varaan. 

5.  Vapaa  leiikariipunta. 


8.  Jos  leukariipunnassa  (7)  ruumiinpaino  jätetään 
yksinomaan  leuan  varaan  ja  kädet  irroitetaan  tangosta 
ja  viedään  vaikkapa  lanteille,  voimme  kutsua  asentoa 
nimellä  vapaa  leukariipunta. 

Kelpaa  jonkinlaiseksi  voimakokeeksi  leukalihaksille. 


6.  Niskariipunta. 

9.  Kohoriipunnasta  (6)  sopii  myös  kohottautua  nis- 
kariipuntaan,  jolloin  pää  työnnetään  käsivarsien  välistä 
tangon  etupuolelle  ja  tai^utetaan  lujasti  takakenoon 
tangon  yli,  niin  että  osa  ruumiinpainoa  tulee  niskan  va- 
raan. 

7.  Vapaa  niskariipunta. 

10.  Samoinkuin  leukariipunta 
(7),  saattaa  niskariipuntakin  olla 
vapaa,  jolloin  kädet  irrotetaan 
ja  viedään  lanteille  tai  muuhun 
sopivaan  asentoon  ja  niska- 
lihakset saavat  kannattaa  koko 
painon. 


8.  K  uima  riipunta. 

Kuva  4. 

11.  Kun  oikoriipunnasta  (4) 
nostetaan  jalkavarret  vaaka- 
suoraan, syntyy  kulmariipunta. 

2  —  Telinevoimistelu. 


Kuva  4.   Kulmariipunta. 

9.  Selinkulmariipunta. 


12.  Samoinkuin  oikoriipunnasta  (4)  päästään  kulma- 
riipuntaan  nostamalla  jalkavarret  vaakasuoraan,  pääs- 
tään selinoikoriipunnasta  (5)  selinkulmariipuntaan  nos- 
tamalla vartalo  vaakasuoraan  jalkavarsien  jäädessä 
pystysuoraan. 


13. 


10.  Kohokulmarii punta. 
Asento   on   muuten   sama  kuin  kulmariipunta 


(11),  paitsi  että  käsivarret  ovat  koukistetut. 


11.     Yhden  käden  kohokulmariipunta. 
Kuva  5. 

14.  Voimanäytteenä  tangolla 
käytetään  kohokulmariipuntaa 
(13)  yhden  käden  varassa  (toisen 
käden  ollessa  lanteella  tai  muu- 
ten sopivasti  sidottuna).  Jos  käsi 
on  vastaotteessa,  pysyvät  jalka- 
varret  kohtisuorassa  tankoon, 
mutta  jos  käsi  on  myötäotteella 
kiinni  tangossa,  kääntyvät  jalka- 
varret  tangon  suuntaan. 

Kaikissa  kulmariipunta-asen- 
noissa  tulee  erikoisesti  jännittää 
jalkavarsia,  niin  että  ne  pysyvät 
suorina  ja  tiukasti  yhdessä  pol- 
vien, nilkkojen  ja  jalkaterien 
kohdalta. 


Kuva  5.     Yhden    käden 
kohokulmariipunta. 

12.  Päinmakuuriipunia. 

Kuva  41. 

15.  Tangon  ollessa  verrattain  matalalla  (lantion  ta- 
salla) lattiasta,  voidaan  sillä  suorittaa  makuuriipunta  eli 
päinmakuuriipunia  ja  suoritetaan  se:  a)  p  o  i  k  i  n  p  ä  i  n, 
jolloin  tangosta  riippuen  viskataan  jalkavarret  ja  var- 
talo suoriksi  eteenpäin  kantapäiden  ja  mahdollisesti 
jalkapohjien  vastatessa  lattiaan,  käsivarret  ja  vartalo 
ovat  tällöin  hiukan  tylsässä  kulmassa  keskenään  ja  muut 
ruumiin  osat  kuten  oikoriipunnassa  (4),  b)  pitkin- 
p  ä  i  n,  jolloin  vartalo  ja  jalkavarret  ovat  tangon  suun- 
taan, asento  muuten  sama. 

Päinmakuuriipunta  pitkinpäin  voidaan  myös  suorittaa 
siten,  että  kantapäät  ovat  tangon  päällä, 
nilkat  ristissä. 

13.  Selinmakiiuriipunta. 

Kuva   41. 

16.  Päinvastoin  kuin  päinmakuuriipunnassa  (15) 
jalkavarret  ja  vartalo  ovat  eteenpäin,  pujotetaan  ne  selin- 
makuuriipuntaan  käsivarsien  välitse  ja  viskataan  suo- 
riksi taaksepäin,  kasvojen  kääntyessä  lattiaa  kohti.  Se- 
linmakuuriipunta-asentokin  saattaa  olla  a)  poikin- 
päin  ja  b)  pitkinpäin  telinettä. 

Selinmakuuriipunta  pitkinpäin  suoritetaan  myös  si- 
ten, että  jalkapöydät  ovat  tangon  päällä, 
jalkaterät  ristissä. 

14.  Kylinmakuuriipunta. 

17.  Päinmakuuriipunta  (15)  muuttuu  kylinmakuurii- 
punnaksi,  kun  irroitetaan  toinen  käsi  ja  viedään  se 
lanteelle,  jolloin  vartalo  keikahtaa  niin,  että  kylki  tulee 

lattiaa  kohti.  Kylinmakiiuriipunta  suoritetaan  edellis- 
ten tavoin  a)  p  o  i  k  i  n  p  ä  i  n  ja  b)  p  i  t  k  i  n  p  ä  i  n. 
Vielä  voidaan  edellisten  tavoin  nostaa  kylinmakuu- 
riipunnassa  pitkinpäin  jalkaterät  tangon 
päälle,  joko  molemmat  tai  vain  toinen,  jolloin  syntyy 
haara-asento,  missä  vartalo  ja  jalkavarret  muistuttavat 
kumolleen  käännettyä  Y-kirjainta.  Sama  kuvio  saa- 
daan myöskin  kylinmakuu-riipunnasta  jalkaterät  lattialla 
kohottamalla  toista  jalkavartta. 


15.  Kaaririipunta. 

18.  Samaan  ryhmään  makuuriipunta-asentojen 
kanssa  kuuluu  vielä  kaaririipunta,  johon  mennään  sopi- 
vimmin päinmakuuriipunnasta  heilauttamalla  jalka- 
varret  ja  vartalo    taaksepäin,  jolloin  lattiaan  nojataan 

varpailla,  jalkavarsien,  vartalon 
ja  käsivarsien  muodostaessa 
loivan  kaaren  alas-eteenpäin. 

Vaikeinta  asennossa  on  pitää 
jalkavarret   yhdessä  ja  suorina. 

16.  Puolipol^iriipunta. 

Kuva  6. 

19.  Kun  oikoriipunnasta  (4) 
nostetaan  toinen  polvi  käsivar- 
sien välistä  tangon  yläpuolelle 
ja  toisen  jalka  varren  asento  var- 
taloon nähden  säilytetään  enti- 
sellään, päästään  puclipolvi- 
6.  Puolipolvi-  riipuntaan  eli  polvivaakaan 
riipunta.  poikinpäin.   Jos  siitä  otteita 


Kuva 

muuttaen  tarpeen  mukaan  viedään  koukistetun  polven 
puoleinen  käsi  toisen  käden  yli  ristiin,  kääntyvät  suorana 
oleva  jalkavarsi  ja  vartalo  viisarin  tavoin  tangon 
suuntaan   puolipolviriipuntaan   p  i  t  k  i  n  p  ä  i  n. 

Asennossa  on  varottava  erikoisesti  nostamasta  va- 
paana olevaa  jalkavartta  liian  ylös  tai  koukistamasta 
sitä.  Pään  tulee  olla  vartalon  suuntaan:  taakse,  hiukan 
alas. 

17.  Polviriipiinta. 

20.  Puolipolviriipunta  (19)  muuttuu  polviriipun- 
naksi,  jos  toinenkin  polvi  nostetaan  tangon  päälle  toisen 
viereen  joko  poikinpäintaipitkinpäin. 

18.  '  aarapohiriipunta. 

21.  Asento  on  muuton  sama  kuin  polviriipunta  (20), 
paitsi  että  kädet  on  viety  yhteen  polvien  väliin. 

19.  Vapaa  polviriipunta. 

22.  Polviriipuntaa  (20)  kutsutaan  vapaaksi,  silloin 
kun  kädet  irrotetaan  ja  riiputaan  kokonaan  polvitai- 
peista. 

20.  Varvasriipunta. 

23.  Nostamalla  oikoriipunnasta  (4)  jalkavarret  suo- 
riksi ylös,  niin  että  varpaat  nojaavat  tankoon,  syntyy 
varvasriipunta. 

21.  Il aaravarvasriipunta. 

24.  Kun  varvasriipuntaan  (23)  mennään  siten,  että 
levitetään  samalla  jalkavarret,  kutsutaan  asentoa  haa- 
ravarvasriipunnaksi. 

Kuva     7.       Pesäriipunta 
köysillä. 


22.  Vapaa  varvasriipunta. 

25.  Vapaa  on  varvasriipunta 
(23)  silloin,  kun  kädet  ovat  irti 
tangosta  ja  riiputaan  yksin- 
omaan varpaiden  varassa. 

23.    Pesäriipunta. 

Kuva  7. 

26.  Varvasriipunnasta  (23) 
muodostuu  »linnunpesä»  eli 
pesäriipunta,  jos  työnnämme 
polvet  ja  vartalon  käsivarsien 
välistä  kaareen  taakse-alas- 
päin,  niin  että  selkä  tulee  »pe- 
sän» pohjaksi. 


24.  Kyynärtaiveriipunta. 
Kuva  8. 

27.  Kun  pujotamme  käsi- 
varret tangon  ympäri  sen  jää- 
dessä selän  ja  olkavarsien  väliin, 
voimme  riippua  kyynärtaipeista. 
Tukevammaksi  käy  kyynärtaive- 
riipunta,  kun  sormet  punotaan 
ristiin  vatsan  edessä.  Asentoon 
on  sopivin  mennä  tangon  päältä 
istunnasta  (49)  ja  selinkoukku- 
nojasta  (42).  Samoin  pääsee  pois 
heilauttamalla  ylös  selkä  edellä 
istumaan. 

Asennossa    on  vaikea    pitää 


Kuva  8.     Kyynärtaive- 
riipunta. 

yllä  hyvää  ryhtiä,  joten  rintaa  on  nostettava  voimak- 
kaasti  j^    päätä   vietävä   taaksepäin. 

25.  Päinturmariipunta. 

28.  Asentoja,  joissa  riipumme  pää  alaspäin,  vartalo 
ja  jalat  ylöspäin,  kutsumme  turmariipunta-asennoiksi. 
Päinturmariipunta  on  se,  kun  vartalo  ja  jalkavarret 
ovat  pystysuoraan  ylöspäin  tangon  edessä.  Asennossa 
ei  synny  tasapainoa,  joten  vartaloa  on  voimakkaasti 
jännitettävä  ja  painettava  reisiä  tankoa  vastaan. 

Melkein  luonnolliselta  tuntuu  asennossa  se  virhe, 
että  vartalo  ja  jalkavarret  muodostavat  lievästi  kulman. 

Asento  esiintw  ainoastaan  väliasteena  —  esim. 
kieppiä  (69)  suoritettaessa  tai  etuvaakaan  (36)  lasket- 
taessa. 


26.    Selinturt7iariipiinta. 
Kuva  9. 

29.  Paljon  tavallisempi  ja 
helpompi  edellistä  on  turma- 
riipunta  selin  tankoon,  jolloin 
jalat  pujotetaan  käsien  välistä 
tai  nostetaan  selinoikoriipun- 
nasta  (5)  pystyyn  tangon  taakse. 
Asennossa  tai\Titetaan  vartaloa 
taakse,  niin  että  syntyy  tasa- 
painotila, ja  asennossa  on  helppo 
olla.  Asennosta  sopii  tulla  samaa 
tietä  pois  tai  jännittää  tangon 
päälle  selinoikonojaan  (40). 

On    pidettävä    huolta,    että 


Kuva    9.      Selin  turma- 
riipunta. 

jalkavarret  eivät  retkahda  tan- 
gon yli  koukkuun,  vaan  että 
ne  pysyvät  suorina  ja  yhdessä. 

27.   Poikkihaaraturmariipunta. 

30.  Välimuoto  kahdesta 
edellisestä  on  poikkihaara- 
turmariipunta, jossa  toinen 
jalkavarsi  on  tangon  edessä 
toinen  tangon  takana,  vartalo 
täysin  pystysuorassa. 

28.   Ratsasturmariipunta. 
Kuva   10. 


Kuva    10.      Ratsasturma- 
riipunta   (nojapuilla). 


31.  Edellinen,  poikkihaara- 
turmariipunta muuttuu  ratsas- 
turmariipunnaksi,  kun  käännetään  vartalo  niin,  että 
rinta  on  tangon  suuntaan.  Kädet  saattavat  myös  olla 
molemmat  vartalon  edessä,  jolloin  asento  ei  ole  täysin 
pystysuora. 

29.  Kiilmaturmariipunta. 

32.  Asento  ei  ole  puhdas  turmariipunta  (28),  sillä 
siinä  on  vartalo  vaakasuoraan  eteenpäin  ja  ainoastaan 
jalkavarret  pystysuoraan  ylös  tai  hiukan  vinosti  ylös 
tankoon  päin. 

30.    Selinkulmatiirmariipunta. 

Kuva  11. 

33.  Kun  vartaloa  ja  jalkavarsia  käännetään  kulma- 
turmariipunnasta   (32)   90  astetta  ylös-taaksepäin,  niin 

että  vartalo  tulee  pystysuoraan 
ja  jalka\  arret  käsivarsien  välistä 
kulkien  vaakasuoraan,  syntyy 
selinkulmaturmariipunta. 

31.   Kijijkkytiirmariipunta. 

34.  Turmariipuntaan  voi- 
daan myös  asettua  tangon  alle 
kyykkyasentoon:  jalkapohjat 
tankoon  tai  kantapäät  tangon 
taakse  sen  tasalle  tai  hiukan  yli. 
jolloin  asentoa  voi  kutsua 
kyykkyturmariipunnaksi. 


Kuva    11.     Selinkulma- 
turmariipunta(tai  selkä- 
kippi     ojen  tumisvai- 
heessa). 


32.  Kumaraturmariipunta. 

35.  Kunkyykkyturmariipun- 
nassa  (34)  ojennetaan  polvet, 
sjTityy      kumaraturmariipunta, 

jolloin  asento  on  päinvastainen  kun  lattialla  kumartaes- 
samme  niin  alas,  että  kädet  ottaa  lattiaan. 

Useat  turmariipunta-asennot  ovat  väliasentoja,  joissa 
ei  viivytä  eikä  sovikaan  viipyä  muuta  kuin  tuokion.  Ne 
asennot,  jotka  sisältävät  kumarruksen,  ovat  tavallisesti 
epäplastillisia  ja  aikaansaavat  koomillisen  vaikutuksen, 
jos  niissä  viivytään  pitemmän  aikaa,  kuin  mitä  on  juuri 
välttämätöntä. 

33.     Etuvaaka. 
Kuva  12. 

36.  Vaaka-asennoissa  —  telineen  ala-  ja  yläpuo- 
lella —  ovat  vartalo  ja  jalkavarret  aina  vaakasuorassa 

ja  yksinomaan  käsien  tai  käden 
varassa,  lukuunottamatta  vaaka- 
seisontaa  (kts.  60!).  Kun  oiko- 
riipunnasta  (4)  nostetaan  vartalo 
ja  jalkavarret  vaakasuoraan, 
muodostuu  etuvaaka,  ehkä  vai- 
kein kaikista  voimaharjoituk- 
sista tangolla. 

Asento  ei  näytä  muuten  kau- 
niilta ja  hauskalta  elleivät  var- 
talo, jalkavarret,  nilkat  ja  kaula 
ole  täysin  ojennetut  ja  hallitut. 
Kun    asentoa    harjoitetaan, 
sopii  notkistaa  toista  polvea  ja 
viedä  se  sivulle  päin  »piiloon», 
mikä    vähentää    asennon    vai- 
keutta.     Helpommalta    tuntuu 
myöskin  asentoon  tulo  ylhäältä 
päin    laskemalla    päinturmarii- 
punnasta   (28)  ensin  vartalo  vaakasuoraan  jalkavarsien 
pysyessä    pystyssä    ja    vasta    senjälkeen    ojentamalla 
koko  ruumis  vaakasuoraksi. 


Kuva     12.       Etuvaaka. 

Jalkateräin    pitäisi    olla 

suljettuina    ja    vartalon 

hiukan  kaarevana. 


34.  Takavaaka. 
Kuva  13. 
37.  Samoinkuin  oikoriipunnasta  (4)  päästään  etu- 
vaakaan,  päästään  selinoikoriipunnasta  (5)  takavaakaan 
jännittämällä  vartalo  ja  jalkavarret  vaakasuoraan.  Ja- 
lat viittaavat  silloin  päinvastaiseen  suuntaan  kuin  etu- 
vaa'assa  lapojen  ollessa  kierrettyinä,  mikä  tekee  asennon 
edellistä  helpommaksi.  Asentoon  pääsee  ehkä  helpom- 
min laskemalla  alas  selinturmariipunnasta  (29). 

Asennossa  tuottaa  vaikeutta 
tarkan  vaakasuoran  asennon 
löytäminen,  jalkojen  jäädessä 
usein  liian  ylös.  Tavallinen  vika 
on  myös  polvien  notkistuminen 
ja  avautuminen. 

Harjoiteltaessa  on  asetet- 
tava kädet  hyvin  lähelle  toi- 
siaan ja  vastaotteeseen,  las- 
kettava selinturmariipunnasta 
hitaasti  ja  annettava  toverin 
ohjata  jaloista.  Silloin  oppii 
löytämään  oikean  »kohdan» 
ja  muoto  tulee  puhtaam- 
maksi. 


Kuva  13.    Takavaaka. 


35.   Yhden  käden  takavaaka. 

Kuva    14. 

38.  Takavaaka  voidaan  suorittaa  myös  yhden  käden 
varassa.    Sopivin  tapa  on  mennä  asentoon  selinturma- 


Kuva  14.   Yhden  käden  takavaaka.  Polvet 
ja  v.  käsivarsi  koukistuneet. 

riipunnasta  (29)  siten,  että  annetaan  vartalon  kallistua 
vasemman  (oik.)  käden  puoleen  selän  nojatessa  koko 
ajan  vasempaan  (oik.)  käsivarteen,  kunnes  on  saavu- 
tettu vaakasuora  asento,  jolloin  oikea  (vas.)  käsi  irroite- 
taan  ja  viedään  eteen  (»ylös»)  vartalon  suuntaan.  Asen- 
nossa on  siis  tangosta  kiinnipitävän  käden  puoleinen 
kylki  lattiaa  kohti. 

Asento  ei  näytä  ollenkaan  hauskalta,  jos  se  ei  ole 
puhdas.  Tavallisimpia  virheitä  ovat  polvien  koukistu- 
minen ja  avautuminen  sekä  liian  notkoon  taivutettu 
selkä. 

Asentoon  voi  jännittäytyä  myös  selinoikoriipun- 
nasta  (5 )  tai  kahden  käden  takavaa'asta  (37).  Sopivim- 
min pääsee  asennosta  pois  siten  että  tarttuu  vapaalla 
kädellä  tankoon,  jännittäytyy  sen  varaan  kylinkoukku- 
nojaan  (43)  ja  siitä  molemmin  käsin  oikonojaan  (39). 


B.   NOJA-ASENNOT. 


1.  Oiko  noja. 
Kuva    15. 

39.    Tavallisin  asento,  jossa  ruumiin  painopiste  on 
tangon  yläpuolella,  on  oikonoja.    Mainitussa  asennossa 
nojataan  ojennetuilla  käsillä  ja  hiukan  reisien  etuosalla 
tankoon.    Jalkavarret  ja  nilkat 
ojennetaan,  notkistetaan  hiukan 
selkää  ja  kurotetaan  kaulaa  ja 
päätä  voimakkaasti  kattoa  kohti. 
Voimistelijan     tulee     kohottaa 
lisäksi  rintaa,  jotta   hän   näyt- 
täisi    »istuvan»    keveästi    kuin 
pääsk^Tien  puhelinlangalla. 

Asennossa  esiintyy  usein 
virheellisyyksiä:  vartalo  jää  ku- 
maraan, pää  painuu  eteen-alas, 
olkapäät  nousevat  »korviin»  ja 
asento  on  kaikin  puolin  veltto  ja 
ryhditön. 

Harjoituksen  vuoksi  sopii 
joskus  panna  toimeen  voimisteli-        Kuva  15.    Oikonoja. 

jäin  kesken  kilpailu,  kuka  vie  oikonojassa  jalkavarret 
kauimmaksi  taaksepäin  ja  nostaa  pään  ylimmäs.  Kun 
nämä  kaksi  suoritusehtoa  on  täytetty,  käy  asento  ilman 
muuta  mallikelpoiseksi. 

Oikonoja  on  asento,  johon  tankoharjoitussarjaa  suo- 
ritettaessa useimmin  palataan,  ja  josta  sopii  lähteä 
useimpiin  eri  suuntiin. 

2.  Selinoikonoja. 

Kuva   16. 

40.  Kun  oikonojasta  (39)  viedään  molemmat  jalka- 
varret  tangon  yli,  tullaan  selinoikonojaan.  Selinoiko- 
nojassa  on  vartalo  kohotettu  niin  ylös,  että  tanko  tulee 
pakaralihaksien   alareunan  kohdalle. 

Asennossa  on  erikoisesti  huolehdittava  pään  asen- 
nosta, niin  että  se  on  pystyssä, 
vieläpä  hiukan  taaksepäin, 
sillä  vartalokin  kallistuu  jon- 
kun verran  tangon  yli.  Pään 
tulee  olla  samalla  kohotettu  ja 
olkapäät  taakse-alas  painet- 
tuina. 

Selinoikonoja  on  myös  kes- 
keisimpiä asentoja,  johon  eri 
asennoista  ja  liikkeistä  päädy- 
tään ja  josta  lähdetään  monella 
eri  tavalla. 

3.  Koukkunoja. 

41.   Oikonoja  (39)  muuttuu 
Kuva  16.    Selinoikonoja.      koukkunojaksi,    jos    annetaan 

Kuva    17.    Selinkoukku- 
noja. 


käsivarsien  koukistua  vartalon 
ja  jalkavarsien  pysyessä  enti- 
sissä asennoissaan. 

Asento  esiintyy  ainoastaan 
väliasemana  oikonojaan  jänni- 
tettäessä (92)  tai  samaa  tietä 
alaslaskettaessa  (107). 

4.  Selinkoukkunoja. 

Kuva  17. 

42.  Selinkoukkunojaan  pääs- 
tään siten,  että  selinoikonojasta 
(40)  annetaan  käsivarsien  kou- 
kistua, niin  että  tanko  luisuu 
noin  selän  keskivaiheille  muun 
ruumiin   pysyessä   ojennettuna. 

Asentoon  mennään  vastaottein,  jos  aiotaan  asennosta 
suorittaa  pyörimistä  tangon  ympäri.  Vuoro-otteisena 
esiintj^  asento  silloin  kun  jännitetään  kiertopuj otuk- 
sella (99)  selinoikonojaan. 

o.  Kylinkoukkunoja. 

43.  Koukkunojassa  (41)  voidaan  olla  myös  kylin  tan- 
koon, jolloin  ruumiin  paino  on  melkein  kokonaan  toisen 
käden  varassa  toisen  kyynärpään  ollessa  tangon  alapuo- 
lella ja  vartalon  killuessa  »perunaukon»  tavoin  vinosti 
tangon  alla.  Alempi  käsi  voi  olla  joko  edessä  tai  takana 
tangossa  kiinni. 

6.  Vapaa  kylinkoukkunoja. 

44.  Kylinkoukkunoja  (43)  on  vapaa  silloin,  kun 
alimmainen  käsi  on  irti,  ruumiin  riippuessa  kokonaan 


32 

yhden  käden  varassa.  Vielä  suuremmassa  määrässä  on 
kylinkoukkunoja  vapaa,  jos  voimistelijalla  on  voimaa 
pitää  tangosta  niin,  että  se  ei  kosketa  kylkeen,  mikä 
lisämääräys  tekee  asennosta  todellisen  voimaharjoi- 
tuksen. 

Kylinkoukkunoja-asemiin  joudutaan  eri  tavoin  jän- 
nitettäessä tangon  päälle  tai  sieltä  alas  laskettaessa. 

7.  Kulmanoja. 

45.  Selinoikonojasta  (40)  täytyy  usein  nostaa  jalka- 
varret  vaakasuoraan.  Tästä,  kulmanojasta  on  näet 
hyvä  ottaa  vauhtia  eteen  ja  taaksepäin  pyörähdettäessä 
(133). 

8.   Koukkukulmanoja. 

46.  Tavallisesti  esiintyy  koukkunoja  (41)  siten,  että 
jalkavarret  ovat  nostetut  vaakasuoraan,  minkä  joh- 
dosta asennossa  on  helpompi  pysytellä,  ja  käsivarret 
koukistuvat  niin,  että  rinta  tulee  melkein  tangon  tasalle, 
jolloin  asentoa  kutsutaan  koukkukulmanojaksi. 

9.  Selinkoukkukulmanoja. 

47.  Selinkoukkukulmanoja  on  muuten  sama  kuin 
edellinen,  sillä  eroituksella  vain,  että  tanko  on  selän 
takana  eikä  rinnan  edessä  kuten  koukkukulmanojassa. 

Selinkoukkukulmanoja  on  asento,  josta  otetaan 
vauhtia  selinkoukkunojapyörähdykseen  (125). 

Kaikissa  koukkunoja-asennoissa  on  erikoisesti  varot- 
tava, ettei  rinta  pääse  painumaan  kokoon  ja  pää  alas- 
päin, jalkoja  on  myös  hallittava,  sillä  ne  pyrkivät  mie- 
lellään koukkuun  ja  erilleen. 

10.  Vapaanoja. 

48.  \'apaanojaksi  on  totuttu  kutsumaan  asentoa, 
joka  on  puoleksi  oikonoja  (39),  puoleksi  käsillä  seisonta 
(61)  tai  siltä  väliltä  s.  o.  siinä  jokseenkin  vaakasuorassa 
(jalat  hiukan  ylempänä  päätä)  asennossa  oleva  ruumis 
nojaa  suorin  käsin  tankoon.  Asennossa  ei  juuri  voi  py- 
sytellä pitkää  aikaa,  ellei  omaa  keveää  ruumista  ja  suu- 
ria käsivoimia. 

Asennossa  käydään  tavallisesti  silloin  kun  otetaan 
työntöheilahdusvauhti  (78)  tai  pysähdytään  jättiläisestä 
(137)  tangon  päälle. 

11.  Istunta. 

49.  Istunta-asento  tangon  päällä  poikittain  esiintyy 
tankoharjoituksissa  sangen  usein.  Istunnassa  pidetään 
jalkavarret  suorina,  yhdessä  ja  vinosti  eteen-alas, 
kädet  suorina,  vartalo  pystysuorana.  Kuitenkin  muute- 
taan asentoa  silloin,  kun  siitä  aiotaan  suorittaa  pyöri- 
mistä eteen-  tai  taaksepäin  siten,  että  polvet  notkistu- 
vat, polvitaipeet  siirtyvät  tangon  kohdalle  ja  vartalo 
kumartuu  eteenpäin. 

Istunnassa  on  pidettävä  yllä  hyvää  ryhtiä  ja  muis- 
tettava, että  nilkkojen  tulee  olla  aina  ojennetut  ja  tiu- 
kasti yhdessä. 

12.  Poikkihaaraistunta. 
Kuva  18. 

50.  Poikkihaaraistunta  on  puolittain  oikonoja  (39), 
puolittain  selinoikonoja  (40),  sillä  siinä  on  toinen  jalka- 
varsi  tangon  edessä  toinen  sen  takana,  tangon  ollessa 

3  —  Telinevoimistelu. 

Kuva 


18.      Poikkihaara- 
istunta. 


haarukan  pohjassa  ja  käsien 
lukiessa  vartaloa  kuten  oiko- 
noja-asennoissa. 

Asento  on  virheellinen,  jos 
nojataan  etummaisella  reidellä 
tankoon.  Jalkavarsien  ja  var- 
talon tulee  sivusta  katsoen 
muodostaa  säännöllinen  Y-kir- 
jain    ylösalasin    käännettynä. 

Asentoon  joudutaan  useim- 
miten poikkihaarakipistä  (82). 

IS.  Ratsasistunta. 
51.  Jos  poikkihaaraistun- 
nasta  (50)  käännytään  tangon 
suuntaan,  syntyy  ratsas- 
istunta. Ratsasistunnassa  ni- 
men mukaisesti  »ratsastetaan»  tangolla.  Kädet  ovat 
joko  molemmat  edessä  tai  toinen  edessä,  toinen  takana 
vastakkaisotteella  kiinni  tangossa.  Asennossa  tulee  jän- 
nittää jalkavarsia  hiukan  taaksepäin. 

14.  Reisi-istunta. 

Kuva  57. 
52.  Verraten  harvinainen  asento  tangolla  on  reisi- 
istunta,  johon  päästään  istunnasta  (49)  kääntymällä  istu- 
maan toisen  reiden  varaan.  Paikalleenjäävä  jalka  varsi 
jännitetään  taaksepäin  ja  etummainen  polvi  notkistetaan 
niin  koukkuun,  että  sääri  tulee  suorana  olevan  jalka- 
varren  suuntaan.  Koukistetun  jalan  puoleinen  käsi  vie- 
dään taka-,  toinen  etupuolelle  vastakkaisotteella 
tankoon  kiinni. 

15.  Seisonta. 

53.  Tangolla  seisottaessa  on  parasta  asettaa  jalka- 
pohjan keskusta  tankoon  kiinni,  koska  jalka  muuten 
voi  helposti  lipsahtaa.  Ruumiin  asento  on  sama  kuin 
perusasennossa  lattialla,  ellei  seisota  tangon  suuntaan, 
kuten  sirkustaiteilijat  rautalangalla. 

Seisomaan  tangolle  noustaan  tavallisesti  vain  silloin, 
kun  tangolta  suoritetaan  jokin  alashyppy  seisonta-asen- 
nosta. 

16.  Yhden  jalan  seisonta. 

54.  Koska  yhdellä  jalalla  pysyy  vielä  huonommin 
kuin  kahdella  tangon  päällä,  esiintj^  yhdellä  jalalla  sei- 
sonta ainoastaan  ohimennen,  silloin  kun  hypätään  sei- 
soalta  vuoroponnistuksella  alas,  ja  toinen  jalka  noste- 
taan eteen  ennen  kuin  ponnistus  on  alkanut.  Yhdellä 
jalalla  voidaan  myös  seisoa  tangon  suuntaan  ja  pitää 
toisella  jalalla  ja  käsillä  yllä  tasapainoa.  Tällaiset  »rau- 
talankaharjoitukset»  eivät  juuri  kuulu  tankoharjoituk- 
siin. 

17.  Haaraseisonta. 

55.  Asento  on  tietysti  sama  kuin  haaraseisonta  lat- 
tialla. 

Samaten  kuin  seisontaan  noustaan  haaraseisontaan- 
km  alashyppyjä  varten. 

18.   Kumaraseisonta. 

56.  Kumaraseisonnassa  seisotaan  tangolla  suorin 
jalkavarsin  ja  kumartuneena  pidetään  kiinni  käsin 
tangosta. 

Kuva  19.  Haarakumara- 
seisonta. 


19.    Haarakumaraseisonta. 
Kuva   19. 

57.  Asento  on  muuten  sama 
kuin  edellinenkin,  paitsi  että  ja- 
lat ovat  käsien  ulkopuolella. 

Kumaraseisonta-asennoista 
sopii  hypätä  alas  tai  suorittaa 
pyörähdys  eteen-  ja  taaksepäin 
(130). 

20.  Kyykkyseisonta. 

58.  Jos  kumaraseisonnasta 
(56)  notkistetaan  polvia  kunnes 
vartalo  kääntyy  melkein  pys- 
tyyn, syntyy  kyykkyseisonta. 


21.  Yhden  jalan  kyykkyseisonta. 

59.  Kyykkyseisonnassa  (58)  voidaan  olla  myös  yh- 
dellä jalalla,  jolloin  toinen  jalka  on  suoraksi  jännitetty 
alas-taakse. 

Kyykkyseisonta-asennoista  tuntuu  alashypyt  vielä 
luonnollisemmilta  kuin  kumaraseisonta-asennoista. 


22.  Vaakaseisonta. 

60.  Vaakaseisonta  (vaaka-asento)  voidaan  suorittaa 
tangolla  samanlaisena  kuin  lattiallakin,  sillä  eroituksella 
vain,  että  kädet  ovat  kiinni  tangossa. 

Asento  ei  esiinny  muulloin  kuin  pyörähdyksiä  eteen- 
ja  taaksepäin  suoritettaessa  (131). 

Kuva20.  Käsilläseisonta. 
Selkä  liian  notkolla. 


23.  Käsilläseisonta. 
Kuva    20. 

61.  Muhkein  asento  tangolla 
on  ehdottomasti  käsilläseisonta 
kahdella  kädellä  ja 
A-ielä  enemmän  yhdellä  kä- 
dellä (vaikka  sellaiseen  tai- 
don näytteeseen  vaaditaan  jo 
sirkusmaista  taituruutta).  Kä- 
sillä seisonta  on  sama  asento 
kuin  oikoriipunta  (4)  ylösalasin 
käännettynä. 

Pahimpina  virheellis\n,'ksinä 
esiintyjä  monella  ensiluokkaisel- 
lakin voimistelijalla  liian  kaa- 
reva selkärangan  asento.  Epä- 
varmalla voimistelijalla  notkistuvat  tavallisesti  polvet 
jalkojen  häälyessä  velttoina  sinne  tänne.  Käsillä- 
seisonta tangolla  vaatii  asentoa,  jossa  selkä  on  suorempi 
kuin  esim.  nojapuilla  käsillä  seisottaessa  syj^stä,  että 
asento  liittyy  usein  jättiläisiin  (138),  joissa  vartalo  oike- 
nee —  tai  pitäisi  oijeta  —  vauhdin  vaikutuksesta. 
Ellei  niin  käy,  näyttää  jättiläinen  väkinäiseltä  ja  me- 
nettää makuansa. 

Käsille  noustaan  joko  jalkavarsia  heittäen  tai  jännit- 
tämällä oikonojasta  ja  kyynärvaa'asta  (63).  Asentoon 
voi  myös  pysähtyä  jättiläisistä.  Käsilläseisonnasta  saa 
komeita  alastuloja. 

Käsilläseisonta  on  opeteltava  ensiksi  lattialla  janoja- 
puilla,  ennenkuin  se  onnistuu  tangolla,  eikä  se  kaikille 
onnistu  vielä  sittenkään. 

24.  Koukkukäsilläseisonta. 

62.  Käsilläseisonta  voidaan  myös  suorittaa  koukku- 
käsin. 

Koukkukäsilläseisonta  esiintyy  ainoastaan  ohimeno- 
asentona,  esim.  työntöheilahdus-  ja  selinkaatovauhtia 
(78  ja  79)  otettaessa. 

25.  Kyynärvaaka. 
Kuva  61. 

63.  Erittäin  kaunis  asento  tangolla  syntyy,  kun  oi- 
konojasta  (39)  vastaottein  jännitetään  jalka  varret  ja 
vartalo  vaakasuoraan.  Käsivarret  koukistuvat  silloin 
lähes  suoraan  kulmaan  ja  ruumiin  paino  lepää  kyynär- 
päiden varassa.  Asentoon  voi  myös  pysähtyä  vasta- 
ottein suoritetusta  jättiläisestä  (138)  silloin,  kun  vartalo 
alkaa  nousta  tangon  yläpuolelle. 

Kyynärvaaka-asennossa  ovat  jalkavarret  täysin 
ojennettavat,  samoin  nilkat,  sekä  tiukasti  yhdessä.  Var- 
talo ja  jalkavarret  saavat  muodostaa  lievän  kaaren  alas- 
päin, joten  on  varottava  kulmikasta  ja  velttoa  asentoa. 

26.   Yhden  käden  kyynärvaaka. 
Kuva    62. 

64.  Kyynärvaaka  (63)  voidaan  suorittaa  myös  yh- 
dellä kädellä,  jolloin  asento  on  muuten  sama  kuin  kah- 
della kädelläkin  suoritettaessa,  paitsi  että  toinen  käsi  on 
viety  lanteelle  tai  vaakasuoraan  eteen  (»ylös»). 

Yhden  käden  kyynärvaaka  tangolla  vaatii  paljon 
suurempaa  ruumiin  hallintakykyä  ja  voimaa  sormissa, 
kuin  jollain  muulla  telineellä;  sen  vuoksi  on  asentoa  ensin 

harjoit<'ttava  sopivammalla  telineellä,  kuten  hevosella, 
nojapuilla  tai  missä  se  on  helpompi.  Ensi  kerroilla  aina 
epäonnistuu,  mutta  kun  useasti  yrittää,  niin  lopulta 
onnistuu.  Apuna  voi  käyttää  toisen  käden  tukea  yhä 
pienemmässä  määrässä  sekä  antaa  toverin  korjata 
asentoa. 


C.  LIIKKEET. 

1.  Otteiden  vaihdot. 

65.  Otetta  voi  vaihtaa  joko  vuorosiirrolla:  ensin  siir- 
retään toinen,  sitten  toinen  käsi,  tahi  tasasiirrolla:  mo- 
lemmat kädet  yhtäaikaa.  Otteiden  vaihtoon  sisällyte- 
tään usein  vartalon  kääntämisiä  ja  asentojen  purkamisia. 

2.  Käsinkohonta. 

66.  Ensimmäinen  vaatimus,  mikä  tankovoimisteli- 
jalle  asetetaan,  on  se,  että  hän  pystyy  suorittamaan  kä- 
sinkohonnan, s.  o.  käsivoimin  kohottautumaan  oikorii- 
punnasta  (4)  kohoriipuntaan  (6).  Ellei  hän  tähän  pysty, 
ei  hän  voi  suorittaa  muitakaan  tankoharjoituksia,  lu- 
kuunottamatta muutamia  alaslasketulla  tangolla  suori- 
tettavia. Käsinkohonta  on  tehtävä  hitaasti  (ellei  toisin 
vaadita)  ja  niin,  että  vartalo  ja  jalkavan  et  pysyvät  siinä 
asennossa,  missä  ne  oikoriipunnassa  ovat. 

Liike  suoritetaan  virheellisesti,  jos  jalka  varret  koukis- 
tuvat ja  hajoavat,  leukaa  kurotetaan  rumasti  tangon 
yli  ja  kyynärpäät  kääntyvät  suoraan  eteenpäin,  mikä 
tapahtuu   etenkin   liikettä  vastaotteella  suoritettaessa. 

Käsinkohonta  ja  lasku  takaisin  sopii  parhaiten  po- 


41 

jiJle  ki  iiluen  m.  m.  poikain  urheilumerkkivaatimuksiin: 
III  luokka  4  kertaa,  II  luokka  7  kertaa.  10 — 15  kertaa 
suoritet  lima  vie  liike  t>^'stin  voimat  käsivarsista  täysiltä 
miehiltäkin. 

Käsinkohonta  esiintyy  muuten  usean  tankoliikkeen 
alkuna  ja  yhteydessä. 

Voimanäytteeksi  kelpaa  käsinkohonta  yhdellä 
kädellä. 


S.    Kiepahdus. 
Kuva   21. 

67.  »Neulansilmäksi»  eli  kiepahdukseksi  kutsutaan 
tankoharjoitusta,  missä  tartutaan  tangosta  kiinni  oiko- 
riipuntaan  (4),  pujotetaan  jalat  ja  vartalo  käsivarsien 
välistä  taakse  selinoikoriipuntaan  (5)  ja  pudottaudutaan 
samaa  vauhtia  alas  tangosta 
tai  palataan  samaa  tietä. 

Liike  on  tyypillinen  pikku 
poikain  harjoitus  ja  tangolla 
suoritettuna  vaikeampi  kuin 
köysillä  ja  nojapuilla,  joten  se 
ensin  on  opeteltava  näillä  teli- 
neillä ja  sitten  vasta  tangolla. 
Opettelevaa  sopii  pitää  kiinni 
molemmista  ranteista  tai  vain 
toisesta,  ettei  hän  pudotes- 
saan kolauttaisi  päätänsä  lat- 
tiaan. Kouluvoimistelussa  sopii 
asettaa  kaksi  varamiestä  pitä- 
mään kiinni  suorittajan  ran- 
,   .  ^  Kuva     21.      Kiepsahdus 

teista.  ,  ..    .,,.. 

köysillä. 

4.    Lapojen  kääntö. 


68.  Paljon  edellistä  harjoitusta  muistuttaa  »lapojen 
kääntö».  Pujottaudutaan  oikoriipunnasta  (4)  selinoiko- 
riipuntaan  (5  )  ja  siitä  lapoja  kiekauttaen  yhtä  menoa 
takaisin  oikoriipuntaan  vartalon  ja  jalkavarsien  pysyessä 
paikoillaan.  Tämä  liike  vaatii  tavallista  väljempiä  olka- 
niveliä ja  näyttää  katsojasta  luonnottomalta  ja  rumalta, 
joten  sitä  ei  sovi  ottaa  voimisteluesitykseen,  korkeintain 
joksikin  pilaesitykseksi. 

Liike  muuttuu  helpommaksi,  jos  käsivarret  asetetaan 
hyvin  levälleen  ja  käännetään  lapa  kerrallaan.  Liike 
tässä  muodossa  on  hyvä  olkanivelien  notkistusharjoitus, 
jonka  tarpeessa  useat  voimistelijat  ovat. 


Kuva  22.    Myötäotteinen 
kieppi,  ensimmäinen  vaille. 


5.  Kieppi. 
Kuvat  22  ja  23. 

69.  Yliheitto  eli  kieppi  on 
tavallisin  ja  helppo  tapa  nousta 
tangon  päälle  oikoriipunnasta 
(4).  Helpolta  harjoitukselta  ei 
kieppi  kuitenkaan  tunnu  sil- 
loin, kun  se  suoritetaan  puh- 
taasti s.  o.  pidetään  jalka- 
varret  koko  ajan  ojennettuina 
ja  yhdessä  sekä  käsivarret 
suorina  liikkeen  alkuvaiheen 
aikana.  Liike  aloitetaan  siten, 
että  oikoriipunnasta  nostetaan 
nilkat    hitaasti    —    mitä    hi- 

taammin,  sitä  parempi  —  mel- 
kein tankoonkiinni,  sen  jälkeen 
ojennetaan  vartalo  päinturma- 
riipuntaan  (28)  ja  samanaikai- 
sesti vedetään  käsiä  koukkuun, 
kunnes  jalat  ja  vartalon  alaosa 
hitaasti  alkavat  painaa  pää- 
puolta tangon  päälle,  jolloin 
käsivarret  uudelleen  ojenne- 
taan. Liikkeen  viime  vaihe  on 
suoritettava  niin  hallitusti,  että 
jalat  eivät  pääse  käymään 
kauempana  edessä,  kuin  missä 
ne  oikonojassa  (39)  sääntöjen 
mukaan  ovat.  Vartalo  ei  saa 
siis  mennä  »poikki».  Kieppiä 
vedettäessä  on  muistettava, 
että  vauhti  pysyy  hitaana  ja 
tasaisena,     jalkavarret     eivät 

notkistu  eivätkä  hajoa  ja  pää  pysyy  vartaloon  nähden 
samassa  asennossa  kuin  perusasennossa.  Rintakehä  ei 
myöskään  saa  painua  kokoon. 

Kieppi  muuttuu  helpommaksi,  jos  koukistetaan  käsi- 
varret jo  liikkeen  alkuvaiheessa  ja  yhä  helpommaksi 
käy  liike,  jos  polvetkin  saavat  notkistua  ja  vauhti  ote- 
taan potkaisemalla  maasta,  jolloin  tanko  on  matalalla. 
Kiepin  harjoitus  aloitetaankin  tällä  tavalla  tangon  ol- 
lessa tarpeeksi  alhaalla,  jonka  jälkeen  liikettä  vaikeute- 
taan asteettain. 

Kiepintekotaito  tankovoimistelijalle  on  yhtä  tärkeää 
kuin  lukutaito  koulupojalle. 


Kuva  23.     Myötäotteinen 

kieppi,    toinen   vaihe    (tai 

lasku    oikonojasta    oiko- 

riipuntaan). 

6.   Heittokieppi. 

70.  Kieppi  (69)  voidaan  suorittaa  etuheilahduksesta 
heittämällä  voimakkaasti  jalat  ja  vartalo  tangon  päälle. 
Heiton  alkuosassa  saa  ruumis  taipua  hetkeksi  hiukan 
kumaraan,  mutta  ainoastaan  nopean  nykäyksen  ajaksi. 

Heittokiepin  harjoittaminen  on  tarpeellinen  esihar- 
joitus  jättiläiseen  myötäotteella  (138). 

7.  Kääntökieppi. 

71.  Nopeasti  suoritetun  kiepin  loppuvaiheeseen  voi- 
daan liittää  täyskäännös,  jolloin  toinen  käsi  irroitetaan 
tangosta  ja  käännytään  istunnan  kautta  selinoikono- 
jaan  (40).  Kääntökieppi  ei  onnistu,  ellei  käännös  ta- 
pahdu täsmälleen  määrättynä  hetkenä.  Liian  aikaisin 
suoritettu  käännös  saa  aikaan  sen,  että  putoaa  takaisin 
alas. 

Liikettä  saa  kokeilla  monta  kertaa,  ennenkuin  se  on- 
nistuu varmasti. 

8.  Vapaakieppi. 

72.  Vapaayliheitoksi  eli  vapaakiepiksi  kutsutaan 
kieppiä  silloin,  kun  se  suoritetaan  niin  kovalla  voimalla, 
että  koko  ruumis  »lentää»  vapaanojaan  (48)  tan- 
gon yli  siihen  koskematta.  Vapaakieppi  tehdään  no- 
peasti ja  koukistamalla  käsivarsia  heti  liikkeen  ensi  vai- 
heessa. Käsivarret  ojennetaan  vasta  sen  jälkeen,  kun 
kasvotkin  ovat  sivuuttaneet  tangon  ja  liike  jatkuu  täten 
työntöheilahduksena  (78)  takaisin  tangon  alapuolelle. 
Vapaakieppi  voidaan  alottaa  myös  vapaanojasta,  jolloin 
ruumis  kiertää  tangon  ympäri.  Jos  voimistelijalla  on 
kovasti  voimaa,  voi  vapaakiepistä  »tähdätä»  jalat  niin 

pystysuoraan  ylös,  että  voi  painaa  yhtä  menoa  käsille 
seisomaan  (61).  Tällainen  vapaakieppi  vaatii  jo 
melkein  sirkusmaista  taituruutta. 

Vapaakiepin  teossa  on  erikoisesti  hoidettava  jalkoja, 
niin  että  ne  pysyvät  täysin  hallittuina.  Harjoiteltaessa 
voidaan  asettaa  esim.  paperipalasia  polvien  ja  jalkate- 
rien väliin,  ja  jos  ne  putoavat  liikkeen  aikana,  huomaa 
siitä  voimistelija  itsekin,  että  jalat  ovat  olleet  irti  toi- 
sistaan. 

Muihin  tankoharjoituksiin  yhdistettynä  sopii  vapaa- 
kieppi  joko  alkuun  tai  heilahdusjännityksen  (100)  jat- 
koksi, mutta  myöskin  aina  vapaanojasta  minkä  liikkeen 
jälkeen  tahansa. 

9.  Jalan  pistot. 

73.  Oikonojasta  (39)  päästään  lyhintä  tietä  poikki- 
haaraistuntaan  (50)  tai  selinoikonojaan  (40)  pistämällä 
jalka  tai  molemmat  jalat  käsivarsien  välistä. 

10.  Jalkavarsien  heitot. 

74.  Eri  noja-asentoja  voidaan  muuttaa  toisiksi  siten, 
että  heitetään  jalkavarsia  tangon  yli  asian  vaatimalla 
tavalla.    Esimerkiksi  oikonojasta  (39)  käsille  (61). 

11.    Juoksuvauhti. 

75.  Useita  tankoliikkeitä  suoritettaessa  tarvitaan 
vauhtia.  Helpoin  ja  yksinkertaisin  vauhdinottotapa  on 
juoksuvauhti.  Tangon  täytyy  olla  silloin  niin  matalalla 
(rinnan  tasalta  kurotustasalle),  että  tangosta  kiinnipi- 
täen  voi  juosta  tangon  ali  oikoriipuntaan  (4)  vinosti 
eteen  s.  o.  niin    pitkältä,   kun   jalat  tapaavat   lattiaa. 

Takaheilahdusta  ei  voi  syntyä, 
jolloin  juoksuvauhdista  eteenpäin 
on  välittömästi  suoritettava  joku 
kippilaji  (84,  86). 

12.  Heilahdusvauhti. 

Kuva   24. 

76.  Oikoriipunnasta  (4)  ote- 
taan heilahdus  vauhti  kahdella  eri 
tavalla,  nim.  suorin  käsivarsin 
ja  käsivarsia  koukistaen.  Suorin 
käsin  otetaan  vauhti  siten,  että 
selkä  taivutetaan  voimakkaasti 
notkoon  nopealla  nykäyksellä, 
josta  on  seurauksena,  että  jalka- 
varret  heilahtavat  pendelin  ta- 
voin eteenpäin,  jolloin  jalkaterät 
nostetaan  samaa  vauhtia  tangon 
tasalle  ja  tämän  jälkeen  viskataan 
voimalla  eteen-ylöspäin  ja  työn- 
netään vartalo  suoraksi  samaan 
suuntaan.  —  Jälkimmäinen,  koho- 
heilahdusvauhti  vaatii  voimia 
suuremmassa  määrässä  kuin 
edellinen,  mutta  sillä  tavalla 
voidaan  myöskin  saada  kovempi 
vauhti  ja  muutenkin  pidetään  sitä  hienompana  ja 
korkeampaan  asteeseen  kuuluvana  vauhdinottotapana. 
Tämä  kohoheilahdusvauhdinotto  tapahtuu  seuraavasti: 
suoritetaan  nopea  käsinkohonta  (66),  nostetaan  jalkaterät 
tangon    tasalle  ja  voimakkaalla  potkaisulla  viskataan 


Kuva    24.      Heilahdus- 
vauhti    (kohoheilahdus- 
vauhti). 

jalat  ja  vartalo  vinosti  kattoa  kohti  käsivarsienkin  ojen- 
tuessa suoriksi,  mikä  on  aivan  välttämätöntä  kovan 
vauhdin  saamiseksi. 

Tärkein  seikka  heilahdusvauhtia  otettaessa  on  hallita 
jalkoja,  sillä  jalat  pyrkivät  levälleen  ja  olletikin  polvien 
suorana  jännittäminen  kysyy  suorastaan  voimia.  Taval- 
lisena vikana  laimeaan  ja  heikkoon  vauhdin  saantiin  on 
se,  ettei  ole  taitoa  eikä  aina  voimia  työntää  vartaloa 
mahdollisimman  ylös,  ei  näet  riitä,  että  vain  jaloille  koe- 
tetaan antaa  voimakas  vauhti.  Koska  usein  otetaan  har- 
joiteltaessa vauhtia  usealla  tempaisulla,  tulkoon  tässä 
si\umennen  mainituksi,  että  sellainen  vauhdinottotapa 
on  »ylikäytävä»  mahdollisimman  pian. 

13.  Laskuheilahdiis vauhti. 

11.  Laskuheilahduksella  saadaan  vauhti  siten,  että 
oikonojasta  lasketaan  jalat  ja  vartalo  alas -eteen  tai 
oikeammin  suoritetaan  oikonoja-asennossa  (39)  V4  Pyö- 
rähdystä, niin  että  vartalo  tulee  tangon  alle  vaaka- 
suoraan ja  siitä  työnnetään  ruumis  eteenpäin,  kunnes 
käsivarretkin  tulevat  ojennetuiksi.  Jalkavarsia  ei  vält- 
tämättä tar\ätse  pitää  vartalon  suuntaisina,  vaan  voi- 
vat ne  tangon  alla  muodostaa  kulman  vartalon  kanssa. 
Laskukippiä  (85)  suoritettaessa  ei  jalkavarsia  heitetä 
ollenkaan  eteen,  vaan  viedään  nilkat  lähelle  tankoa  ja 
ainoastaan  vartalo  heilahtaa  eteen. 

14.  Työntöheilahdusvauhti. 

78.  Päinvastoin  kuin  laskuheilahdus vauhti,  joka 
suoritetaan  eteenpäin,  suunnataan  työntöheilahdus- 
vauhti  taaksepäin  oikonojasta  (39).  Ensin  jännitetään 

vartalo  ja  jalkavarret  vapaanojaan  (48)  koukistetuin 
käsin  ja  siitä  työnnetään  käsivarret  nopeasti  suoriksi, 
jolloin  käsivarret,  vartalo  ja  jalkavarret  ojentuvat 
samaan  suuntaan  tai  vinosti  alas-  tai  ylöspäin,  riippuen 
siitä,  kuinka  kovaa  vauhtia  halutaan.  Työntöheilahdus- 
vauhti  otetaan  usein  helpommassa  muodossa  siten,  että 
jalkavarret  ja  vartalo  heitetään  vapaanoja- 
asentoon  käsivarsien  pysyessä  suorina.  Kädet  ja  vartalo 
eivät  tällöin  usein  ole  samaan  suuntaan,  vaan  muodos- 
tavat kulman,  mikä  saa  aikaan  sen,  että  vauhtiin  syntyy 
nytkähdys,  eikä  näytä  niin  sulavalta  kuin  ensinmainittu 
tapa. 

Tässä  yhteydessä  sopinee  mainita  eräs  työntöheilah- 
dusvauhdinottotapa,  joka  vaatii  aika  suurta  ruumiin 
hallintakykyä:  jännitetään  —  (vielä  komeampi  laskeu- 
tua jättiläisestä)  —  yhden  käden  kyynärvaakaan  (64), 
käännytään  tangosta  kiinnipitelevän  käden  varassa  90 
astetta  tai  hiukan  enemmän  saman  käden  puoleen,  tar- 
tutaan vapaalla  kädellä  tankoon  ja  ruumista  yhä  sa- 
maan suuntaan  kääntäen  suoritetaan  työntöheilahdus- 
vauhti. 

Työntöheilahdusvauhti  on  välttämätön  silloin,  kun 
halutaan  heittää  jättiläistä  tai  puolijättiläistä  (138  ja 
137)  myötäotteella,  kun  ei  nousta  ensin  käsille. 

15.  Selinkaatovauhti. 

79.  Vielä  on  selittämättä  yksi  vauhdinottotapa,  nim. 
selinkaatovauhti,  jota  tarvitaan  silloin,  kun  heitetään 
jättiläistä  (138)  tai  puolijättiläistä  (137)  vastaotteella. 
Selinkaatovauhti  otetaan  siten,  että  oikonojasta  — 
mieluummin  kipin   (84)  jälkeen  samaa  vauhtia  —  vis- 

kataan  jalkavarret  ja  vartalo  käsiJle  (61)  tai  koukku- 
käsille  ja  annetaan  kaatua  selin  eteenpäin  käsivarret 
suorina  tai  suoriksi  jännittäen.  A'artaloa  on  pidettävä 
mahdollisimman  suorana,  koska  notkoselin  otettu  vauhti 
ei  tule  niin  sulava  eikä  voimakas  kuin  jäykin  ruumiin 
kaadettuna. 


16.  Oikoheilunta. 

80.  Heilumista  edestakaisin  oikoriipunta-asennossa 
(4)  kutsutaan  oikoheilunnaksi.  Heilunnan  täytyy  ta- 
pahtua tasaisesti  ja  yhtä  korkealle  kumpaankin  suun- 
taan, aivan  kuten  kellon  heilurin  liike.  Jalkavarsien  ja 
vartalon  pitäisi  pysyä  muuttumattomassa  asennossa 
eikä  otetta  sovi  korjailla  vielä  vähemmin  siirtyä  sivuille, 
muutoin  heilunta  saa  ruman,  riuhtovan  sä^-y^n. 

Ei  ole  muuten  tapana  korkeampia  vaatimuksia  vas- 
taavassa taukovoimistelussa  heilua  tangossa  kahta  hei- 
lahdusta kauemmin.  Oikoheilunta  kuuluu  siis  harjoitus- 
ja  terveysvoimistelun  piiriin,  jos  se  esiint\'y'  itsenäi- 
senä tankoharjoituksena. 


17.  Kohoheilunta. 

81.  Heilunta  voidaan  myös  suorittaa  kohoriipunta- 
asennossa  (6).  Kohoheilunnassa  voi  leuka  olla  kohotet- 
tuna tangon  tasalle.  Leuan  pysyessä  tangon  alapuolella 
kohoheilunta  vaatii  suurempaa  lihastyötä  käsiltä,  ja  hei- 
lahdukset ovat  laajempia.  Kuitenkin  on  käsivarsia  pi- 
dettävä aina  etu- ja  takaheilahduksen  aikana  yhtä  kou- 
kussa. 

Terveysvoimisteluharjoitus,  kuten  edellinenkin. 

4  —  Telinevoimistelu. 

18.  PoikkihaarakippL 

82.  Kipin  nimellä  kutsutaan  kaikkia  sellaisia  tangon 
päällenousutapoja,  joissa  käytetään  apuna  heilahdusta 
ja  nopeaa  ojentautumista.  Helpoin  kippilajeista  on 
poikkihaarakippi,  mikä  suoritetaan  seuraavasti:  Etu- 
heilahduksen  päättyessä  viedään  toinen  jalkavarsi  käsi- 
varsien väliin  ja  vartalon  taaksepäin  heilahtaessa  ojen- 
netaan ruumis  nopeasti  suoraksi,  jolloin  kohotaan  tan- 
gon päälle,  poikkihaaraistuntaan  (50),  jos  ojentautuminen 
on  vain  sattunut  oikealla  hetkellä  (heti  kun  »selänjatko» 
on  kulkenut  tangon  alitse)  ja  tarpeeksi  voimakkaasti. 

Poikkihaarakipin  epäonnistumiseen  on  syynä  useim- 
miten kaksi  vikaa:  Jalka  vartta  ei  viedä  tarpeeksi  aikai- 
sin käsivarsien  väliin,  mistä  on  seurauksena,  että  sitä  ei 
voida  pitää  täysin  ojennettuna,  kuten  tulisi.  Sen  tulee 
olla  paikallaan  viimeistään  etuheilahduksen  päättyessä. 
Tankoa  ei  vedetä  aivan  haarukan  pohjaan  asti,  mikä 
nostattaisi  vartalon  helposti  ja  oikeassa  asennossa 
tangon  päälle. 

Poikkihaarakippiin  sopii  liittää  välitön  täys- 
käännös, laskuheilahdusvauhti  ja  uusi  poikkihaara- 
kippi, uusi  täyskäännös  j.  n.  e. 

Poikkihaarakipin  epäonnistuessa  sopii  suorittaa 
puolipolviriipunnassa  (19)  väliheilahdus  tai  kaksi.  Nämä 
väliheilahdukset  ovat  sitä  voimakkaampia,  mitä  ulom- 
pana takan a-alhaalla  vapaana  oleva  jalka  kulkee. 

Heilautus  puolipolviriipunnasta  poikkihaaraisi  un- 
taan on  helpoin  tangon  päällekohoamistapa.  Useimmista 
on  tuo  heilautus  helpompi  rinta  edellä,  mutta  muutamat 
pääsevät  paremmin  päinvastaiseen  suuntaan:  heilah- 
tava jalka  edellä,  jolloin  liikettä  voidaan  kutsua  polvi- 
kiepin  nimellä. 

19.  Juoksukippi. 

83.  Alkuharjoituksena  varsinaiseen  kippiin  käyte- 
tään juoksukippiä,  mikä  on  oikeammin  sama  harjoitus, 
mutta  helpommassa  muodossa,  juoksuvauhdilla:  Kun 
juoksuvauhti  (75  )  on  otettu  ja  jalat  eivät  enää  tapaa  lat- 
tiaa, nostetaan  nilkat  nopeasti  melkein  tankoon  kiinni 
ja  takaheilahduksen  aikana  —  (vartalon  kulkiessa  juuri 
tangon  alitse)  —  ojentaudutaan  nopeasti  suoraksi  s.  o. 
potkaistaan  jalat  vinosti  kattoa  kohti.  Usein  täytyy 
potkaisun  jälkeen  jännittää  myös  käsillä  oikonojaan  (39) 
päästäkseen. 

Juoksukipin  samoin  kuin  kipinkin  suorituksessa  on 
kaksi  »niksiä»,  joihin  on  erikoisesti  kiinnitettävä  huo- 
miota, kun  niitä  harjoitellaan.  Ensimmäinen  on  se,  että 
nilkat  ovat  hyvin  lähellä  tankoa  potkaisun  aikana.  Jos 
ne  ovat  pariakaankymmentä  senttiä  kauempana,  jää  pot- 
kaisu voimattomaksi  ja  korkeintaan  leuka  nousee  tangon 
tasalle.  Toiseksi  eivät  nilkat  saa  nousta  tangon  yläpuo- 
lelle, sillä  silloin  potkaisu  ei  myöskään  anna  toivottua 
vaikutusta.  Siis  nilkat  tankoon  kiinni,  ei  loitolle  eikä 
ylös,  siinä  kipin  onnistumisen  salaisuus.  100  yritystä 
luullakseni  jo  takaa  onnistumisen  • —  heikonpuolei- 
sellekin. 

20.  Kippi. 

Kuva   25. 

84.  Varsinainen  kippi  suoritetaan  heilahdusvauh- 
dilla  (76)  sekä  myös  työntöheilahdusvauhdilla  (78)  ja 
suoritetaan  se  aivan  samoin  kuin  juoksukippikin  (83). 
Sen  onnistumiseen  vaikuttavat  siis  samat  seikat.  Kippi 
samoin  kuin  juoksukippikin  on  helpoin  myötäotteella  ja 
vaikein  vastaotteella. 

Pitemmän  harjoitussarjan 
suorittaminen  tangolla  vaatii 
ehdottomasti  kipintekotaitoa, 
sillä  se  liittyy  sopivasti  mitä 
moninaisempiin  asentoihin  ja 
liikkeisiin.  Kipin  avulla  saa 
parhaiten  vauhdin  jättiläisiin, 
pyörähdyksiin  y.  m.  Sen  avulla 
pääsee  nopeimmin  ja  vähällä 
voimain  hukalla  tangon  päälle. 
Kippi  on  ehkä  keskeisin  tanko- 
harjoitus  ja  siis  ensiksi  opittava, 
ennen  puhtaasti  suoritettua 
kieppiäkin. 


21.  LaskukippL 

85,  Laskukipiksi  kutsutaan 
kippiä  (84)  silloin,  kun  se  suori- 
tetaan siten,  että  oikonojasta 
(39)  laskeudutaan  potkaisuasen- 
toon,  kulmat  urmariipuntaan 
(32)  ja  samassa  potkaistaan  ta- 
kaisin oikonojaan.  Laskukipin 
onnistumiseksi  täytyy  lasku  suo- 
rittaa siten,  että  vartalo  joutuu 
heiluriliikkeeseen. 

Laskukipissä  tuottaa  jalka- 
varsien  hallitseminen  suurempaa  vaikeutta  kuin  taval- 
lisessa kipissä,  mikä  tekee  itse  harjoituksenkin  jonkun 
verran  edellistä  vaikeammaksi. 

Laskukipistä,  jota  ei  juuri  suoriteta  muuten  kuin 


Kuva   25.      Kippi    oiko- 

heilunnasta.      (Nilkkain 

pitäisi    toisessa    kuvassa 

olla  tangon  tasalla.) 

myötäotteella,  voidaan  siirtyä  samoihin  asentoihin  kuin 
kipistäkin.  Sen  voi  hyvin  hauskasti  yhdistää  erilaisiin 
pyörähdyksiin,  esim.  pyörimiseen  haarakumaraseison- 
nassa  (130)  silloin,  kun  vartalo  on  tangon  alla  palaamassa 
takaisin  etuheilahduksen  jälkeen,  joka  ei  vienyt  ympäri. 
Tavallisemmin  suoritetaan  tämä  pyörähdys  vastaot- 
teella, vaihdetaan  ote  tangon  alla  takaheilahduksen 
päättyessä  ja  potkaistaan  etuheilahduksen  jälkeen  oiko- 
nojaan.  Laskukippiin  voidaan  lopettaa  myös  kantajät- 
tiläinen  (133)  vastaotteella,  vaihtamalla  otetta  tangon 
alla  takaheilahduksen  päättyessä  ja  siirtämällä  jalat 
tangon  etupuolelle  eteenpäin  heilahdettaessa. 


22.  Pujotuskippi. 

86.  Vaikeampi  poikkihaarakippiä  (82),  mutta  muu- 
ten suuresti  sen  kaltainen  on  pujotuskippi.  Pujotuskip- 
piä  suoritettaessa  viedään  molemmat  jalkavarret  etuhei- 
lahduksen päättyessä  käsivarsien  välistä  tangon  taakse 
ja  nopealla  ojentautumisella  tempastaan  selkä  tangon 
päälle  niin  pitkälle,  että  jalat  painavat  vartalon  pystyyn, 
jolloin  samalla  ojennetaan  kädet  ja  ollaan  selinoikono- 
jassa  (40). 

Pujotuskippi  suoritetaan  usein  virheellisesti  siten, 
että  jalkavarret  pujotetaan  liian  myöhään,  mikä  pitää 
tehdä  etuheilahduksen  päättyessä  eikä  päätyttyä,  jos 
aiotaan  saada  ne  suorina  »sisään».  Ojentautuminen  jää 
usein  liian  myöhäiseksi,  josta  on  seurauksena,  että  var- 
talo jää  liian  eteen  ja  »takalisto»  tärähtää  tankoon.  En- 
sin ojentautuminen  vartalon  alkaessa  nousta  taaksepäin 
ja  vasta  senjälkeen  veto  käsin! 

Pujotuskippiin  sopii  liittää  kantajättiläisiä  eteen- ja 

taaksepäin  (133),  marakatteja  (132),  erilaisia  pyörimisiä, 
laskuja  y.  m.  Hauska  yhdistelmä  on  esim.  pujotuskippi 
myötäotteella  ja  sen  jälkeen  selinsuistunta  alas  (150). 

23.  Laskupujotuskippi. 

87.  Aivan  edellisen  kaltainen  on  laskupujotuskippi 
sillä  eroituksella  vain,  että  vauhti  on  laskuheilahdus- 
vauhti  (77).  Liike  on  edellistä  jonkun  verran  vai- 
keampi. 

24.     Selkäkippi. 
Kuva   11. 

88.  Selkäkippi  liittyy  hyvin  läheisesti  pujotuskip- 
piin,  (86)  sillä  alku  on  molemmilla  sama.  Selkäkippi  suori- 
tetaan vasta  heilahdusta  myöhemmin;  siis  ensin  etuhei- 
lahdus,  pujotus,  takaheilahdus  ja  vielä  tässä  kumara- 
turma  riipunnassa  (35)  heilahdus  eteenpäin  (selkä  edellä) 
ja  nopea  ojentautuminen  kuten  aina  kippiä  suoritettaessa. 
Jos  ojentautuminen  on  tapahtunut  oikealla  hetkellä  ja 
tarpeellisella  voimalla,  nostaa  »temppu»  voimistelijan 
tangon  päälle  selinoikonojaan  (40). 

Vasta-alkaja  tekee  säännöllisesti  sen  virheen,  että 
pujottaa  jalkavarret  niin  myöhään,  että  heilunta  lakkaa 
ja  ilman  vauhtia  ei  liike  mitenkään  onnistu.  Toinen  ta- 
vallinen virhe  on  se,  että  vartalo  jää  liian  eteen,  josta  on 
seurauksena  se,  että  ojentauduttaessa  »takalisto»  taa- 
senkin  tärähtää  tankoon,  mikä  luonnollisesti  katkaisee 
liikkeen. 

Selkäkippi  voidaan  suorittaa  myös  laskuheilahdus- 
vauhdilla  (77),  vieläpä  niin,  että  kantajättiläisestä  (133) 
vastaotteella   vaihdetaan   kädet   tasasiirrolla   myötäot- 

teeseen,  palataan  samaa  tietä  alas  ja  suoritetaan  selkä- 
kippi  etuheilahduksesta.  Muitakin  samansuuntaisia 
yhdistelmiä  voi  suorittaa. 

25.  Päinkääntökippi. 

89.  Kippiä  voidaan  nimittää  päinkääntökipiksi  sil- 
loin, kun  eteenpäin  heilahdettaessa  irroitetaan  toinen 
käsi,  suoritetaan  täyskäännös  ja  etuheilahduksen  jäl- 
keen suoritetaan  kippi.  Paikallaan  pysyvä  käsi  asetetaan 
myötäotteeseen,  toinen  mieluummin  vastaotteeseen  ja 
käännöksen  jälkeen  myötäotteeseen  (\-uoro-ote). 

26.  Selinkääntökippi. 

90.  Edellistä  paljon  vaikeampi  on  selinkääntökippi, 
koska  siinä  täyskäännös  ja  kippi  suoritetaan  saman  hei- 
lahduksen aikana.  Se  voidaan  tehdä  vasempaan  seuraa- 
valla tavalla:  Vasen  käsi  myötäotteeseen  oikea  vasta- 
otteeseen, heilahdus  vauhti  eteenpäin,  t^kaheilahdus  ja 
matkalla  vasemman  käden  heitto  oikean  yli,  täyskään- 
nös vasempaan  (selkä  edellä)  ja  heilahduksen  perään 
kippi.  Vasen  käsi  voi  siirtyä  joko  vastaotteeseen  tai 
myötäotteeseen,  mikä  näyttää  hauskemmalta. 

27.  Haarakippi. 

91.  Pujotuskipin  (86)  kaltainen  on  jossain  määrin 
haarakippi.  Siinä  näet  pujotetaan  myös  etuheilahduksen 
päättyessä  jalkavarret  tangon  taakse,  mutta  käsivarsien 
ulkopuolelta,  jonka  jälkeen  ojentautuminen  nopeasti  — - 
(niin  pitkälle  kuin  se  käy  p'äinsä)  —  nostaa  tangon 
päälle.  Täällä  on  kädet  nopeasti  irroitettava  ja  vietävä 
reisien  yli  niiden  ulkopuolelle  kiinni.   Tämä  liikkeen  lop- 


56 

puosa  vaatii  tasapainon  säilyttämiseksi  suurta  hallinta- 
kykyä, mikä  seikka  tekeekin  haarakipin  aika  vaikeaksi, 
kun  se  suoritetaan  tällä  tavalla  istuntaan  tangon  päälle. 
Useimmiten  se  suoritetaankin  vain  puoliväliin:  heitetään 
kädet  ja  vartalo  taakse-alas  suoriksi  ja  polvitaipeista 
riippuen  pudottaud  taan  puolimarakatilla  (162)  alas. 

Paitsi  edellä  mainittua  yhdistelmää  puolimarakat- 
tiin  voidaan  haarakippi  yhdistää  myös  haarakantajätti- 
läiseen  (134)  eteen-  ja  taaksepäin  ja  muutamiin  pyöräh- 
dyksiin. 


Jännitykset. 

Jännityksiksi  kutsumme  kaikkia  niitä  liikkeitä,  joissa 
käsivarsi-  ja  vartalolihaksia  jännittäen  siirrytään  alem- 
masta asennosta  ylempään.  Kysymykseen  tulevat  myös 
jalkavarren  lihakset  sikäli,  että  jalkavarret  ovat  useim- 
miten jännitettyinä  suoriksi.  Jännityksistä  ovat  tär- 
keimmät seuraavat: 


28.  Voimanosto. 

92.  Liike  aloitetaan  oikoriipunnasta  (4),  koukistetaan 
käsivarret  ja  jatketaan  kohoriipunnasta  siten,  että  mo- 
lemmat kyynärpäät  painetaaji  yhtärintaa  tangon  päälle 
ja  ojentaudutaan  oikonojaan  (39).  Jalkavarret  saavat 
nousta  kriitillisimmällä  hetkellä  melkein  vaakasuoraan, 
mikä  helpottaa  liikettä  ja  tekee  sen  luonnollisemmaksi. 
Jännitykselle  sopii  hyvin  nimitys  voimanosto. 

Liike  suoritetaan  vähilläkin  voimilla  siten,  että  toinen 
kyynärpää  nousee  edellä,  siis  kylinkoukkunojan  (43) 
kautta. 

29.   Jännitys  etualaakaan. 

93.  Jännittäminen  etuvaakaan  (36)  tapahtuu  oiko- 
riipunnasta  (5)  ja  vaatii  se  tavattomia  voimia,  ellei  oteta 
hiukan  vauhtia  taivuttamalla  aluksi  selkää  notkoksi. 

30.  Jännitys  takamaakaan. 

94.  Takavaakaan  (37)  jännitetään  selinoikoriipun- 
nasta  (4),  jolloin  vartalo  ja  jalkavarret  ojennetaan  mah- 
dollisimman pian  siihen  asentoon,  missä  niiden  taka- 
vaa'assa  tulee  olla  s.  o.  hiukan  taaksepäin  notkolla. 

31.  Jännitys  yhden  käden  takavaakaan. 
Kuva   14. 

95.  Tämä  liike  vaatii  oikeastaan  suurempaa  taitoa  ja 
voimaa  kuin  tavalliset  seuravoimistelijat  omaavat.  Liike 
suoritetaan  seuraavasti  oikean  käden  varaan:  oikorii- 
punta  oikealla  kädellä,  myötäote,  vasen  käsi  lanteella, 
täyskäännös  vasempaan  (käsivarren  kiertyessä),  varta- 
lon kierto  vasempaan,  niin  että  vasen  kylki  tulee  melkein 
ylöspäin,  samalla  jalkavarsien  nosto  vaaka-asentoon  ja 
vasemman  käden  ojennus  eteenpäin  (»ylös»).  Liikkeen 
voi  suorittaa  pienellä  vauhdilla  lähtemällä  oikoriipun- 
nasta  molemmin  käsin,  jolloin  toisen  käden  irroittaminen 
aikaansaa  pienen  vauhdin. 

Liike  kuuluu  paremmin  sirkusvoimistelun  piiriin, 
mutta  voi  sitä  kuka  tahansa  amatöörikin  yrittää. 

32.     Jännitys  käsille. 

96.  Käsille  seisomaan  (61)  jännittämällä,  päästään 
oikonojasta  (39)  usealla  eri  tavalla: 

1)  Käsiä  ja  lantiota  alkumatkasta  koukistaen. 

2)  Jalkavarret  ja  vartalo  ojennettuina,  mutta  käsiä 
koukistaen. 

3)  Suorin  käsin,  mutta  vartalo  ja  jalkavarret  kul- 
massa. 

4)  Sekä  suorin  käsin  että  suorin  lantioin. 

Vaikein  on  jännitys  käsille  viimeksi  mainitulla  ta- 
valla, jolloin  ruumiin  paino  monikertaisena  tulee  etu- 
päässä yhden  lihaksen,  nim.  olkalihaksen  osalle,  ja  sii- 
täkin vain  etummainen  osa  voi  toimia.  Lapaluuta 
jännittävät  lihakset  myös  joutuvat  toimimaan,  mutta 
pienemmässä  määrässä. 

Liike  vaatii  suurta  ruumiin  hallintakykyä,  ettei  ryhti 
pilaannu,  pää  painu  alas  ja  jalkavarret  irtaannu  ja  kou- 
kistu. 

33.  Jännitys  kyynärvaakaan. 

97.  Liike  tapahtuu  edellisen  tavoin  oikonojasta  (39) 
mutta  pysähdytään  puolivälissä  jalkavarsien  ja  vartalon 
jäädessä  vaakasuoraan.  Kahden  käden  kyynärvaa'asta 
(63)  voidaan  siirtyä  yhden  käden  varaan  ilman  muuta. 

Jännitys  käsille  seisomaan  samoin  kuin  kyynärä  aa- 
koihin  käy  helpommaksi,  jos  jalkavarsien  avulla  otetaan 
vauhtia,  voipa  tällaisella  vauhdilla  päästä  perille  asti 
ilman  jännittämistä,  paitsi  mitä  asennossa  pysyminen 
vaatii. 

34.  Pujotus  jännity  s. 

98.  Pujotusjännitys  on  sama  kuin  pujotuskippi  (86) 
ilman  vauhtia;  siis  pujotus  selinturmariipuntaan  ja  veto 
hitaasti  tangon  päälle  selinoikonojaan.  Liike  vaatii  not- 
keaa selkää,  koska  sen  täytyy  aikalailla  notkistua,  ettei 
tasapaino  häiriydy. 

35.  Kiertopujotus jännitys. 

99.  Edellistä  hiukan  vaikeampi  on  kiertopujotus- 
jännitys:  Alku  on  aivan  sama,  s.  o.  pujotus  selinturma- 
riipuntaan,  senjälkeen  annetaan  vartalon  liukua  pitkin 
tankoa  sivulle  myötäotteisen  vasemman  (oik.)  käsivarren 
päälle,  jolloin  vastaotteinen  oikea  (vas.)  käsi  koukiste- 
taan ja  jännittäydytään  tällä  kädellä  koukkunojaan  (43), 
minkä  jälkeen  vasen  (oik.)  kyynärpääkin  painetaan 
tangon  yläpuolelle,  josta  lopuksi  jännitys  selinoikono- 
jaan  (40).  Liikkeen  voi  myös  suorittaa  oikonojaan  tan- 
koon päin  (39)  siirtämällä  esim.  oikean  käden  koukku- 
nojassa  vasen  käsi  etupuolelle  ja.  kääntymällä  oikeaan. 

Rintakehän  kokoonpainuminen  on  tavallisin  virhe 
tätä  jännitystä  suoritettaessa,  ja  näyttääkin  liike  usein 
rumalta  täten  suoritettuna. 

Kiertopujotus  jännitys  on  ehkä  sopivin  poistumistapa 
yhden  käden  takavaa'asta  (38). 

36.    Beilahdus jännitys. 
Kuva  26. 

100.  Kun  jännitys  oikoriipunnasta  (4)  oikonojaan 
(39)  suoritetaan  vauhdilla,  kutsutaan  sitä  heilahdusjän- 
nitykseksi.  Heilahdusjännitys  vaatii  kovaa  vauhtia, 
jos  se  suoritetaan  niin,  että  lantio  ei  koukistu.  Liike  on- 
nistuu pienemmälläkin  vauhdilla,  jos  muistetaan  käyttää 
nimen  osottamaa  jännitystä  avuksi.  Jännitys  alkaa  heti, 
kun  vartalo  on  sivuuttanut  kohtisuoran  asennon  ja  jat- 
kuu tangon  päälle  oikonojaan  asti.  Tästä  on  se  hyöty,, 
että  ensiksikin  pääsee  pienemmällä  vauhdilla  päälle  ja 
toiseksi  jalat  eivät  palaa  takaisin  alaspäin  ja  lyö  »poikki» 
asentoa,   kuten  tapahtuu  kovan  vauhdin  jälkeen  ilman 

Kuva    26.       Heilahdus- 
jännitys        oikolieilun- 
nasta. 


jännitystä.  Suurin  ja  tavallisin 
virhe  heilahdusjännitystä  suo- 
ritettaessa on  siis  äsken  mainittu 
passiivisuus,  jännityksen  unohta- 
minen ylös  tultaessa,  josta  usein 
seuraa  kumara  asento  ja  hallin- 
nan puute. 

Jos  heilahdusjännitys  suori- 
tetaan ilman  suurempaa  jänni- 
tystä, voi  siitä  sopivasti  jatkaa 
vapaakiepillä  (72)  tangon  ympäri. 
Kovavauhtinen  heilahdusjänni- 
tys nostaa  myös  kyynärvaakaan 
(63)  ja  käsille  seisomaan  (61), 
vieläpä  voi  samasta  liikkeestä 
nykäistä  itsensä  syöksyllä  (144) 
alas. 

Laskut. 

Laskuksi  voimme  nimittää 
jokaista  liikettä,  jossa  asiaan 
kuuluvaa  lihasryhmää  jännittäen 
lasketaan  ruumis  toisesta,  ylem- 
mästä asemasta  toiseen,  alem- 
paan. Luettelemme  seuraavassa 
tavallisimmat. 


37.    Lasku  kohoriipunnasta  oikoriipuntaan. 

101.  Liikettä  suoritettaessa  toimivat  ainoastaan 
kädet,  mitä  hitaammin  sitä  paremmin  liike  vaikuttaa. 
(Katso  6  ja  4!) 

38.   Lasku  kulmariipunnasta  oikoriipuntaan. 

102.  Tällöin  liikkuvat  ainoastaan  jalkavarret  vaaka- 
suorasta asennosta  pystysuoraan  alas,  mahdollisimman 
hitaasti.    (Katso  11  ja  4!) 

39.    Lasku  päintiirmariipunnasta  etuvaakaan. 

103.  Liike  suoritetaan  suorin  lantioin  ja  käsin  hi- 
taasti laskien,  kunnes  jalkavarret  ja  vartalo  ovat  ehti- 
neet vaakasuoraan  asentoon,  johon  pysähtyminen  vaatii 
suurta  voimaa. 

Pahin  ja  tavallisin  virhe  etuvaakaan  laskettaessa  on 
lantion  koukistuminen,  »kupille»-meno.  (Katso  28  ja  36!) 

40.    Lasku  kulmaturmar  ii  punnasta  selinoikoriipuntaan. 

104.  Liike  suoritetaan  lähtöasennossa,  ruumis  kul- 
massa, kunnes  jalkavarret  käsien  välistä  kuljettuaan 
laskeutuvat  alaspäin,  jolloin  vartalo  ojennetaan  mah- 
dollisimman suoraksi.    (Katso  32  ja  5!) 

41.    Lasku  selinturmar  ii  punnasta  takamaakaan. 

105.  Lasku  takavaakaan  (37)  suoritetaan  suorin 
lantioin  ja  käsin,  kuten  etuvaakaankin,  selän  pysyessä 
hiukan  notkolla,  niin  kuin  se  selinturmariipunnasta  (29) 
lähtiessään  on.  Takavaakaan  yhden  käden  varaan  (38) 
lasketaan  selinturmariipunnasta  kylki  edellä. 

42.    Lasku  oikonojasta  etutietä  oikoriipuntaan. 
Kuva  23. 

106.  Liike  tehdään  aivan  päinvastaisessa  järjestyk- 
sessä kuin  kieppi  (69),  siis  ensin  lasku  päinturmariipun- 

taan,  senjälkeen  selkä  vaakasuoraan  jalkavarsien  hi- 
poessa koko  ajan  tankoa  ja  lopuksi  vartalon  ja  jalka- 
varsien  lasku  hitaasti  alas. 


43.    Voimalasku. 

107.  Edellistä  tavallisempi  on  lasku  takatietä,  jol- 
join  oikonojasta  (39)  laskeudutaan  koukkunojaan  (41) 
jalkavarsien  asettuessa  melkein  vaakasuoraan,  siitä  — 
tangon  pysyessä  aivan  rinnassa  kiinni  —  viedään  kyy- 
närpäät hitaasti  tangon  alle  ja  annetaan  käsivarsien 
oijeta  jalkavarsien  pysyessä  koko  tämän  ajan  vaaka- 
suorassa, ja  vasta  lopuksi  annetaan  jalkavarsien  laskeu- 
tua oikoriipuntaan  (4).  Vaikeutensa  vuoksi  sopii  liik- 
keelle nimi  voimalasku. 

Tärkeintä  on  laskua  suoritettaessa  kulkea  aivan 
liki  tankoa  ja  viedä  kyynärpäät  edeltä  tangon  alle, 
muun  ruumiin  pysyessä  liikkumatta  sen  aikaa.  Mitään 
nykimisiä  ei  saa  tapahtua,  vaan  suoritetaan  liike  sa- 
malla hitaalla  vauhdilla  alusta  loppuun  saakka. 

44.   Lasku  selinoikonojasta  selinturmariipuntaan. 

108.  Liikkeen  suorittamiselle  on  tärkeätä,  että 
ensin  selinoikonojassa  (40)  etsitään  tasapaino  koukis- 
tamalla käsiä  ja  vasta  senjälkeen  annetaan  pääpuolen 
hitaasti  painua  alaspäin.  Kun  on  saavuttu  pystysuo- 
raan asentoon,  lasketaan  käsivarret  suoriksi  selinturma- 
riipuntaan (29). 

Liike  ei  onnistu,  jos  selkä  ei  ole  tarpeeksi  taivutet- 
tuna taaksepäin,  ja  jos  sen  sallitaan  vähänkin  loitota 
tangosta,  johon  sillä  pitää  koko  ajan  nojata. 

45.  Lasku   selinoikono josta   etutietä  selinko ukkuno jaan. 

109.  Päästämällä  käsivarret  koukkuun,  päästään 
selinoikonojasta  (40)  selinkoukkunojaan  (42)  ilman 
muuta. 

46.  Lasku  selinoikonojasta  takatietä  selinkoukkunojaan. 

110.  Selinoikonojasta  (40)  päästään  selinkoukku- 
nojaan (42)  samaa  tietä  kuin  selinturmariipuntaankin 
(108)  sillä  eroituksella,  että  käsivarret  jätetään  kouk- 
kuun, mikä  kiekauttaa  vartalon  tangon  ympäri. 

47.    Lasku   selinkoukkunojasta   takavaakaan. 

111.  Liike  suoritetaan  siten,  että  selinkoukkunojasta 
(42)  annetaan  käsivarsien  laskeutua  suoriksi  ja  jalkavar- 
ret  sekä  vartalo  jännitetään  vaakasuoraan  takavaakaan 
(37).  Samasta  asennosta  voidaan  myös  laskea  yhden 
käden  takavaakaan,  jolloin  irroitetun  käden  puoleinen 
kylki  käännetään  ylöspäin. 

48.    Lasku  käsiltä  oikonojaan. 

112.  Lasku  käsiltä  (61)  oikonojaan  (39)  suoritetaan 
suorin  käsin  ja  lantioin  mahdollisimman  hitaasti,  siis 
vapaanojan  (48)  kautta,  johon  pysähtyminen  vaatii 
voimaa  ja  tekee  liikkeen  vaikeammaksi  ja  sitä  mukaan 
komeammaksi. 

49.    Lasku  käsiltä  kyynärvaakaan. 

113.  Lasku  käsiltä  (61  )kyynärvaakoihin  (63  ja  6'i)aloi- 
taan  aivan  edellisen  tavoin,  mutta  kun  on  päästy  mel- 
kein   vaakasuoraan    asentoon,    asetetaan    kyynärpäät 

vartalon  keskikohdan  alle,  joko  molemmat  tai  vain  toi- 
nen. Tämän  jälkeen  etsitään  tarkalleen  vaaka-asento. 
Yhden  käden  vaa'assa  irroitetaan  toinen  käsi  vasta  kun 
on  saatu  varma  tasapainoasema. 


50.    Lasku  käsiltä  kiimaraseisontaan. 

114.  Lasku  käsiltä  (61)  kumaraseisontaan  (56) 
aloitetaan  jalkavarsien  laskulla  vaakasuoraan,  josta  ne 
edelleen  viedään  suorina  tangon  päälle  käsien  väliin 
vartalon  seuratessa  mukana. 


51.    Lasku  käsiltä  haarakumaraseisontaan. 

115.  Lasku  käsiltä  (61)  haarakumaraseisontaan  (57) 
on  edellisen  kaltainen  sillä  eroituksella  vaan,  että  jalka- 
varret  levitetään  heti  ensi  vaiheessa  ja  päätyvät  ne 
käsien    sivupuolelle. 


52.  Lasku  jättiläisestä  kumara-  ja  haarakumaraseisontaan. 

116.  Liike  on  aivan  edellisten  (112  ja  115)  kal- 
tainen, mutta  vaikeampi,  koska  se  täytyy  tehdä  välit- 
tömästi jättiläisvauhdin  (138)  jälkeen.  Erikoisesti 
myötäotteella  suoritettuna  vaatii  liike  suurta  hallinta- 
kykyä. Vastaotteella  jättiläisestä  on  lasku  kumara- 
seisontaan  aika  helppo,  mutta  käy  vaikeammaksi,  jos 
jalat  pistetään  yhtä  menoa  käsien  välistä,  nilkat  tangon 
eteen,  josta  on  luonnollisesti  jatkettava  kantajättiläi- 
sellä  (133)  tai  pyörähdyksellä  Sama  voidaan  myös 
tehdä  jättiläisestä  myötäotteella. 

P  ij  ö  r  i  m  i  s  e  i. 

Pyörimiseksi  tai  pyörähdyksiksi  kutsumme  tanko- 
harjoituksia,  joissa  käsien,  jalkojen  tai  näiden  molem- 
pien sekä  lisäksi  vartalon  varassa  pyöritään  kerran  tai 
useammin  tangon  ympäri  eri  asennoissa.  Selostamme 
seuraavat  pyörimistavat. 

53.  Pyöriminen  oikonoja-asennossa  eteenpäin. 
Kuva  27. 

117.  Pyörimiseen  tarpeellinen  vauhti  saadaan  siten, 
että  oikonojasta  (39)  nostetaan  vartaloa  (lantion  hiukan 
taipuessa)  niin  ylös,  että  reisien  keskikohta  tulee  tangon 
tasalle,  mistä  sitten  annetaan  vartalon  suistua  eteen- 
alas.  Joka  pyörähdys  vaatii 
uuden  vauhdin,  ellei  pikkupoi- 
kien tavoin  aseta  peukaloja 
housujen  taskuihin,  mikä  kyllä- 
kin vaatii  lujanpuoleisia  taskujen 
suita. 

Pyörähdyksien  loppuosassa, 
takaisin  tangon  päällekohotessa 
pyrkivät  hartiat  kumaraan,  olle- 
tikin jos  vauhti  on  heikko.  Mitä 
parempi  vauhti,  sitä  puhtaam- 
min liike  siis  onnistuu. 

Liike  voidaan  yhdistää  mai- 
niosti   kippiin     (84)    ja    jatkaa 


työntöheilahdus  vauhdilla  (78) 
s.  o.  tavallisimmin  puolijätti- 
läisellä  (137)  tai  jättiläisellä 
(138). 

ö  —  Telinevoimistelu. 


Kuva  27.       Pyöriminen 

oi  k  on  o  j  a-ase  nnost'a 

eteenpäin.       Pyörähdys 

päättymässä. 

54.    Pyöriminen  oikonoja-asennossa  taaksepäin. 

118.  Oikonoja-asennossa  (39)  voidaan  myös  pyöriä 
selkä  edellä  tangon  ympäri.  Vauhti  pyörähdyksiin 
saadaan  samoin  kuin  vapaakieppiinkin  (72)  siten,  että 
heilautetaan  oikonojasta  jalka  varret  irti  tangosta  ja 
annetaan  niiden  paiskautua  takaisin  tankoa  vastaan 
samalla  antaen  vartalon  suistua  taaksepäin.  Täten  otettu 
vauhti  saattaa  riittää  useampaankin  pyörähdykseen. 
Pienet  pojat  kiertävät  varmuudeksi  takin  helmansa 
tangon  ympäri  päästäkseen  ympäri  heikoilla  voimillaan. 

Mainittuja  pyörähdyksiä  sopii  liittää  heilahdusjänni- 
tykseen  (100)  ja  myötäotteisen  jättiläisen  (138)  loppuun, 
sekä  lopettaa  esim.  laskuheilahdusvauhtiin  (77). 

Hauska  kahden  hengen  pila-harjoitus  syntyy,  jos  kaksi 
pyörii  yhtä  aikaa  jalat  toinen  toisensa  kainaloissa. 
Toisen  on  silloin  alettava  päinturmariipunnasta  (28) 
ja  jonkun  kolmannen  on  annettava  vauhti. 


55.    Pyöriminen  lantion  ja  kyynärpäiden  parassa  eteen- 
päin. 

119.  Mainittu  pyöriminen  suoritetaan  siten,  että 
otetaan  oikonojasta  (39)  vauhti  kuten  viimeistä  edelli- 
sessä (117)  liikkeessä,  mutta  vauhtiin  päästyä  irroitetaan 
kädet  ja  viedään  ne  reisien  ympäri  kyynärpäiden  noja- 
tessa tankoon.  Lantion  täytyy  tällöin  taipua,  jotta 
kädet  ulottuvat  reisien  ympäri  ja  tanko  pysyy  »paikal- 
laan». Samassa  asennossa  pyöriminen  selkä  edellä  on 
paljon  vaikeampaa,  eikä  juuri  ole  käytännössä,  koska 
pienet  pojat,  joille  tämmöinen  pyöriminen  sopii,  eivät 
siihen  pysty. 

J6'.    Pyöriminen  polvitaipeesta  eteenpäin. 

120.  Pyöriminen  aloitetaan  poikkihaaraistunnasta 
(50)  heilauttamalla  toista  jalkavartta  taaksepäin,  an- 
taen vartalon  suistua  eteenpäin  ja  tangon  luisua  polvi- 
taipeeseen. Taaksepäin  nostettu  jalkavarsi  toimii  vauh- 
din antajana. 

■57.     Pyöriminen  polvitaipeesta   taaksepäin. 

121.  Vauhti  mainittuun  pyörimiseen  otetaan  edelli- 
sen tavoin  siten,  että  heitetään  poikkihaaraistunnasta 
(50)  takimmainen  jalkavarsi  taaksepäin,  matta  anne- 
taan vartalon  suistua  samaan  suuntaan  vauhtia-anta- 
van jalkavarren  kulkiessa  edellä.  Sopii  edellisen  tavoin 
etupäässä  pikku  pojille. 

öS.    Pyöriminen  polvitaipeesta  taaksepäin  kylin  tankoon. 

Kuva   28. 

122.  Vauhti  mainittuun  pyörimiseen  saadaan  par- 
haiten kipistä  (84)  vuoro-otteella.  Kipistä  jatketaan 
nim.  pyörimistä  eteenpäin  kääntämällä  selkä  edelle  tan- 


Kuva     28.       Pyöriminen     polvitaipeesta 
taaksepäin  kylin  tankoon. 


68 

gor  päällä  myötä-otteessa  olevan  käden  puoleisen  polvi- 
taipeen tarttuessa  tankoon  ja  vapaanaolevan  jalkavar- 
ren  piirtäessä  ilmaan  ympyränkaarta  —  mitä  laajempaa, 
sitä  parempi;  silloin  näet  vauhti  pysyy  niin  kovana, 
että  voidaan  suorittaa  useampia  pyörähdyksiä  peräk- 
käin, asennonn  pysyessä  täysin  samana  myös  tangon  ylä- 
puolella. Pyöriminen  voidaan  lopettaa  joko  oikonojaan 
(39)  tai  myös  selinoikonojaan  (40),  jolloin  vastaotteessa 
ollut  käsi  täytyy  siirtää  vartalon  toiselle  puolelle,  mie- 
luummin toisen  käden  tavoin,  siis  vastaotteeseen.  Viime 
mainittu  lopettamistapa  on  vaikeampi,  jos  olletikin 
pitää  jäädä  asentoon.  Vielä  voisi  pyörimisen  muuttaa 
alastuloksi,   puolimarakatilla  (162). 

Tavallisin  virhe  liikettä  opeteltaessa  on  se,  että 
vapaana  olevaa  jalkavartta  ei  nosteta  tarpeeksi  ulos 
tangosta  eikä  sitä  ujgnneta  täysin  vartalon  suuntaan, 
jolloin  ei  saada  riittävää  vauhtia.  Käsivarsia  ei  myös- 
kään pitäisi  ollenkaan  koukistaa. 

59.    Pyöriminen  polvitaipeista. 

123.  Pyöriminen  voi  tapahtua  myös  molemmista 
polvitaipeista  sekä  eteen-  että  taaksepäin.  Alkuasen- 
tona on  silloin  istunta  tangon  päällä,  josta  suistutaan 
rinta  tai  selkä  edellä  tangon  luisuessa  polvitaipeisiin. 
Vauhdinantajana  on  »takalisto». 

Kädet  voivat  olla  tangossa  kiinni  myötä-  (taaksepäin 
pyörittäessä)  tai  vastaotteella  (eteenpäin  pyörittäessä). 
Myöskin  voi  kiertää  käsivarret  tangon  alitse  polvien 
yn  pari  tai  pistää  ne  reisien  välistä  tangon  alle  kyynär- 
taipeita myöten. 

Tällaiset  »kirkonkellojen»  pyörittämiset  eivät  oikein 
sovellu  miesten  harjoituksiksi,  joilta  vaaditaan  muoto- 

kauneutta.  P^^öriminen  polvitaipeista  tavallisin  ottein 
sopii  kuitenkin  liittää  moniin  liikkeisiin  hauskana  ja 
vilkkautta  herättävänä  vaihteluna. 

60.    Pyöriminen  kyynärtaipeista. 
Kuva  8. 

124.  Kun  kj^närtaiveriipunnassa  heilutetaan  jalka - 
varsia  tarpeeksi  lujaa  eteen  ja  taakse,  pyörähtävät  ne 
helposti  takaheilahduksesta  tangon  yli  vartalon  seura- 
tessa mukana.  Tällainen  pyöriminen  on  myös  mahdol- 
linen pää  edellä.  Vauhti  voidaan  ottaa  myös  samalla, 
kun  luisutaan  selinkoukkunojasta  (42)  kyynärtaive- 
riipuntaan  (27). 

61.    Pyöriminen  selinkoukkuno ja- asennossa. 

125.  Mainittu  pyöriminen  aloitetaan  sopivimmin 
selinoikonojasta  (40)  siten,  että  heilautetaan  jalkavarret 
eteenpäin  ja  samalla  lasketaan  kädet  koukistumaan, 
jonka  jälkeen  jalkavarret  ja  vartalo  heilahtavat  taakse 
ja  samaa  menoa  takaisin  tangon  päälle,  mihin  voi  py- 
sähtyä tai  liittää  samallaisia  pyörähdyksiä  useampia 
peräkkäin.  Tanko  pysyy  tällöin  koko  ajan  selässä  kiinni 
jokseenkin  samassa  paikassa. 

Pyöriminen  sopii  yhdistettäväksi  hauskimmin  pujo- 
tuskipin  (86)  jälkeen  ja  tulee  käsien  olla  tangossa  vasta- 
otteella. Pysähtyä  sopii  tangon  päälle  tai  myös  alhaalla 
takavaakaan  (37). 

62.    Pyöriminen  selinoikono ja- asennossa. 

126.  Edelliselle  pyörimiselle  vastakkainen  on  pyöri- 
minen selinoikonojasta  (40)  taaksepäin.    Vauhdin  saa- 

miseksi  nostetaan  rinta  selinoikonojassa  mahdollisim- 
man ylös  ja  annetaan  vartalon  suistua  taaksepäin  alas. 
Tällä  tavoin  saatu  pyörähdys  vauhti  nostaa  vartalon 
tangon  yläpuolelle  edessä,  jolloin  on  käsivoimin  jännit- 
täydyttävä  takaisin  lähtöasemaan,  selinoikonojaan. 
Käsivarret  pyrkivät  tällöin  koukistumaan,  mikä  vai- 
kuttaa sen,  että  pyöriminen  ei  voi  tapahtua  ilman  py- 
sähdyksiä. 

Pyörähdys  sopii  mainiosti  selkäkipin  (88)  jatkoksi, 
sopii   myös   liittää   pujotuskipin    (86)   perään. 


63.      Pyöriminen    polvitaipeen.,     jalkaterän    ja     käden 

varassa. 

Kuva  29. 

127.  Jos  pyörimisestä  polvi- 
taipeesta eteenpäin  (120)  irroite- 
taan  vapaana  olevan  jalkavarren 
puoleinen  käsi  ja  viedään  mai- 
nitun jalan  jalkapöytä  sivulle 
tankoon  kiinni  (alle),  voidaan 
pyörimistä  jatkaa  samaan  suun- 
taan tässä  asennossa  s.  o.  polvi- 
taipeen, jalkaterän  ja  toisen  kä- 
den varassa.  Jos  oikea  polvitaive 
on  tangossa,  pidetään  vasen 
jalkavarsi    suorana,    jalkapöytä 

„^      „   ..  .    .  tangossa,  oikea  käsi  vastaotteella 

Kuva    29.     Pvoriminen  ^         ' 

polvitaipeen,   jalkaterän    tangossa,   vasemman  käsivarren 

ja  käden  varassa  eteen-    piirtäessä    ympyrän   kehää   tan- 

päin.  koon      kohtisuorassa      olevassa 

tasossa.  Pyöriminen  tapahtuu  samoin  kuin  (28)  kylin 
tankoon,  mutta  rinta  edellä. 

Jotta  mainittuun  pyörimiseen — useampaan  pyöräh- 
dykseen —  saataisiin  tarpeellinen  vauhti,  on  vapaana 
olevalla  kädellä  koetettava  piirtää  niin  laveaa  kaarta, 
kuin  mahdollista,  koska  käsivarsi  on  tässä  paraasta 
päästä  vauhdin  antajana.  Myöskin  haittaa  vauhtia,  jos 
vartalo  ja  suorana  oleva  jalkavarsi  muodostavat  kulman. 

Harjoitettaessa  aloitetaan  pyöriminen  poikkihaara- 
istunnasta  (50),  koska  siitä  on  helpoin  asettua  pyörimis- 
asentoon. 

Mainittu  pyöriminen  voidaan  yhdistää,  paitsi  äsken 
mainittuun  pyörimiseen  toisesta  polvitaipeesta  eteen- 
päin (56),  myöskin  poikkihaarakippiin  (82)  vastaotteella. 
Hauskin  tapa  lopettaa  pyöriminen  on  ponnahtaa  tangon 
päältä  eteen  alas  (153). 

64.      Pyöriminen    ratsasistunta- asennossa. 

128.  Ratsasistunta-asennossa  (51)  heilutetaan  aluksi 
jalkavarsia  sivulta  sivulle  ja  täten  saadulla  vauhdilla 
annetaan  vartalon  pyörähtää  tangon  ympäri  takaisin 
tangon  päälle  kylki  edellä.  Mainitulla  tavalla  pyörit- 
täessä on  pystyasento  säilytettävä  mahdollisemman 
täydellisenä.  Tämä  käy  helpommaksi,  jos  kädet  ovat 
kiinni  tangossa  eri  puolilla  vartaloa.  Helpommalta  tun- 
tuu pyöriminen  kuitenkin  molempien  käsien  ollessa  etu- 
puolella, jolloin  vartalo  pyrkii  jonkun  verran  kallis- 
tumaan eteenpäin. 

Ehkä  vielä  paremmin  kuin  paikaltaan  ratsasistunta- 
asennosta,  saa  vauhdin  poikki-haarakipistä  (82)  vasta- 
ottein kääntymällä   nopeasti  ja   viemällä  kädet  eteen 


72 

yhteen.  Lopettaa  voi  luonnollisesti  tangon  päälle  tai 
muuttaa  pyörähdykseksi  taaksepäin  toisesta  polvi- 
taipeesta   (121). 

65.     Pyöriminen   kumaraseisonta-asennossa. 

129.  Uskallusta  ja  varmaa  otetta  kysyy  pyöriminen 
kumaraseisonnasta  (56)  eteen-  (vastaote)  tai  taaksepäin 
(myötäote).  Pyöriminen  tapahtuu  nimensä  mukaisesti 
kumaraseisonta-asennossa  tangon  ympäri.  Vauhdin 
ylläpitäjänä  toimii  vartalo  polvien  myötävaikutuksella. 
Tangon  päältä  lähdettäessä  ojennetaan  polvet  täydelleen, 
kun  taas  kohottaessa  tangon  päälle  notkistetaan  tarpeen 
mukaan  polvia,  mikä  temppu  lyhentää  »pendelin»  (tällä 
kertaa  koko  ruumiin)  vartta  ja  pitää  yllä  vauhtia.  Itse 
pyöriminen  ei  vaadi  suurtakaan  taitoa,  on  vain  asetettava 
jalkapohjat  siten  tankoon,  että  ne  eivät  lipsahda  irti, 
mikä  vaara  on  tarjolla  etenkin  vastaotteella  pyörittäessä. 
Silloin  on  asetettava  tanko  keskelle  jalkapohjaa  eikä 
päkeen  kohdalle,  kuten  taaksepäin  pyörittäessä. 

Mainitun  pyörimisen  voi  hauskasti  suorittaa  kipin 
(84)  ja  jättiläisen  (138)  perään  ilman  pysähdystä  mo- 
lempiin suuntiin.  Käy  laatimn  vaihtaa  myös  otetta 
tangon  päällä  ja  palata  tulotietä  takaisin.  Pyörimisen 
voi  lopettaa  parhaiten  laskuheilahdusvauhtiin  (77)  tai 
kaarihyppäykseen   (146). 

Uljainta  on  lopettaa  pyöriminen  hyppäämällä  tan- 
gon päältä  jännityshyppäyksellä  (156)  eteen  alas. 

66.    Pyöriminen  haarakumaraseisonta-asennossa. 

130.  Tämä  eroaa  hiukan  edellisestä,  pyörimisestä 
kumaraseisonta-asennossa,  ollen  muuten  sama,  paitsi, 
että  jalat  ovat  käsien  ulkopuolelle  levitettyinä. 

67.  Pyöriminen  vaakaseisonta-asennossa. 

131.  Vaakaseisonta-asennossa  (60)  voidaan  myös 
pyöriä  sekä  eteen-  (vastaote)  että  taaksepäin  (myötä- 
ote). Toinen  jalka  pysyy  kiinni  tangossa,  toisen  jalka- 
varren  piirtäessä  vapaasti  mahdollisimman  laajaa  ym- 
pyränkaarta  ja  toimiessa  vauhdin  antajana.  Vauhdin 
säilymiseksi  notkistetaan  tangossa  kiinni  pysyvää  jal- 
kavartta    aina    kohottaessa. 

PA^öriminen  voidaan  yhdistää  kippiin  (84)  ja  jätti- 
läiseen (138)  ja  lopettaa  laskuheilahdukseen  (77),  kaari- 
hyppäykseen  (146)  tai  hyppäykseen  tangon  päältä 
vuoroponnistuksella. 


68.    Marakatti. 

132.  Hauska  pyörimistapa  on  n,  s.  marakatti  eli 
täysmarakatti,  mikä  suoritetaan  pelkkien  polvitaipei- 
den varassa.  Marakatti  alotetaan  istualta  (49)  siten, 
että  työnnetään  vartaloa  taaksepäin,  kunnes  tanko 
tulee  kiinni  polvitaipeisiin,  senjälkeen  viskataan  var- 
talo ja  käsivarret  taaksepäin  niin  voimakkaasti,  että 
polvitaipeiden  varassa  pyörähdetään  tangon  ympäri. 
\'auhdin  loppuessa  on  nopeasti  tartuttava  uudelleen 
tankoon  kiinni  ja  painettava  käsillä  täydelleen  tangon 
päälle,  josta  voi  sitten  tehdä  samalla  tavalla  useampia 
marakatteja    perättäin. 

Marakatti  vaatii  suorittajaltaan  rohkeutta  ja  var- 
muutta, ja  niiden  kehittäjänä  puolustaa  paikkaansa, 
tankoharjoituksena. 

Marakatti  voidaan  liittää  esim.  selkäkippiin  (88)  ja 
pyörimiseen     selinoikonojassa     (126). 


74 


69.    Kantajättiläinen. 

133.  Kantajättiläinen  on  annettu  nimeksi  seuraa- 
valle pyörimiselle:  Istunnasta  (49)  tai  vielä  paremmin 
kulmanojasta  (45)  nostetaan  vartalo  niin  ylös,  että 
nilkkojen  takaosat,  polvien  ollessa  ojennettuina,  kosket- 
tavat tankoon,  tästä  annetaan  vartalon  suistua  eteen-  tai 
taaksepäin  (vasta-  tai  myötäote).  Täten  saadulla  vauh- 
dilla pääsee  helposti  ympäri  useampia  kertoja,  jos  ylös- 
päin kohotessa  notkistetaan  polvia  vauhdin  säilyttä- 
miseksi tai  muuten  lähennetään  »takalistoa»  tankoon. 
Kantajättiläisen  voi  myös  suorittaa  kipin  (84)  jäl- 
keen pistämällä  nopeasti  jalat  käsien  välistä  tangon 
eteen  tai  vielä  sopivammin  pujotuskipin  (86)  jälkeen. 
Jos  haluaa  oikein  kovaa  vauhtia,  sopii  yrittää  samaa 
tehtävää  suoraan  jättiläisestä  (138)  sekä  myötä-  että 

vastaotteella.  Vaihto  käy  ainoas- 
taan päinsä  vastaotteesta  myötä- 
otteeseen palaamalla  takaisin 
pyörähdyksen  melkein  päät- 
tyessä. Lopettaa  sopii  taitavasti 
lähtöasemaan,  myös  selkä  kippiin 
(88)  ja  uljaimmin  työntöön  jalat 
edellä  tangon  yli  alas  (vasta- 
otteella). 

70.    Haarakantajättiläinen. 

Kuva  30. 

134.     Haarakantajättiläinen 
on  muuten   samaa  kuin  edelli- 
KuvaSO.    Myötäotteinen    nen,  paitsi  että  jalat  ovat  levi- 
haarakantajättiläinen.       tetyt. 

71.     Varvasjäitiläinen. 

135.  Kantajättiläisen  (133  ja  134)  tavoin  pyöritään 
myös  siten,  että  jalat  ovat  tangon  takana  varpaiden  selän 
nojatessa  tankoon.  Varvasjättiläinen  onnistuu  parhai- 
ten pieksut  jalassa,  koska  varpaat  muuten  pyrkivät 
lipsahtamaan  irti,  olletikin  selkä  edellä  pyörittäessä. 

Varvasjättiläinen  sopii  yhdistettäväksi  kippiin  (84), 
heilahdusjännitykseen  (100)  ja  jättiläiseen  eteei;i-  ja 
taaksepäin.  Vaihto  suoritetaan  vastaotteesta  myötä- 
otteeseen. Lopettaa  sopii  päälle,  laskuheilahdukseen 
(77),  laskukippiin  (85),  kaarihyppyyn  (146)  tai  työntö- 
heilahdusvauhtiinkin    taaksepäin    pyörittäessä    (78). 

72.  H aarai^arvas jättiläinen. 

136.  Varvasjättiläinen  (135)  suoritetaan  tavallisesti 
levitetyin  jaloin,  koska  se  siten  näyttää  hauskemmalta 
sekä  tuntuu  helpommalta  suorittaa. 

73.    Puoli  jättiläinen. 
Kuva  31. 

137.  Alkuharjoituksena  varsinaiselle  jättiläisheitolle 
käytetään  aina  puolijättiläistä.  Puolijättiläinen  myötä- 
otteella tapahtuu  oikonojasta  (39)  työntöheilahdus- 
vauhdilla  (78)  ja  kiertää  ruumis  ojennettuna  käsien 
varassa  kerran  tangon  ympäri  takaisin  oikonojaan. 
Puhtaasti  suoritettuna  tapahtuu  liike  seuraavasti:  Koko 
heilahduksen  aikana  eivät  vartalo  ja  jalkavarret  saa 
muuttaa  asentoa.  Vauhti  on  otettava  pelkästään  käsiä 
jännittämällä,  ja  eteen-ylöspäin  heilahduksen  jälkeen 
tulee  laskun  oikonojaan  tapahtua  hitaasti  ja  hallitusti, 

niin  että  lantio  ei  mene  »poikki» 
tankoon  koskettaessaan.  Vielä 
hauskemmalta  näyttää  liikkeen 
loppuvaihe,  jos  se  suoritetaan 
aivan  suorin  käsivarsin,  mikä 
vaatii    suurta  taitoa  ja  voimaa. 

Edellistä  koko  joukon  hel- 
pompi on  puolijättiläinen  vasta- 
otteella. Vauhti  saadaan  selin- 
kaadolla  (79),  jonka  jälkeen  vaadi- 
taan vain  ylös  kohotessa  samaa 
jännittämistä  kuin  heilahdus- 
jännitystä  (100)  suoritettaessa. 
Liike  on  siis  sama  kuin  heilahdus- 
jännitys  selinkaatovauhdilla. 
Vauhti  voidaan  luonnollisesti 
ottaa  niin  kova,  ettei  mitään 
jännitystä  ylös  pääsemiseksi  tar- 
vita. Sen  sijaan  tulee  pysäyttää 
vauhti  väkipakolla  ja  laskea 
vapaanojasta  (48)  hitaasti  oiko- 
110  jaan. 

Puolijättiläinen  molemmin 
tavoin  liitetään  useimmiten 
kippiin  (84),  jos  halutaan  saada 
liyvä  vauhti,  vaikkakin  harj ot- 
telija lähtee  mieluummin  tangon 
päältä.  Jos  puolijättiläinen  suori- 
tetaan moitteettomasti,  jalka- 
varret  ja  koko  ruumis  hallittuina, 
on-  sitä  pidettävä  erittäin  vai- 
keana, jos  se  olletikin  suoritetaan 


Kuva    31     Myötäotteinen 
puolijättiläinen. 

myötäotteella  ja  pysähdytään  tangon  päälle.  Usein 
ollaan  suorastaan  pakotettuja  suorittamaan  lasku- 
heilahdus  (77),  kaarihyppäys  (146)  tai  vapaakieppikin 
(72)  myötäotteisen  puolijättiläisen  jälkeen.  Nämä  liik- 
keet sopivatkin  hauskasti  liitettäviksi  puolijättiläiseen, 
fllei  tuo   »pakonalaisuus»  käy  kovin  selvästi  ilmi. 


74.    Jättiläinen. 

Kuva  32. 

138.  Taukovoimistelun  kruunu  on  jättiläinen,  jätti- 
läisen heittäminen.  Se  on  pyörimistä  »jättiläisenä», 
kaikki  nmmiinosat  ojennettuina,  ainoastaan  kädet  tan- 
gossa. Alkuvauhti  otetaan  nousemalla  käsille  seiso- 
maan ja  siitä  annetaan  ruumiin  kaatua  myötäotteella 
rinta,  vastaotteella  selkä  edellä. 
Pyöriminen  on  muuten  aivan 
passiivista, paitsi  että  joka  kerta 
tangon  päälle  päästäessä  j  annit - 
täydytään  täysin  suoraksi, 
koska  liikerataa  on  täytynyt 
vauhdin  säilyttämiseksi  hiukan 
pienentää  antamalla  ruumiin 
painua  kokoon.  Tämän  vauhdin 
ylläpitäminen  riippuu  siis  pie- 
nestä kulmasta  lantion  tai  olka- 
nivelen kohdalla.  Luonnollisesti 
käytetään  paljon  myöskin  käsi- 
varsien koukistamista  ja  ojenta- 
mista vauhdin  s"äilvttämiseen.  ,  ^  .. 
™       .   .       .,    .  "    ..  ,     .  Kuva  32.  Myotäotteinen 

Täysi  jättilämen  vaatu  kuiten-     jättiläinen.    Polvet   hiu- 
kin     aivan     suoria     käsivarsia,  kan  notkistuneet. 


78 

korkeintaan  ranteen  koukistamista  saa  käyttää  avuksi. 
Oikeastaan  pitäisi  jättiläisen  heittäjän  pyrkiä  siilien, 
että  ranne  on  ainoa  kohta,  jossa  tapahtuu  liikettä 
muiden  ruumiinosien  pysyessä  täysin  kohdallaan. 

Jättiläistä  heitetään  monella  eri  tavalla,  melkein 
jokaisella  on  oma  tyylinsä  —  etupäässä  väärä.  Taval- 
lisin virhe  on  riuhtominen,  mikä  johtuu  vähistä  voimista 
tai  väärästä  vauhdin  säilyttämistavasta.  Lyödään  lan- 
tio melkein  suoraan  kulmaan,  samoin  vartalo  ja  käsivar- 
ret toisiinsa  nähden,  koukistetaan  käsivarsia,  polvia  ja 
nilkkojakin,  vieläpä  levitetään  jalkavarret  haralleen 
ylöspäin  kohottaessa.  Tyypillinen  virhe  monelle  ete- 
vällekin tankovoimistelijalle  on  suuri  notkoselkäisyys 
jättiläisessä.  Tällaisesta  »luokin»  heitosta  pitää  päästä, 
sillä  siinä  ei  ole  ollenkaan  makua,  vaikka  joku  ehkä  niin 
luulee  ja  siinä  luulossa  tahallisesti  vaalii  tuota  vikaansa. 
Huvittava  tapa  on  muutamilla  nuljahuttaa  niskansa 
vuoroin  takakenoon  vuoroin  köyryyn  (vastaotteella). 

On  vaikea  sanoa,  kumpaan  suuntaan  jättiläinen 
on  vaikeampaa:  selkä  vai  rinta  edellä.  Joku  oppii 
jättiläisen  ensiksi  vastaotteella,  mikä  tuntuu  hänestä 
helpommalta,  mutta  moni  voimistelija  väittää  päin- 
vastaista. Voimme  sen  vuoksi  jättääkin  kysymyksen 
kunkin  oman  harkinnan  varaan.  Jättiläisen  harjoitta- 
minen aloitetaan  —  kuten  aikaisemmin  on  mainittu  — 
puolijättiläisen  opettelemisella  ja  sitä  koetetaan  kehittää 
vähitellen  aluksi  hyvinkin  koukistetuin  käsivarsin  täy- 
teen jättiläiseen.  Muodosta  ei  ole  aluksi  pidettävä  niin 
suurta  huolta,  antaa  jalkojen  vain  sätkiä,  kyllä  virheisiin 
on  aikaa  myöhemmin  puuttua.  On  vain  aina  mietittävä 
heittoa  tehdessä,  kestääkö  sormet.  Jos  tuntee,  että  ne 
alkavat    hellitä,    on    ruumis    vedettävä    äkisti    kasaan 

(polvet  vatsaa  vastaan),  jolloin  vauhti  lakkaa.  Tämä 
temppu  on  muistettava  erittäinkin  silloin,  kun  myötä- 
otteisessa  jättiläisessä  vauhti  loppuu  hiukan  kesken  ja 
suunta  muuttuu  päinvastaiseksi,  mikä  irrottaa  väkis- 
ten  sormet.  Hyviä  alkuharjoituksia  ovat  heittokieppi 
(70),  vapaakieppi  ja  heilahdusjännitys  (iOO) 

Parhain  jättiläisvauhti  saadaan  kipistä  (84),  mutta  voi 
jättiläisen  liittää  moneen  muuhunkin  harjoitukseen,  kuten 
vapaakieppiin  (72),  heittokieppiin  (70),  heilahdusvauhtiin 
(76)  vastaotteella  (erikoisen  kova  vauhti),  jännitykseen 
käsille  y.  m.  Vaikein  kohta  jättiläisessä  on  lopettaminen 
hallitusti,  jos  olletikin  halutaan  pysähtyä  oikonojaan 
(39).  Muulla  tavoin  sopii  myös  lopettaa,  kuten  puoli- 
jättiläinen  (137)  sekä  lisäksi  eri  kumaraseisonta-asentoi- 
hin  ja  liittää  erilaisiin  pyörimisiin.  Tottuneet  jättiläisen 
heittäjät  lopettavat  myös  kyykkyhyppäykseen  käsiltä 
(148),  selinkaatoon  (159)  ja  volttiin  eteen-  ja  taaksepäin 
(163  ja  164)  sekä  vastaotteisesta  jättiläisestä  syöksyyn 
(144)  ja  syöksyvolttiin  (167)  tangon  yli. 


7-5.     Vaihdot  jättiläistä  heitettäessä. 

139.  Jättiläisheitot  pääsevät  vasta  täysiin  oikeuk- 
siinsa, kun  pystytään  eri  tavoin  ja  eri  asemissa  vaih- 
tamaan myötäotteinen  jättiläinen  vastaotteiseksi  ja 
päinvastoin  tai  vaihtamaan  muuten  heittojen  laatua 
erilaisilla  käännöksillä.  \'ailitoja  voi  sanoa  olevan  vain 
neljää  eri  lajia:  vuorovaihto,  tasavaihto,  kääntövaihto 
ja  ristivaihto,  mutta  taidokkaasti  yhdistelemällä  näyt- 
tää taitava  tankovoimistelija  osaavan  suorittaa  kym- 
meniä eri  vaihtoja. 

a.    Vuorovaihto. 

1)  Vuorovaihto  suoritetaan  tavallisesti  vastaotteesta 
myötäotteeseen  ja  tapahtuu  se  silloin ,  kun  ruumis  on  nous- 
sut melkein  käsille  ja  alkaa  palata  tulotietä.  Voi  irrottaa 
ensin  esim.  vasemman  käden  ja  muuttaa  myötäotteeseen, 
minkä  jälkeen  muutetaan  samaten  oikea  tai  päinvastoin. 

2)  Harvinaisempaa  on  suorittaa  vuorovaihto  myötä- 
otteesta. Sen  täytyy  tapahtua  tarkalleen  käsillä  seisten, 
siis  korkeimmalla  kohdalla  heilahdusta  ja  vasta  vaihdon 
jälkeen  on  annettava  ruumiin  kaatua  selin  eteenpäin. 

Vuorovaihto  on  suoritettava  kummallakin  tavalla 
ojennetuin  käsivarsin,  koska  vauhti  muuten  heikkenee. 
Toista  kättä  irrotettaessa  tahtoo  näet  toinen  käsivarsi 
ruumiin  painosta  notkistua. 

b.  Tasavaihto. 

Aivan  samoissa  asemissa  kuin  vuorovaihtokin  voi- 
daan suorittaa  tasavaihto  ja  eroaa  jälkimmäinen  edelli- 
sestä vain  siinä,  että  molempien  käsien  ote  muutetaan 
yhtä  aikaa  s.  o.  pienellä  »tasakäsi-hyppäyksellä». 
Myötäotteesta  tasavaihto  kysyy  erittäin  voimakkaita 
käsivarsia  ja  varmuutta,  melkeimpä  uhkarohkeutta, 
jonka  vuoksi  vaihtoa  ei  juuri  koskaan  näe  suoritettavan. 

Vuoro  vaihtoa  ja  tasavaihtoa  ei  aloteta  harjoittele- 
maan suoraan  jättiläisestä,  vaan  yhä  kovemman  ja  ko- 
vemman oikoheilunnan  yhteydessä. 

c.  Kääntövaihto. 
Kuvat  33  ja  34. 

1)  Kun  pyöritään  jättiläistä  vastaotteella,  suorite- 
taan   vielä    kääntövaihto    siten,    että    käsillä    seisten 

annetaan  ruumiin  kallistua  toi- 
selle kädelle,  toisella  kädellä 
voimakkaasti  tyrkäten  käänny- 
tään ensiksimainitun  käden 
puoleen  selkä  edellä  täydesti  ja 
viedään  toinen  käsi  toisen  yli 
tankoon  myötäotteeseen,  mihin 
tangossa  kiinni  pysynyt  käsikin 
on  joutunut  täyskäännöksen 
vaikutuksesta.  Käännöstä  huo- 
limatta kulkee  ruumis  entiseen 
suuntaansa. 

2)  Sama  kääntövaihto  suo- 
ritetaan myötäotteisesta  jättiläi- 
sestä sUlä  eroituksella  vain,  että 
palataan  samaa  tietä  takaisin 
ja  täyskäännöksen  vaikutuk- 
sesta luonnottomasti  kiertynyt 
käsi  muutetaan  myötäotteeseen. 
—  Tällainen  vaihto  käsille  nostavan  vapaakiepin  (72) 
jälkeen  ei  ole  suomalaisille  telinevoimistelijoillekaan 
mahdottomuus. 

3)  Kääntövaihto  voidaan  suorittaa  myös  myötä- 
otteesta heiton  jatkuessa  samaan  suuntaan,  mikä  sekin 
tapahtuu  heiton  korkeimmalla  kohdalla,  käsillä  seisten. 
Suoritus  on  muuten  samaa  kuin  edellisissä  tapauksissa- 
kin, paitsi  että  täyskäännös  tapahtuu  rinta  edellä  ja 
viskattava  käsi  tarttuu  tankoon  vastaotteella,  mikä 
seikka  tekeekin  vaihdon -vaikeanpuoleiseksi,  koska  tart- 
tuminen vaatii  paljon  suurempaa  tarkkaamista,  mitä 
taas   haittaa  pään  epäedullinen  asento. 

Kääntövaihdot    suoritetaan    usein    liian    myöhään, 

o  —  Telinevoimistelu. 


Kuva  33.  Kääntövaihto 
vastaotteesta  myötä- 
otteeseen. Oikea  käsi 
juuri  innoitettu.  Jalat 
pyrkivät  erilleen. 

Kuva  34.  Kääntövaihto 
vastaotteesta  myötä- 
otteeseen. Oikea  käsi 
tarttumassa  jälleen  tan- 
koon.   Jalat   erillään  ja 


jolloin  syntyy  nykäys,  vieläpä 
voi  heilahduksen  suunta  muut- 
tua, niin  että  voimistelija  lyö 
jalkansa  tangon  pylvääseen. 
Jalat  luonnollisesti  pyrkivät  ha- 
jalle, ellei  niitä  kunnolla  hallita. 
Kääntövaihtoja  ei  sovi  suo- 
rittaa heti  tangon  ollessa  kor- 
kealla, vaan  harjoitus  on  tapah- 
tuva matalalla:  ensin  lattialla, 
sitten  nojapuun  aisalla  tai  mata- 
lalle asetetulla  tangolla,  kunnes 
saadaan  täydellinen  varmuus 
käännössä  ja  käden  siirtämisessä. 
Kysytään  vain  jonkun  verran 
rohkeutta  suorittaa  jo  valmiiksi 
harjoitettu  vaihto  jättiläistä 
heitettäessä.   Itse  vaihto  on  hel- 


vartalo  liiaksi  taipunut,    poin  lopullisessa  muodossaan. 


d.     Ristivaihto. 
Kuva   35. 

Neljäs  laji  vaihtoja  on  n.  s.  ristivaihto.  Oikeampi 
nimitys  olisi  ehkä  risti-kääntövaihto,  koska  ristivaihtoon 
sisältyy  aina  myös  täyskäännös  —  ja  kaksikin.  Risti- 
vaihto on  kuitenkin  jo  vakiuitunut  nimitys. 

1)  Tavallisin  ristivaihtotapa  on  seuraava:  Myötä- 
ottein suoritetun  jättiläisen  korkeimmalla  kohdalla 
siirretään  oikea  (vasen)  käsi  vasemman  (oikean)  yli  aivan 
sen  viereen  ranteiden  kulkiessa  ristiin  (siitä  nimi).  Tässä 
asennossa  heilahtaa  ruumis  alas;  sen  uudelleen  kohotessa 

vedetään  vasemmalla  (oik.)  kä- 
dellä, niin  että  vartalo  tekee 
täyskäännöksen,  mikä  kampeaa 
vasemman  (oik.)  käden  irti  tan- 
gosta; sen  jälkeen  sillä  nopeasti 
tartutaan  tankoon  vastaotteella 
oikean  (vasemman)  käden  ta- 
voin. Näin  jatketaan  samaa 
jättiläistä  vastaotteella,  jos  on 
tarpeeksi  vauhtia.  Usein  kuiten- 
kin ollaan  pakotettuja  lopetta- 
maan tangon  päälle  oikonojaan 
(39).  Jatkaminen  ristivaihdosta 
vaatii  hjrvää  vauhtia  jo  vaihdon 
alkuvaiheessa  ja  sulavaa  täys- 
käännöstä ylöspäin  kohotessa, 
jolloin  pieni  riuhtaisu  käsillä  ja 
jalkavarsilla  on  tarpeen. 

2)  Toinen  vielä  hauskempi 
tapa  on  suorittaa  ristivaihto  vastaotteesta  myötäottee- 
seen ja  yhtä  menoa  takaisin  vastaotteeseen,  jolloin 
oikea  käsi  (vahvempi)  pysyy^  koko  ajan  paikallaan  va- 
semman siirtyessä  kaksi  kertaa.  Vaihto  tapahtuu  seu- 
raavasti: Käsille  jouduttaessa  käännytään  täydesti 
oikean  käden  puoleen,  kuten  kääntövaihdossa,  mutta  ei 
heitetäkään  vasenta  kättä  oikean  yli  vaan  pistetään  se 
oikean  alle  ristiin  ja  muu  osa  vaihtoa  suoritetaan  kuten 
ensiksi  selostettu  ristivaihto,  siis  täyskäännös  samaa 
tietä  takaisin  vastaotteeseen  vastakkaisessa  asemassa, 
s.  o.  ylöspäin  kohotessa. 

Vaikeinta    ristivaihdossa   on  saada   tarpeeksi   kova 
vauhti  takaisin  täyteen  jättiläiseen,  ja  pystyykin  siihen 


Kuva  35.  Ristivaihto 
myötäotteesta  vastaot- 
teeseen. Oikea  käsi  juuri 
viskattuna  vasemman  yli. 

ainoastaan  harvat  voimistelijoistamme.  Itse  ristivaihto 
on  vaihdoista  helpoimpia  —  myöskin  opetella.  Opette- 
leminen alotetaan  oikoheilunnassa  myötäotteella  (80): 
viskataan  takaheilahduksen  päättyessä  oikea  käsi  va- 
semman yli  ristiin  ja  etuheilahduksen  loppupuolella 
vetäistään  vasemmalla  kädellä  sekä  vartalon  kääntyessä 
muutetaan  vasen  käsi  luonnolliseen  asentoon  ja  koete- 
taan molemmin  käsin  jännittäytyä  tangon  päälle  oiko- 
nojaan.  Seuraava  aste  on  suorittaa  sama  oikonojasta 
työntöheilahdusvauhdilla  (78),  jolloin  käsi  lyödään  ris- 
tiin heti  vauhdin  alussa.  Harjoitusta  jatketaan  yhä 
kovemmalla  vauhdilla,  kunnes  uskalletaan  suorittaa 
vaihto  suoraan  jättiläisestä  myötäotteella. 

Vaihdot  antavat  jättiläiselle  vasta  sen  oikean  lois- 
teen. Pelkkä  samaan  suuntaan  pyöriminen  ei  kauan 
aikaa  huvita  silmää,  mutta  kun  pistetään  väliin  odotta- 
mattomia ja  taidokkaita  vaihtoja,  ei  mikään  muu  tanko- 
harjoitus  vedä  vertoja  jättiläiselle.  Useampia  vaihtoja 
suoritettaessa  on  vain  etukäteen  mietittävä,  riittääkö 
»alaa»,  ja  mihin  suuntaan  tapahtuu  alastulo,  ettei  käy 
niin,  että  voimistelija  huomaa  tulleensa  alas  kovalle 
lattialle  maton  jäädessä  turhaan  odottamaan  toiselle 
puolelle. 


D.  ALASTULOT. 

Mitään  erikoisia  »sisään»-tuloja  telineelle  ei  tanko- 
harjoituksia  suoritettaessa  käytetä,  käydään  vaan  yksin- 
kertaisesti tankoon  kiinni  —  pienellä  tasajalkahyppäyk- 
sellä,  jos  tanko  on  kurotustasaa  korkeammalla.  Sen 
sijaan  on  tullut  tavaksi  lopettaa  tankoharjoitukset 
monella  eri  tavalla.  Selostamme  seuraavassa  tavalli- 
simmat alastulotavat. 

1.     Työntö  takaheilahduksesta. 

140.  Takaheilahduksen  (80)  päättyessä  voi  irrottaa 
kädet  tangosta  ja  pudottautua  maahan,  jolloin  käsillä 
on  suoritettava  työntö  tasapainon  säilymiseksi.  Työn- 
nön jälkeen  viedään  kädet  heti  kupeille  ja  sieltä  eteen 
polvien  notkistuessa  ja  jalkojen  tavatessa  lattian,  minkä 
jälkeen    nopea    ojentautuminen    perusasentoon. 

Paljon  käytetty  alastulotapa  harjoiteltaessa,  mutta 
liian    vaatimaton   voimisteluesitysten   yhteydessä. 

2.    Työntö  etuheilahduksesta. 

141.  Jossain  määrin  vaaranalaista  on  työntää  kädet 
irti  etuheilahduksesta  (80),  siinä  kun   helposti  putoaa 


86 

selälleen,  ellei  työntö  ole  niin  voimakas,  että  vartalo 
putoaa  maahan  pystysuorassa  asennossa.  Kädet  vie- 
dään alas  työnnettäessä  ylös,  eteen  ja  kupeille. 

Alastulo  on  suorin  jalkavarsin  ja  vartaloin  suoritet- 
tuna edellistä  paljon  kauniimpi  ja  sopii  näytösharjoi- 
tuksenkin  alastuloksi.  Lisäksi  voidaan  alastuloa  vai- 
keuttaa ja  »koristaa»  liittämällä  siihen  käännöksiä  tai 
täyskäännöksiäkin. 

3.   Työntö  vapaakiepistä. 

142.  Vapaakieppiä  (72)  voidaan  käyttää  alastulonakin 
työntämällä  kädet  irti  tangosta  heilahduksen  asemesta. 
Voimistelija  lentää  silloin  tangon  yli  jalat  edellä  tehden 
kauniin  kaaren  ilmassa.  Kädet  taasen  kupeille  lennon 
aikana  ja  eteen,   maahan  saavuttaessa. 

Alastulossa  on  huolehdittava  pään  pystyssä  pitä- 
misestä, se  kun  tahtoo  mielellään  painua  kumaraan. 
Tasapainon  säilyttämisen  vuoksi  epävarmimpia  alas- 
tuloja tangolta. 

4.   Työntö  jättiläisestä  taaksepäin. 

143.  Työntö  jättiläisestä  taaksepäin  myötäotteella 
suoritetaan  aivan  samoin  kuin  vapaakiepistäkin  (142). 
Vauhti  on  vain  kovempi  ja  ilmamatka  huimempi.  Usein 
lopetetaan  vastaotteella  epäonnistunut  jättiläinen  työn- 
töön taakse  alas.  Alastulokaari  riippuu  tällöin  yksin- 
omaan työnnön  voimakkuudesta. 

Pitkälentoiset  työnnöt  eivät  ole  suositeltavia,  koska 
niissä  helposti  nyrjähyttää  nilkkansa  työnnön  sattuessa 
liian  vinosti  taakse. 

5.    Syöksy. 

144.  Voimakas  vauhtisesta  heilahdus  jännityksestä 
(100)  ja  jättiläisestä  vastaotteella  voidaan  tangon  ylä- 
puolelle kohottaessa  suorittaa  niin  voimakas  veto,  että 
ruumis  syöksyy  rinta  edellä  tangon  yli.  Hartiain  sivuu- 
tettua tangon  tulee  vain  tyrkätä  lujasti  käsillä  irti  tan- 
gosta, jotta  yläruumis  kohoaa  pystyyn  ja  voimistelija 
putoaa  jaloilleen.  Tämä  alassyöksy  näyttäisi  jättiläi- 
sestä kerrassaan  uljaalta,  jos  jalkavarret  pysyisivät 
koko  syöksyn  ajan  suorina  ja  vartalon  suuntaan. 
Tällainen  suoritus  vaatisi  kuitenkin  tavatonta  taitoa, 
joten  tavallisesti  jalkavarret  täytyy  koukistaa  tangon 
yli  vedettäessä,  mutta  tulee  opetella  ojentamaan  ne 
heti,  kun  tanko  on  sivuutettu.  Kädet  viedään  heti 
irrottuaan  tangosta  kupeille  ja  jalkojen  tavatessa  maata 
eteen. 

Ensi  kertoja  koeteltaessa  näyttää  syöksy  jättiläisestä 
jokseenkin  rumalta,  kuin  kehittymättömän  variksen- 
poikasen  pesästä  pudottaminen:  jalat  ja  kädet  harovat 
vimmatusti  ilmaa.  Rääkkyminen  vain  puuttuu.  Syöksy 
puhtaasti  suoritettuna  vaatii  jalkojen  hallintaa  ja  ennen 
kaikkea  voimakasta  työntöä  irti  tangosta,  muuten  ei 
synny  ilmalennolle  tarpeellista  tasapainoa. 

Jonkunlaiseksi  alkuharjoitukseksi  sopisi  vastaottei- 
ren  kyj^kky hyppäys  oikonojasta  tangon  yli  (148)  voi- 
makkaan  työnnön   oppimiseksi. 

6.     Laskuhyppäys. 

145.  Tavallisin  tapa  poistua  tangon  päältä  on  pudot- 
tautua laskuheilahduksesta  (77)  alas.  Tässä  ei  siis  ta- 
pahdu mitään  hyppäystä,  mutta  on  alastulo  saanut  kui- 

tenkin   vakiintuneen   nimen:  laskuhyppäys  —  samoin 
muutamat  seuraavista  alastulotavoista. 

7.  Kaarihyppäys. 

146.  Jos  laskuhyppäys  (145)  suoritetaan  niin,  että 
lantio  ja  jalkavarret  eivät  ollenkaan  koukistu  lennossa, 
ja  ruumis  tekee  kaaren  ilmassa,  kutsutaan  sitä  kaari- 
hyppäykseksi.  Kädet  viedään  heti  niiden  irrottua 
tangosta  sivutietä  kupeille  ja  jalkojen  lattiaa  tavatessa 
eteen,  mutta  voidaan  muitakin  käsiasentoja  käyttää:  1) 
sivulle-eteen,  2)  sivulle-alatietä  eteen,  3)  sivulle-alatietä 
takaisin  sivulle  ja  mahdollisesti  4)  ylös-eteen. 

Kaarihyppäyksiä  suoritettaessa  annetaan  lantion 
taipua  usein  »kupille»  sen  kulkiessa  tangon  ali,  minkä 
jälkeen  se  uudelleen  ojennetaan.  Usein  jää  myöskin 
käsinveto  niin  heikoksi,  että  ei  synnykään  mitään  kaarta 
ilmassa.  Tämän  vian  korjaamiseksi  sopii  vaikka  aset- 
taa tangon  eteen  hyppyrima  n.  10 — 20  cm  tankoa  alem- 
maksi, jonka  yli  on  lennettävä  hyvässä  asennossa. 

Kaarihyppäyksen  voi  liittää  välittömästi  esim.  kip- 
piin (84),  puolijättiläiseen  (137)  myötäotteella,  heilah- 
dusjännitykseen  (100)  y.  m. 

8.  Swiihyppäys. 
147. 

a.  Helpoin  tapa  ponnistautua  käsivoimin  o  i  k  o- 
nojasta  (39)  myötäottein  tangon  yli  on  n.  s. 
sivuhyppäys.  Vauhti  alastuloon  sivuhyppäyksellä  saa- 
daan siten,  että  viedään  jalkavarret  tangon  ali  hiukan 
etupuolelle  ja  sieltä  heilautetaan  taakse  niin,  että  ne 
kohoavat  tangon  yläpuolelle,  jolloin  ne  viedään  yhdessä 

ja  suorina  käsien  ulkopuolelta  vasemmalta  (oikealta) 
tangon  yli.  Vasen  (oikea)  käsi  irrotetaan  tangosta, 
ruumis  ojennetaan  nopeasti  ja  oikealla  (vasemmalla) 
kädellä  tp-kätään  voimakkaasti  tangosta,  jotta  saadaan 
pystysuora  asento  ja  vakava  alastulo  jaloille.  Molem- 
mat kädet  viedään  heti,  kun  ne  ovat  irti  tangosta 
kupeille.  Maahan  tulo  samantapainen  kuin  kaikissa 
edellisissä   alastuloissa. 

Sivuhyppäys  näyttääkseen  joltakin  tulee  suorittaa 
suorin  jalkavarsin  —  myös  tangon  päällä  - — •  ja  ruumis 
täysin  perusasentoon  ojennettuna  alas  lennettäessä. 

Harjoitusasteella  voisi  hypjm  ottaa  kahdessa  osassa: 
1)  toisen  jalkavarren  heitto  sivulle  tangon  päälle,  2) 
mainittuun  jalkaan  ja  vastakkaiseen  käteen  turvaten 
hyppäys  eteen-alas,  taaksejääneen  jalkavarren  tavatessa 
toisen  jo  heti  tangon  yläetupuolella. 

b.  Sivuhyppäys  suoritetaan  myös  käsiltä  myötä- 
ottein (61).  Silloin  annetaan  ruumiin  aluksi  kaatua 
hiukan  eteenpäin,  jonka  jälkeen  suoritetaan  voimakas 
työntö  käsillä  irti  tangosta  ja  viedään  jalkavarret  sivulle 
lantion  hiukan  taipuessa,  etteivät  ne  kolahtaisi  tankoon. 
Lopuksi  nopea  ojentautuminen  ilmassa,  heti  kun  jalat 
ovat  sivuuttaneet  tangon. 

Sivuhyppäyksessä  ei  ole  helppoa  saada  hyvää  ja 
kaunista  asentoa,  joten  se  sopii  alastuloksi  ainoastaan 
harjoituksissa  ja  alkuharjoituksena  seuraavalle  hyppäyk- 
selle. 

9.    Kyykkyhyppäys. 
148. 

a.  Oikonojasta  (39)  suoritetaan  kyykky- 
hyppäys  samalla  tavalla  kuin  sivuhyppäyskin  jalkavar- 

silla  vauhtia  ottaen,  mutta  sillä  eroituksella,  että  ne 
viedään  tangon  yli  käsivarsien  välistä  ja  molemmat 
kädet  työnnetään  irti  tangosta  yhtäaikaa  ja  silloin  kun 
jalat  ovat  menossa  tangon  yläpuolella.  Työnnön  jälkeen 
nopea    ojentautuminen    peiusasentoon    ilmassa. 

Kaksi  tärkeää  seikkaa  kuuluu  hyvään  suoritukseen, 
nim.  polvien  pitäminen  hyvin  yhdessä  jalkavarsien 
pujotuksessa  ja  nopea  ja  täydellinen  ojentautuminen 
alas  lennettäessä,  puhumatta  tietysti  notkeasta  ja  var- 
masta alastulosta. 

Kyykkyhyppäyksen  alkuharjoitukseksi  sopii  aluksi 
sivuhyppäys  ja  senjälkeen  kyykkyhyppäys  hiukan 
»varastamalla»  siten,  että  irrotetaan  toinen  käsi  hiukan 
ennen  toista. 

b.  Kyykkyhyppäys  käy  luonnollisesti  päinsä  myös 
käsiltä  (61)  ja  tapahtuu  se  sivuhyppäyksen  tavoin 
jalkavarsien  vain  kulkiessa  suorinta  tietä  käsivarsien 
välistä.  Polvien  tarvitsee  notkistua  vain  lievästi,  jos 
käsillä  on  työnnetty  voimakkaasti. 

Alkuharjoitukset    samat    kuin    oikonojastakin. 

10.   Haarahyppäys. 

149.  Samaan  ryhmään  sivu-  ja  kyykkyhyppäyksen 
(147  ja  148)  kanssa  kuuluu  vielä  haarahyppäys,  vaikein 
näistä  kolmesta.  Haarahyppäys  on  tavallaan  yhdis- 
telmä sivu-  ja  kyykkyhyppäyksestä:  jalkavarret  vie- 
dään tangon  yli  sivutietä  —  molemmat  vain  eri  puolilta, 
ja  työntö  käsillä  tapahtuu  molemmilla  yhtäaikaa  jalka- 
varsien kulkiessa  tangon  yli.  Ylläesitetty  koskee  haara- 
hyppäystä  sekä  oikonojasta  (39  )  että  käs  il  t  ä  (61). 

Haarahyppäystä  suoritettaessa  vaaditaan,  että  pol- 

vet  eivät  vähääkään  notkistu,  ja  että  jalkavarret  vie- 
dään yhteen  heti,  kun  se  käy  mahdolliseksi.  Varottava 
on  kuitenkin,  etteivät  jalkaterät  ota  tankoon,  sillä  siitä 
voi  olla  ikävät  seuraukset,  jos  olletikin  tanko  on  yl- 
häällä. Haarahj^päystä  suoritettaessa  tulee  siis  olla 
varma  onnistumisesta.  Tätä  varten  on  ensin  aina  ope- 
teltava sivu-  ja  kj^ykkyhyppäykset  alkuharjoituksina. 
Välittömästi  nämä  kolme  alastuloa  voidaan  yhdistää 
ainoastaan  kippiin  (84)jajättiläiseen(138)myötäotteella, 
mikä  viimeksimainittu  yhdistelmä  näyttää  uhkealta  ja 
vaaralliseltakin  alastulotavalta,  vaikka  päinvastoin 
kyj-kky-  ja  haarahyppäys  ovat  nokkelin  tapa  säilyttää 
nahkansa  ehjänä  silloin,  kun  jättiläisen  vauhti  myötä- 
otteella loppuu  kesken.  Silloin  näet  ei  sovi  antaa  heilah- 
taa samaa  tietä  takaisin,  koska  vauhti  tulee  olemaan 
niin  kova,  että  »näpit»  heltiävät.  Moni  voimistelija  on 
saanutkin  nenänsä  selkään  merkit  muistoksi  siitä,  ettei 
ole  ottanut  huomioon  tätä  mahdollisuutta  jättiläistä 
heittäessään. 

11.     Selinsuistunta. 

150.  Vauhti  selinsuistuntaan  otetaan  kuten  pyöri- 
miseen selinoikonoja-asennossakin  kohottautumalla  se- 
linoikonojassa  (40)  niin  ylös  kuin  mahdollista  ja  suistu- 
malla taaksepäin.  Vartalon  kohotessa  takaisin  ylös  etu- 
puolelle työnnetään  irti  tangosta  voimakkaasti  eteen 
alas.  Vartalo  ja  jalkavarret  pysyvät  koko  ajan  liikku- 
matta. 

Tärkeintä  alastulossa  on  työntö  irti  tangosta.  Ellei 
se  tapahdu  voimakkaasti,  menee  asento  pilalle  ja  koko 
harjoitus  saa  ryhdittömän  leiman,  onpa  vaarakin  tar- 
jolla, koska  silloin  helposti  putoaa  selälleen  tai  pistää 

kädet  vastaan,  jolloin  ne  helposti  voivat  katketa  ran- 
teen paikkeilta. 

Selinsuistunnan  voi  liittää  pyörimiseen  selinoiko- 
noja-asennossa  (126),  pujotuskippiin  (86)  ja  vielä  parem- 
min selkäkippiin  (88). 

Voisi  ajatella  myöskin  suistuntaa  eteenpäin,  siis 
päinsuistuntaa,  vaikka  sitä  ei  juuri  käytetä. 
Se  tapahtuisi  luonnollisesti  päinvastaiseen  suuntaan, 
suistumalla  oikonojasta  eteenpäin  ja  kohottua  takana 
melkein  takaisin  oikonojaan,  työntämällä  tangosta  irti. 


12.    Pujotuskaarihyppäys. 

151.  Pujotuskippi  (86)  voidaan  suorittaa  niin  kovalla 
vauhdilla,  että  ruumis  lentää  tangon  yli  siihen  kosket- 
tamatta. Vauhdin  lisäämiseksi  suoritetaan  myös  käsillä 
veto  ja  lyhyt  työntö,  sikäli  kun  se  on  mahdollista,  ilman 
että  lantiota  tarvitsee  uudelleen  koukistaa.  Ruumis 
nim.  ojennetaan  pujotuksen  jälkeen  suoraksi  (hiukan 
kaarelle  taaksepäin  —  siitä  nimi)  niin  nopeaan  kuin 
mahdollista.  Sen  pitää  olla  ojennettuna  viimeistään  tan- 
gon yläpuolella  kulkiessaan.  Kädet  viedään  joko  sivulle 
tai  kupeille  heti  kun  ne  ovat  irtautuneet  tangosta. 

Pujotuskaarihyppäystä  »sotamiestä»  voidaan  pitää 
vaikeana,  kun  se  suoritetaan  puhtaasti.  Tavallisin 
virhe  on  se,  että  lantio  pysyy  koukussa  koko  lennon  ajan, 
eikä  siis  mitään  kaarihyppäystä  synnykään.  Vaikeasti 
hallittava  on  myöskin  pää,  joka  pyrkii  painumaan 
kumaraan.  Jalkavarsien  pitäminen  yhdessä  ja  suorina 
samoin  kuin  niinkin  pieneltä  tuntuva  seikka,  kuin 
täysin  ojennetut  nilkat,  vaikuttavat  suuresti  alastulon 
sirouteen. 

13.    Kiepahdushyppäys. 

152.  Joskus  näkee  voimistclijain  suorittavan  etu- 
päässä leikillä  kiepahduksen  (67)  vauhdilla,  jolloin  sitä 
voisi  kutsua  kiepal.dushyppäykseksi:  ensin  vauhti  eteen, 
pujotus  ja  heitto  jalat  edellä  taakse  alas.  Alastulona  voi 
kiepahdus  hyppäyksen  suorittaa  silloin,  kun  ruumis  ojen- 
netaan heti  pujotuksen  jälkeen  ja  vauhti  on  niin  kova, 
että  syntyy  »lentoa».  Muuten  näyttää  se  rumalta. 

14.  Poikkihaaraponnahdus. 

153.  Jos  pyritään  alas  poikkihaaraistunnasta  (50),  käy 
se  nopeimmin  siten,  että  etummaisella  reidellä  ponnah- 
detaan eteenpäin  ja  viskataan  takana  oleva  jalkavarsi 
tangon  yli  samanpuoleisen  käden  irrotessa  tangosta,  sekä 
lopuksi  työnnetään  toinenkin  käsi  irti.  Jalkavarren 
heitto  kääntää  ruumista  ponnistavan  jalan  puoleen 
tavallisesti  90°,  mutta  käy  myös  päinsä  pyörähtää  180°, 
takaisin  tankoon  päin. 

Takimmaista  jalkavartta  ei  pidä  heittää  eteenpäin, 
vain  sivulle  sen  verran,  että  se  nousee  tangon  yli.  Sen 
pitäisi  kulkea  takana  »vedettävänä»  eikä  »vetäjänä», 
kuten  usein  virheellisesti  tapahtuu. 

Ponnahdus  poikkihaaraistunnasta  sopii  alastuloksi 
esim.  poikkihaarakipin  (82)  ja  mainittuun  asentoon  päät- 
tyvien pyörähdysten  jälkeen.  Pyöriminen  polven,  jalka- 
terän ja  toisen  käden  varassa  (127)  sopii  lopettaa  myös 
mainittuun   ponnahdukseen   eteen   alas. 

15.    Lentoponnahdus. 

154.  Lentoponnahdus  on  oikeastaan  sopivampi 
nojapuuharjoitukseksi,    mutta    voidaan    se    suorittaa 

myös  tangolta.  Se  tapahtuu  reisi-istunnasta  (52),  jolloin 
koukistetun  polven  puoleinen  käsi  on  tangossa  kiinni 
takana,  toinen  vapaana  kupeella:  annetaan  vartalon 
kallistua  sivulle  tangon  yli  ja  tangon  päällä  lepäävä 
polvi  potkaistaan  äkkiä  alaspäin  suoraksi,  jolloin  ruumis 
ponnahtaa  kylki  ja  myöhemmin  rinta  edellä  tangon  yli 
maahan,  liitäen  pääskysen  tavoin  kauniissa  kaaressa 
alas  jaloille. 

Lentoponnahduksessa  on  edellisen  alastulon  tavoin 
suorana  olevaa  ja  ponnahduksen  jälkeen  toistakin  jalka- 
vartta  jännitettävä  niin,  että  ne  pysyvät  perässä  »ve- 
dettävinä»,   eivätkä   heilahda    eteen    »vetäjiksi». 

16.     Tasajalkahyppäys. 

155,  Hyppäys  tangon  päältä  tasajalkaa  sopii  alas- 
tuloksi seisonta-asennoista.  Ei  sovi  kuitenkaan  näytös- 
esityksiin. 

17.    Jännityshyppäys. 

156.  Jännityshyppäykseksi  kutsutaan  tasajalka- 
kcrkeushyppäystä,  jcssa  vartalo  täysin  ojennetaan  ilmassa 
käsien  pysyessä  kupeilla  tai  siirtyen  hypyn  aikana  mää- 
rättyihin asentoihin.  Tangon  päältä,  seisoalta  voidaan 
hypätä  jännityshyppäyksellä  alas  usealla  eri  tavalla  ja 
usean  eri  tankoharjoituksen  jälkeen.  Voi  viedä  kädet 
esim.  sivulle-kupeille-eteen,  kupeille-sivulle,  sivulle- 
eteen,  myös  jalkavarsia  voi  levittää  ja  päin  vastoin 
viedä  yhteen.  Hyppäyksen  voi  suorittaa  edellisen  tavoin 
kaikista  seisonta-asennoista.  Kun  pyöritään  eteen-  tai 
taaksepäin  kumara-  tai  haarakumara-asennossa,  sopii 
jännityshyppäys  hyvin  mukavasti  lopettamista  vaksi  sil- 
loin, kun  ollaan  tangon  päällä  (kyykkyseisonnassa  58). 


I 


95 

Jos  pyörimisen  edellä  on  käynyt  vielä  jättiläinen,  on 
yhdistelmä  vielä  onnellisempi  —  myötäotteella  peräti 
vaikeakin. 

Jännityshyppäys  vaatii  pehmeää  alastulopaikkaa, 
sillä  muuten  ei  uskalleta  ponnistaa  tarpeeksi  lujasti,  ja 
ilman  ponnistusta  ei  hyppäykseen  saada  makua  eikä 
lentoa.  Vaikeinta  itse  hyppäyksessä  on  tasapainon  säi- 
lyttäminen ja  vakava  alastulo. 

18.     Viioroponnistushyppäys. 

157.  Vaatimattomampi  alashyppäys  seisoalta  tapah- 
tuu vuoroponnistuksella.  Silloin  tavallisesti  vauhdin 
auttamiseksi  lisätään  toisen  jalkavarren  heitto  eteen- 
päin ja  käsien  heitto  eri  suuntiin.  Ennen  maahan  tuloa 
on  jalkavarret  vietävä  ajoissa  yhteen  ja  ruumis  kai- 
kin puolin  ojennettava. 

19.  Päinkaato. 

158.  Kaadoiksi  kutsumme  sellaisia  alastuloja,  jotka 
suoritetaan  käsilläseisonnasta  (61)  siten,  että  annetaan 
ruumiin  kaatua  alas  jalat  edellä.  Tässä  mainittu  päin- 
kaato tapahtuu  käsiltä  jalkaterät  ja  rinta  edellä,  siis 
taaksepäin  oikonojasta  (39)  laskien.  Päinkaato  on  ru- 
malta ja  kömpelöltä  näyttävä  alastulo,  mutta  harjoitel- 
taessa paljon  käytetty  tapa  lopettaa  jättiläinen  sekä 
myötä-  että  vastaotteella.  Näytösharjoituksen  yhtey- 
teen siitä  ei  ole. 

20.  Selinkaato. 

159.  Päinvastoin  kuin  päinkaato  on  selinkaato  perin 
uhkea  ja  vaarallinenkin.  Se  suoritetaan  päinvastaiseen 
suuntaan    kuin  päinkaato,  siis  selkä  edellä.    Vartalon 

annetaan  taipua  aluksi  kauniiksi  kaareksi,  sitten  kaato 
ja  ripeä  työntö  tangosta  irti,  sekä  vartalon  ojennus 
sen  kaaduttua  lähes  vaakasuoraan  tasoon.  Kädet 
viedään  tavallisesti  sivulle,  mahdollisimman  pian  ja 
sieltä  eteen  maahan  kyykkyyn  saavuttaessa. 

Koska  selinkaadossa  jalkavarret  mielellään  menevät 
levälle  ja  koukkuun  (vartalon  taivutuksen  asemesta), 
tulee  niitä  pitää  jännitettyinä  samoin  kuin  nilkkoja 
suorina.  Hyvään  suoritustapaan  kuuluu  myös,  että 
kaato  tehdään  aivan  suorin  käsivarsin  ja  työntö  tan- 
gosta irti  pelkkien  ranteiden  avulla.  Voihan  sen  kyllä 
suorittaa  koukkukäsinkin,  mutta  kuuluu  sellainen  suo- 
ritustapa paremmin  harjoitusasteelle. 

Mainittiin,  että  selinkaato  on  jossain  määrin  vaaralli- 
nenkin alastulo.  Ja  senhän  tuntee  tunnossaan,  kun 
yrittää  tai  ajatteleekaan  harjoitusta.  Opeteltaessa  on 
siis  mentävä  helpommasta  vaikeampaan,  vähin  erin. 
Aluksi  sopii  kahden  toverin  avulla  suorittaa  kaato  vaik- 
kapa matalalta  nojapuuaisalta.  Toverit  ottavat  kiinni 
kaksin  käsin  voimistelijan  olkavarsista.  Sitten  suo- 
ritetaan samaa  ilman  apua  niin  kauan,  että  saavute- 
taan täysi  varmuus.  Tämän  jälkeen  vasta  siirrytään 
tangolle  ja  alotetaan  kaatoharjoitukset  matalalta  ja 
vähin  erin  kohotetaan  tankoa.  Tämä  harjoittelu  saattaa 
kestää  viikkoja,  kuukausia  ja  vuosiakin,  ennenkuin 
voimistelija  on  valmis  ja  varma  kaatamaan  hyppykor- 
keudella  olevalta  tangolta. 

Jättiläinen  myötäotteella  on  melkein  ainoa  sopiva 
harjoitus  —  lukuunottamatta  tietysti  käsillä  seisontaa, 
—  johon  selinkaadon  voi  yhdistää.  Voisi  ajatella  myös 
täyskäännöstä  käsillä  vastaotteesta  myötäotteeseen  ja 
selinkaatoa  perään. 


I 


97 


21.    Kylinkaato. 
Kuva   73. 

160.  Kylinkaato  sopii  paremmin  nojapuuharjoituk- 
seksi,  mutta  koska  se  voidaan  suorittaa  tangollakin, 
vaikkakin  hiukan  poikkeavalla  tavalla,  selitämme  sen 
tässä.  Kylinkaato  alotetaan  käsiltä  vastaotteella.  Siitä 
ensin  käännös  vasempaan  (oikeaan),  oikean  (vasem- 
man) käden  siirto  aivan  vasemman  (oikean)  viereen  ja 
otteen  muutto  vastakkaiseksi.  Kaato  oikea  (vasen) 
kylki  edellä,  vasemman  (oikean)  käden  irroittaminen 
ja  vienti  sivulle  sekä  lopuksi  työntö  oikealla  (vasem- 
malla) kädellä  irti  tangosta,  minkä  jälkeen  tämäkin 
käsi  nopeasti  sivulle.  Sama  voidaan  suorittaa  myös 
käsiltä  myötäotteella,  'vaikkei  se  tunnu  niin  luonnol- 
liselta. 

Tavallisin  virhe  kaatoa  suorittaessa  on  se,  ettei  se 
tapahdu  täysin  kylki  edellä,  vaan  muuttuu  puolittain 
päinkaadoksi.  Kylinkaadon  tulisi  muistuttaa  kärryn- 
pyörän pyörähtämistä,  käsi-  ja  jalkavarsien  toimiessa 
pyörän  pinnoina.  Alkuharjoitukseksi  sopisi  senvuoksi 
opetella  n.  s.  kärrynpyörän  heitto,  tanskalainen,  hauska 
permantoharjoitus. 

Kylinkaatoharjoitukset  sopii  myös  alottaa  matalalla 
tangolla  ja  vähin  erin  ylentää,  vaikkei  harjoitus  ole  niin 
vaarallinen  kuin  selinkaato.  \'arma  käsilläseisoja  voi 
yrittää  sitä  hetikin  korkealta  tangolta. 

Kylinkaato  sopii  yhdistettäväksi  jättiläiseen  mo- 
lempiin suuntiin,  olletikin  vastaotteella  suoritettuun, 
jolloin  kaato  tapahtuu  liikesuuntaan,  myötäotteella 
palataan  käsiltä  takaisin  tulosuuntaan. 

7  —  Telinevoimistelu. 

22.     Kääntökaato. 

161.  Kääntökaato  on  tavallisin  tapa  välttää  nurin- 
niskoin alastuloa  käsiltä  sekä  tangolla  että  nojapuilla. 
Kääntökaato  on  yhdistelmä  kylin-  ja  päinkaadosta. 
Alku  on  edellistä:  käännös  käsillä  ja  kallistus  oikean 
(vasemman)  kylen  puoleen,  loppuosa  jälkimmäistä:  oikea 
(vasen)käsiviedäänheti  sivulle  eikä  tankoon  toisen  viereen 
kuten  kylinkaadossa  ja  tässä  asennossa  annetaan  ruu- 
miin kaatua  rinta  edellä  jokseenkin  tangon  suunnassa, 
vasen  (oikea)  käsi  pienellä  työnnöllä  irti  tangosta,  mikä 
tapahtuu  vartalon  sivuuttaessa  vaakasuoran  tason. 

Jos  kääntökaato  halutaan  suorittaa  näytösharjoi- 
tuksena  tai  muuten  puhtaasti,  tulee  ruumiin  olla  koko 
alastulon  ajan  täysin  ojennettuna  ja  vasemman  (oikean) 
käden  työntö  niin  voimakas,  että  ehtii  saada  ilmassa 
»lentoasennon».  Suhde  muihin  harjoituksiin  sama  kuin 
kylinkaadollakin. 

23.     Puolimarakaiti. 

162.  Puolimarakatti  suoritetaan  samaan  tapaan 
kuin  täysmarakattikin  (132),  mutta  polvitaipeista  hei- 
luttaessa päästetään  jalat  luisumaan  irti  tangosta,  silloin 
kun  vartalo  alkaa  kohota.  Voimistelija  syöksyy  tällöin 
rinta  edellä  eteenpäin  ja  tulee  jaloilleen  sitä  kauemmaksi, 
mitä  kovempi  vauhti  on  ollut.  Kädet  pidetään  tavalli- 
sesti »ylhäällä»  vauhdin  lisäämiseksi.  Puolimara- 
katti  ei  kaipaa  niin  kovaa  vauhtia  kuin  täysmarakatti 
joten  se  voidaan  suorittaa  pienellä  vauhdilla,  esim.  jon- 
kun matkaa  suoritetun  pujotus-  (86)  tai  haarakipin  (91) 
perään,  nousematta  siis  tangon  yläpuolelle.  Harjoitta- 
minen alotetaan  vapaasta  polviriipunnasta  toverin  pi- 
täessä kiinni  käsistä  ja  antaessa  vauhtia. 

Erikoisen  ja  näyttävän  alastuloryhmän  muodostavat 
n.  s.  voltit.  \'oltiksi  kutsumme  telineharjoituksia,  joessa 
ruumis  vapaasti  liitäen  pyörähtää  ilmassa  ympäri. 
Voltti  voi  päättyä  johonkin  asentoon  takaisin  telineelle 
tai  maahan.  Tangolla  käytetään  volvteja  ainoastaan 
alastuloina. 

Kaikissa  volttiharjoituksissa,  tapahtukootpa  ne 
mistä  asennosta  tai  millä  telineellä  tahansa,  on  vauhtia 
antavana  voimana  jalkavarsien  nopea  heitto  eteenpäin, 
toisin  sanoen  nopea  lantion  koukistaminen.  Tämän 
lam  tuntevat  erikoisen  hyvin  uimahyppääjät,  mutta  on 
sen  tunteminen  telinevoltin  heittäjälle  vielä  tärkeämpää, 
koska  selkä  edellä  »veteen»  tulo 
on  hengenvaarallista. 

24.     Voltti  eteenpäin. 

Kuvat  .36  ja  37. 

163.  Voltiksi  eteenpäin 
kutsumme  sitäilmapyörähdystä, 
joka  suoritetaan  etuheilahduk- 
sesta  eteenpäin.  Käsien  irti  pääs- 
täminen ja  potkaisu  eli  jalka- 
varsien  heitto  tapahtuvat  sillä 
hetkellä,  kun  jalat  ovat  si^iiutta- 
neet  vaakasuoran  tason.  Jalka- 
liike kestää  vain  tarpeellisen 
hetken,  jonka  jälkeen  koetetaan     ^"^'^36.    Voltti   eteen- 

ojentaa  ruumis   nopeasti  perus-    f'"'  ,  ''^T'    '"    "''" 
^,,„.  ..  ^  pcdöu  peiub      voimakas,  että  potkaisua 

asentoon,siismyöskädetkupeille.  ei  tarvita. 

Kuva  37.  Voltti  eteenpäin.  Opetel- 
taessa  käytettävä   vastaanottajia. 


Pienellä  vauhdilla 
ei  volttia  voi  suorittaa 
puhtaasti:  kulma  var- 
talon ja  jalkavarsien 
välillä  täytyy  lyödä 
silloin  liian  suuri,  eikä 
kunnollista  asentoa  ke- 
ritä ottaa  lennon  ly- 
hyyden takia.  Kovalla 
vauhdilla  suoritettuna 
onnistuu  voltti  sen- 
sijaan pienellä,  mutta 
äkkinäisellä  jalkavar- 
sien sätkäyttämisellä 
ja  pitkän  lennon  aikana 
ehtii  viedä  kädetkin 
kupeille. 
Ensi  näkemältä  katsoja  aina  hätkähtää  volttia  hei- 
tettäessä luullen,  että  tapahtui  onnettomuus.  Itse- 
asiassa on  voltti  etuheilahduksesta  perin  helppo  oppia 
sille,  joka  on  vähänkään  ennen  voimistellut  tangolla 
ja  omaa  hitusen  päättäväisyyttä.  Ensimmäinen  neuvo 
vasta-alkajalle  on  se,  että  opettelee  sen  yhtä  menoa  val- 
miiksi asti,  ettei  mene  välillä  sisu  kaulalle,  kuten  sano- 
taan. On  siis  »taottava  silloin  kun  rauta  on  kuumaa». 
Toinen  ehto  on  pehmeä  alastulopaikka  tai  varmat  vas- 
taanottajat, ettei  ole  mitään  vaaraa  tarjolla.  Nopeim- 
min oppii  voltin  kahden  toverin  suosiollisella  avulla,  ja 
se  tapahtuu  seuraavasti.  Voltin  opettelija  hyppää  tan- 
koon myötäotteella  ja  toverit  asettuvat  hänen  kahden 
puolen  asettaen  toisen  käden  sydänalan  kohdalle,  toisen 
selän  puolelle,  niin  että  käsivarret  kulkevat  ristiin.    Nyt 

nostaa  opettelija  jalat  eteen-ylös  ja  toverit  kääntävät 
hänet  hitaasti  —  (hitaasti  senvuoksi,  että  hän  ehtii 
nähdä  matkalla  »maisemia»)  —  ympäri.  Temppu  uusit- 
takoon pari,  kolme  kertaa.  Senjälkeen  suoritetaan  samaa 
hitaasti  kasvavalla  vauhdilla  ja  yhä  keveämmin  kiinni- 
pitäen,  kunnes  mies  pääsee  ilman  apua  jaloilleen  ja  on 
oppinut  varmasti  potkaisemaan  ja  päästämään  kädet 
oikealla  ajalla  irti.  Tällä  tavalla  oppii  voltin  vaikka 
kovalle  lattialle  halkaisematta  päätään.  Volttia  on 
myös  paljon  opeteltu  sillä  tavalla,  että  voimistelijan 
vyötäisten  ympäri  on  sidottu  köysi  ja  toverit  jännittä- 
neet köyden  päistä  kahta  puolta.  Tällä  tavallakin  oppii 
voltin,  mutta  ei  niin  pian  kuin 
edellä  selitetyllä. 

Uhkeimmalta  näyttää  voltti 
suoraan  jättiläisestä  myötä- 
otteella tai  kovasta  työntö- 
heilahdusvauhdista   (78). 


2ö.     Voltti  taaksepäin. 

Kuva  38. 

164.  Takaheilahduksesta  voi- 
daan suorittaa  myös  voltti, 
vaikka  se  on  paljon  vaikeampi 
kuin  eteenpäin.  Volttia  suori- 
tettaessa otetaan  luonnollisesti 
kova  vauhti  —  muuten  ei  päästä 
ilmassa  ympäri  —  päästetään  kä- 
det irti  vartalon  kohotessa  ylös- 
päin ja  heti  tämän  jälkeen  vetäy- 
dytään nopeasti  kulmaan.  Tämä 


Kuva  38.  Voltti  taakse- 
päin. Korl<easta  taka- 
heilahduksesta irti  ja  voi- 
makas»kumarruS'>  ilmassa 
kääntää  vartalon  kerran 
ympäri. 

ruumiin  kulmaan  veto  on  aivan  samaa  kuin  voltissa 
jalka  varsien  potkaisu  eteenpäin.  Kädet  voi  viedä  heti 
irroittamisen  jälkeen  kupeille  tai  sivulle,  tai,  kuten 
harjoiteltaessa  on  paras  tehdä,  taakse  reisien  ympäri, 
maahan  tultaessa  eteen. 

Parasta  on  aloittaa  takavoltin  harjoittelu  veteen, 
jos  siihen  tulee  tilaisuus.  Vastakkaisessa  tapauksessa 
on  käytettävä  samaa  menetelmää,  kuin  etuvolttia  har- 
joitettaessa s.  o.  toverien  apua.  Harjoituksen  suorittaja 
tarttuu  tankoon  vastaotteella,  toverit  asettuvat  kum- 
mallekin sivulle  ja  tarttuvat  häntä  päinvastoin  kuin 
edellisessä  harjoituksessa:  vasemman  käden  puolella 
oleva  asettaa  vasemman  kätensä  autettavan  hartiain 
taa,  oikean  käden  hänen  vatsansa  ympäri  käsivarsien 
kulkiessa  tällöin  ristiin,  oikeanpuoleinen  auttaja  päin- 
vastoin. Sitten  suoritetaan  harjoitusta  useampaan  ker- 
taan yhä  suuremmalla  vauhdilla  avunannon  vähetessä. 

Voltti  taaksepäin  voidaan  liittää  heilahdusvauhtiin 
(76),  puolijättiläiseen  tai  jättiläiseen  (137  ja  138),  jolloin 
sitä  on  pidettävä  aivan  korkeimman  luokan  tanko- 
harjoituksena. 

26.  Hyppyvoltti  eteenpäin. 
165.  Jokainen  maallasyntynyt  poika  muistanee, 
miten  heinänteon  aikana  heitettiin  heinäladossa  »härkä- 
pyllyä»  jonkin  katon  rajassa  olevan  hirren  päältä.  Täl- 
lainen kuperkeikan  heitto  käy  myös  tangon  päältä  laa- 
tuun, jolloin  sitä  nimitetään  hyppyvoltiksi.  Hyppyvoltti 
tapahtuu  siis  seisoalta  tangolla:  Ponnahdetaan  ylös- 
eteenpäin  kaareutuvaa  rataa  pää  edellä  maahan,  mutta 
matkalla  lyödään  lantio  voimakkaasti  »linkkuun»  aivan 
juinkuin  olemme  nähneet  uimarien  tekevän  Naihtelevia 

kerroshyppyjä  suorittaessaan,  minkä  jälkeen  ojenne- 
taan taas  lantio  maahan  saavuttaessa.  Kädet  voi  pitää 
uimarien  tavoin  sivulla  tai  myös  kupeilla. 

Hyppyvolttiin  eteenpäin  on  vaikea  saada  lentoa  — 
eikä  se  onnistu  —  ellei  voimistelija  omista  ponnistus- 
kykyisiä  jalkoja.  Huonosta  ponnistuksesta  seuraa  hapa- 
roiva ja  virheellinen  asento  ilmassa,  etenkin  jalkavarret 
pyrkivät  koukkuun  ja  haralleen. 

Hyppy  volttia  eteenpäin  ei  pidä  mennä  yrittämään 
»kylmiltään».  Onnistumisesta  pitää  olla  varma.  Parasta 
on  aloittaa  alkuharjoitukset  kesällä  veteen  suunnilleen 
samalta  korkeudelta,  jolle  ajattelee  tangon  asetetuksi. 
Myös  voi  äsken  mainittu  heinälato  soveltua  harjoitus- 
paikaksi. 

27.    Hyppyvoltti  taaksepäin. 
Kuvat  39  ja  40. 
166.  Hyppyvoltti  suoritetaan 
mieluummin      taaksepäin     kuin 
eteenpäin,     koska    se     näin    on 
näyttävämpi     ja     helpompikin. 
Taaksepäin      käy     hyppyvoltti 
aivan  samojen  sääntöjen  mukaan 
—    selkä     vain    edellä    —   kuin 
eteenkinpäin;  siis  ponnistus  ylös- 
taaksepäin,  lantion    lyönti    kul- 
maan, ympäri  ilmassa  ja  ojennus 
loppuun.     Kädet    viedään   mie- 
luummin   kupeille    kuin   sivulle.     ,.         or,      ,t  ,..• 
'                                           Kuva  39.     Hyppyvoltti 

Harjoittammen  on  aloitet-  taaksepäin.  Jalkavarret 
tava  varovasti  joko  veteen  tai  kiertävät  uhkeassa  kaa- 
heiniin.  mutta  mvöskin  kohtalai-         ressa  maata  kohti. 

Kuva  40.    Turvallinen   tapa   ope- 
tella hyppyvolttia  taaksepäin. 


sen  pehmeän  maton 
päällä  toverien  avus- 
tuksella. Hyppyvoltti 
taaksepäin  näin  tove- 
rien avustamana  muo- 
dostuu hauskaksi  seu- 
raharjoitukseksi  ja  ta- 
pahtuu se  seuraavasti 
kolmen  toverin  avulla, 
joista  yksi  on  ponna- 
huttaja  toiset  vastaan- 
ottajia: Ponnahuttaja 
asettuu  istumaan  ma- 
tolle, jalat  levälleen, 
voltinhyppääjä  asettiui 
seisomaan  ponnahut- 
tajan  kämmenille  ja 
vastaanottajat  tarttuvat  häntä  vyöstä  tai  housuista. 
Hyppääjä  ponnistaa  ylös -taaksepäin,  ponnahuttajan 
antaessa  lisää  vauhtia,  ja  tekee  jalkavarsilla  nopean 
ja  voimakkaan  sätkäytyksen  eteenpäin  sekä  ojentautuu 
heti  s  en  jälkeen  suoraksi.  Auttajilla  ei  tässä  ole  muuta 
tehtävää  kuin  olla  siltä  varalta,  että  ponnistus  suun- 
tautuu liian  kohtisuoraan  tai  loivasti  ylös,  jolloin  he 
ottavat  lujasti  kiinni,  ettei  hyppääjä  lyö  päätänsä  tai 
selkäänsä  lattiaan.  Tuota  hyppyvoltille  niin  tärkeätä 
jalkavarsien  potkaisua  sopii  harjoittaa  yhdellä  jalalla 
kerrallaan:  tasajalkahyppäys  ylöspäin,  toisen  jalkavarren 
heitto  eteen-ylös  ja  heti  perään  nopea  jalkavarsien  ja 
pään  heitto  taaksepäin.  Ponnistustaidon  kasvaessa  suo- 
ritetaan hyppyvoltti  yhä  enemmän  omin  voimin  ja  lisää- 
mällä ponnistuspaikan  korkeutta:  notkuva  ponnahdus- 
lauta, hevonen,  nojapuut  ja  —  lopuksi  rekki. 

28.    Syöksy  voltti. 

167.  Paremmin  teoriiassa  kuin  käytännössä  mahdol- 
linen on  voltti  syöksystä  (144).  Kun  jättiläisestä  vasta- 
otteella suoritetaan  syöksy  rinta  edellä  tangon  yli,  pyö- 
rähtää ruumis  ympäri  ilmassa  saman  tempun  avulla 
kuin  hyppyvoltissa  eteenpäin,  siis  nopean  lantion  kouk- 
kuun vedon  avulla.  Syöksyvoltti  on  siis  yhdistelmä 
syöksystä  ja  hyppyvoltista  eteenpäin.  Se  on  ehkä  uhka- 
rohkein harjoitus,  mitä  tangolla  voidaan  suorittaa  ja 
vaatii  senvuoksi  suuremmoista  rohkeutta  ja  ruumiin 
hailintakvkvä. 


Tärkeimpiä  seikkoja  alastuloissa  on  se  tapa,  millä 
saavutaan  maahan.  Olkoon  alashyppytapa  mikä  ta- 
hansa, tulee  tasapainon  säUyä  viime  hetkeen  saakka 
Pieninkin  horjahtaminen  vähentää  koko  alastulon  arvoa. 
Varmimmin  jää  paikalleen  siten,  että  notkistaa  polvia 
verrattain  paljon  —  (tämä  on  aivan  välttämätöntäkin 
korkeissa  alastuloissa)  —  ja  käyttää  käsivarsien  liikettä 
tasapainon  säilyttämiseen.  Tällöin  on  mukavin  tapa 
viedä  kädet  eteen  alastulon  viime  vaiheessa.  Epävar- 
mempaa on  viedä  ne  sivulle  tai  kupeille.  Harjoitus  kui- 
tenkin tekee  vasta  mestarin. 

Olem.me  eritelleet  tanko-harjoitukset  pieniin,  itse- 
näisiin osiin  ja  selostaneet  nämä  eri  riipunta-,  noja-  ja 
liikemuodot.  Tangolla  voimisteltaessa  ei  tällainen  jaot- 
teleminen tule  niin  suuresti  kysymykseen,  vaan  harjoi- 
tukset liitetään  toisiinsa  sopivana  sarjana.  Tämä  kos- 
kee erikoisesti  näytös-  ja  kilpailuharjoituksia;  sen  sijaan 
harjoituksissa  saattaa  yhden  ainoan  asennon  tai  liik- 

keen  kokeileminen  tai  hiominen  tulla  kysymykseen  vie- 
läpä olla  välttämätönkin.  Tankoharjoituksella  ymmär- 
rämme siis  tavallisuudessa  sarjaa  asentoja  ja  liikkeitä 
tangolla.  Tällaisen  sarjan  kokoonpano  —  kun  osaa  sen 
eri  osat  —  ei  ole  mikään  vaikea  tehtävä,  jos  ei  eri  osien 
yhdistämiseen  aseteta  erikoisia  kauneusvaatimuksia. 
Kuitenkin  täytyy  sanoa,  että  usein  yhdistellään  tanko - 
harjoitukset  mauttomalla  tavalla:  siirtyminen  toisesta 
asennosta  tai  liikkeestä  toiseen  tapahtuu  kömpelöllä  ja 
väkinäisellä  tavalla.  Eri  osien  liittymisen  täytyy  tapah- 
tua niin  vaivattomasti,  sulavasti  ja  luonnollisesti  kuin 
mahdollista.  Edellä  onkin  jossain  määrin  selostettu, 
mitkä  harjoitukset  sopivat  toisiinsa  liitettäviksi. 

Tankoharjoituksen  arvo  ei  riipu  yksinomaan  siitä, 
miten  sulavasti  sen  osat  liittyvät  toisiinsa,  vaan  myös- 
kin siitä,  miten  monipuolinen  se  on,  miten  monipuolista 
liikuntoa  se  antaa  voimistelijalle.  Tähän  seikkaan  ei 
voimistelijain  taholta  panna  useinkaan  riittävästi  huo- 
miota. Usein  muodostuvat  esim.  kilpailuharjoitukset 
pelkkien  jättiläisien  heittämisiksi,  johon  korkeintaan 
lisätään  muutamia  »voimaharjoituksia»,  kuten  vaakoja 
ja  jännittämisiä.  Ja  kuitenkin  löytyy  tangolla  tavaton 
määrä  muitakin  harjoituslajeja:  pujotuksia  (hyvin  sopi- 
via selän  norjistamiseen),  pyörimisiä,  lentäviä  alastuloja 
y.  m.  Mielestäni  tankoharjoitus  pyrkii  kokoonpanoonsa 
nähden  täydellisyyteen  silloin,  kun  se  sisältää  seuraavat 
harjoituslajit:  1)  heilahduksia,  2)  eri  kippilajeja,  3)  jän- 
nitysharjoituksia  (kieppi  niihin  laskettuna),  4)  pujotuk- 
sia, 5)  jättiläisiä  vaihtoineen,  6)  pyörimisiä  (välttäen 
kuitenkin  sellaisia,  jotka  tapahtuvat  rumissa  asennoissa) 
ja  7)  pitkälentoisen  alastulon:  laskuhyppäyksen,  syök- 
syn   tai  voltin. 

Seuraavassa  muutamia  esimerkkejä  tankoharjoi- 
tuksista. 

I.  (Oikoriipunta,  myötäote.)  1)  Heilahdusjännitys; 
2)  vapaakieppi;  3)  kippi;  4)  puolijättiläinen;  5)  voima- 
lasku  oikoriipuntaan;  6)  kieppi  ja  otteen  vaihto  vastak- 
kaiseksi; 7)  pyörimistä  haarakumaraseisonnassa  eteen- 
päin; 8)  tangon  päältä  jännityshyppäys-eteen  alas.  — 
4:n,  5:n  ja  6:n  jälkeen  pysähdys,  muut  osat  jatkuvasti. 

II.  (Oikoriipunta,  myötäote.)  1)  Jännitys  oikono- 
jaan;  2)  lasku  etuvaakaan  ja  otteen  vaihto  vastakkai- 
seksi; 3)  lasku  oikoriipuntaan;  4)  kippi;  5)  jättiläinen 
vastaotteella;  6)  kääntövaihto;  7)  jättiläinen  myötä- 
otteella; 8)  ristivaihto;  9)  puolijättiläinen  vastaotteella; 
10)  vuorosiirto  myötäotteeseen;  11)  vapaakieppi;  12)  etu- 
heilahduksesta  voltilla  alas. —  l:n,  2:n  ja  3:n  jälkeen 
pysähdys,   muut  jatkuvasti. 

III.  (Oikoriipunta,  myötäote.)  1)  Vapaakieppi;  2) 
etuheilahduksesta  täyskäännös  vasempaan  vastaottee- 
seen; 3)  kippi;  4)  jättiläinen  vastaotteella;  5)  tangon 
päällä  jalat  käsien  ulkopuolelta  tangon  eteen  ja  kanta- 
jättiläinen;  6)  alhaalta  kohottaessa  otteen  vaihto  tasa- 
siirrolla,  jalat  tangon  etupuolelle  ja  kippi;  7)  jättiläinen 
myötäotteella;  8)  ristivaihto;  9)  jättiläinen  vastaotteella; 
10)  kääntövaihto;  11)  jättiläinen  myötäotteella;  12) 
tangon  päällä  jalat  käsien  välistä  tangon  etupuolelle  ja 
kantajättiläinen  taaksepäin;  13)  laskuheilahdus,  taka- 
ja  etuheilahdus;  14)  kipillä  käsille;  15)  vuorovaihto  ja 
jättiläinen  vastaotteella;  16)  tangon  päälle  kumarasei- 
sontaan  ja  pyöräys  kerran  ympäri;  17)  jännitys  hyppäys 
eteen  alas.  —  .Jatkuvasti  alusta  loppuun  saakka. 


NOJAPUUT. 

A.  RIIPUNTA-ASENNOT. 

1.    Kulmariipunta. 

168.  Nojapuuaisoja  ei  juuii  voi  asettaa  —  ainakaan 
meillä  tehtyjä  —  niin  korkealle,  että  aisasta  tai  aisoista 
voisi  riippua  oikoriipunnassa.  Milloin  siis  näin  alhaalta 
aloitetaan  nojapuiiharjoitus,  on  turvauduttava  kulma- 
riipuntaan  (11)  ja  voi  se  tapahtua  joko  yhdestä  aisasta 
poikittain  telinettä  tai  molemmista  aisoista  kiinni  pitäen 
aisojen   välissä. 


169.    Katso  12! 


Selinkiilmariipunia. 


o.    Kohokultnariipunta. 

170.  Katso  13! 

4.    Yhden  käden  kohokulmariipunta. 

171.  Katso  14! 

J.     Kainaloriipunta. 

172.  Kainaloriipunta  on  tyypillinen  nojapuuasento. 
Voimistelija  riippuu  tällöin  molemmista  aisoista  kaina- 
loiden varassa  vartalon  ja  jalkavarsien  riippuessa  täysin 
ojennettuina  aisojen  välissä.  Olkavarret  ovat  melkein 
vaakasuorana  sivulle,  kyynärvarret  eteenpäin  ja  kädet 
ulko-otteella  aisoissa  (peukalot  aisan  päällä,  muut  sor- 
met alla). 

Kainaloriipunta  näyttää  rumalta,  elleivät  vartalo  ja 
pää  ole  voimakkaasti  kohotetut.  Velttoa  asentoa  on 
vältettävä. 

Kainaloriipunta  käy  laatuun  korkealle  (vähintäin 
olantasalle)  asetetuilla  nojapuilla  ja  onkin  se  siitä  S3,n,^stä 
sangen  näyttävä  asento,  vaikka  asento  esiintyykin  etu- 
päässä ohimenoasentona  suuria  heilahduksia  suoritet- 
taessa kainalovarassa.  Kainaloriipunta  sopii  myös  alku- 
asennoksi, josta  voi  suorittaa  samansuuntaisia  harjoi- 
tuksia, kuin  tangolla  oikoriipunnasta  kuten  kippi  (276) 
ja  heilahdusjännitys  (298).  Olkakippi  (283)  voidaan 
aloittaa  myös  kainaloriipunnasta. 


6.     Päinmakuiiriipunta. 

Kuva   41. 

173.    (Katso  15!)    Päinmakuuriipunta  voidaan  suo- 
rittaa usealla  eri  tavalla: 

a)  Yhdestä  aisasta  kiinni  pitäen  poikinpäin 
ja  pitkinpäin. 

b)  Kahdesta  aisasta  kiinni  pitäen  pitkinpäin 
telinettä. 

Kuva   41.     Päin-   ja    selinmakuu 
riipunta. 


suoritetaan 


nenkin, 
tavalla: 

a)  Yhdestä  ai- 
sasta kiinni  pitäen  pit- 
kinpäin  ja  poikinpäin. 

b)  Kahdesta  ai- 
sasta kiinni  pitäen 
pitkinpäin  telinettä. 

c)  Jalkaterät  ai- 
sojen päälle  nos- 
tettuina pitkinpäin  teli- 
nettä. 

Sopiva  harjoitus  heik- 
kovoimaisille  vatsalihas- 
ten kehittämiseksi. 


f)  Kantapäät 
kohotettuina  aisojen 
päälle  pitkinpäin 
telinettä. 

Päinmakuuriipunta 
sopii  parhaiten  pienille 
lapsille  tai  heikkovoi- 
maisille  selkälihasten 
vahvistamisharjoituk- 
sena. 


.    S elinmakuuriipunta. 

Kuva  41  ja  42. 

174.      (Katso     16!) 
Samaten    kuin     edelli- 
selinmakuuriipuntakin      usealla 


Kuva   42.     Selinmakuuriipunta, 
jalkaterät  aisojen  päälle  nostet- 
tuina. 


In 

8.    Pesäriipunta. 

ilo.  Selin makimriipunta  (174)  koukistetuin  polvin 
on  saanut  nimen  pesäriipunta  eli  »linnunpesä».  Paitsi 
pitkinpäin  telinettä,  voidaan  »linnunpesä»  suorittaa  myös 
poikinpäin  siten,  että  jalkaterät  lepäävät  toisella  aisalla, 
kädet  toisella,  tai  sekä  kädet  että  jalkaterät  samalla 
aisalla  kuten  tangolla  (26), 


176. 


9.    Kylinmakuuriipunta. 
Kylinmakuuriipunta    toisella    nojapuuaisalla 


on  täydelleen  sama  kuin  tankoharjoituksena.  Katso  17! 
Kylinmakuuriipunnan  kautta  voidaan  päinmakuurii- 
punasta  siirtyä  selinmakuuriipuntaan  ja  päinvastoin. 
Kylin  makuuriipunta  antaa  työtä  alapuolelle  joutuville 
kylkilihaksille. 


10.     Kaarir  lipuilta . 

177.  Kaaririipunta 
nojapuilla  voidaan  suo- 
rittaa joko  poikinpäin, 
yhdestä  aisasta  tai  pit- 
kinpäin, kahdesta  ai- 
sasta kiinni  pitäen. 
Suorituksesta  katso  18! 

11.  Haarakaaririipiinta. 
Kuva  43. 

178.  Kun  voimiste- 
lija asettuu  rinta  maata 
kohti    riippumaan  mo- 


Kuva  43.     Haarakaaririipunta. 

lemmista  nojapuuaisoista  käsien  ja  jalkaterien  varaan, 
niin  että  käsivarret,  vartalo  ja  jalkavarret  muodostavat 
aisojen  alle  loivan  kaaren,  kutsutaan  asentoa  haara- 
kaaririipunnaksi. 

Tämä  asento  on  erikoisesti  vatsalihaksia  rasittava, 
eikä  senvuoksi  sovikaan  kovin  heikoille,  joille  saattaa 
sattua  lihasrevehtymä.  Tämä,  samoin  kuin  muutamat 
edellisetkin  ei  sovellu  korkeamman  asteen  nojapuuhar- 
joituksien  yhteyteen,  vaan  kylläkin  koulu-  ja  muuhun 
terveysvoimisteluun,  missä  muoto  ei  ole  niin  määrää- 
vänä tekijänä. 


■^  12.    Puolipolviriipunta. 

179.    Asento  on  nojapuilla  sama  kuin  tangollakin 
(19),  mutta  se  voidaan  suorittaa  usealla  eri  tavalla: 

a)  Poikinpäin  joko  polvi  ja  kädet  samalla  aisalla, 
tai  kädet  etummaisella,  polvi  takimmaisella  aisalla. 

b)  Pitkinpäin    joko    pelkästään    yhden    aisan 

varassa  kuten  tangolla 
tai  kädet  molemmissa 
aisoissa  kiinni,  polvi  jom- 
mankumman aisan  päällä. 


13.    Polviriipiinta. 
Kuva  44. 

180.  (Katso  20!)  Polvi- 
riipuntaan  nojapuilla  voi- 
daan asettua: 

a)  poikinpäin, 
siten,  että  polveL  ja  kädet 


Kuva  44.    Polvirlipunta  pitkin- 
päin telinettä. 

ovat  samalla  aisafla  tai  kädet  etummaisella  ja  polvi- 
taipeet takimmaisella  aisalla; 

b)  pitkinpäin  telinettä,  jolloin  polvitaipeet 
lepäävät    kumpikin    eri    aisalla. 

Polviriipunta  näyttää  hauskemmalle  silloin,  kun 
polvet  ja  vartalo  ojennetaan  (jos  se  käy  päinsä)  ja  pää 
viedään  taakse  alas.  Muussa  tapauksessa  sitä  ei  pitäisi 
käyttää   muuten   kuin   läpimenoasentona. 

14.  Vapaa  polviriipunta. 

181.  Katso  22!    Harvinainen. 

15.  Päinturmariipunta. 

182.  Asento  tulee  kysymykseen  ainoastaan  poikin- 
päin  telinettä  ja  on  tällöin  sama  kuin  tangollakin  (28). 

16.  Selinturmariipunta. 

183.  Sama  asento  kuin  tangollakin  (29),  siis  yhden 
aisan  varassa  poikinpäin. 

17.   Poikkihaaraturmariipunta. 

184.  Asento  on  sama  kuin  tangollakin  (30),  siis  yh- 
den aisan  varassa. 

18.  Ratsasturmariipunta. 

185.  (Katso  31!)    Yhden  aisan  varassa  poikinpäin. 

19.  Kulmaturmariipunta. 

186.  (Katso  32!)  Sekä  poikin-  että  pitkinpäin  teli- 
nettä. 

8  —  Telinevoimistelu. 

20.    Selinkulmaturmariipunta. 

187.  (Katso  33!)  Sekä  poikin-  että  pitkinpäin  teli- 
nettä. 

21.  Kyykkyturmariipunta. 

188.  (Katso  34!)  Toisen  aisan  varassa,  kuten 
tangolla  sekä  myös  aisojen  välissä. 

22.  Kumaratiinnariipunta. 

189.  (Katso  35!)  Sekä  yhden  että  kahden  aisan 
varassa. 

23.     Tiirmariipunta. 

190.  Pelkkä  turmariipunta  nimitys  tarkoittaa  sitä 
turmariipunta-asentoa,  johon  suoriudutaan  aisojen  vä- 
liin pitkinpäin  telinettä  ainoastaan  käsien  koskettaessa 
telineeseen. 

Turmariipunta  on  läpimenoasentona  esim.  selkä- 
kippiä  (282)  ja  alavolttia  (314)  suoritettaessa. 

24.    Reisiriipunta. 

191.  Jos  turmariipunnassa  (190)  levitetään  jalka- 
varsia,  niin  että  reisien  ulkosivut  ottavat  aisoihin,  ja 
ruumiin  paino  siirretään  reisien  varaan,  kutsutaan  asen- 
toa reisiriipunnaksi. 

25.  Vapaa  reisiriipunta. 
Kuva  45. 

192.  Reisiriipunta  (191)  muuttuu  vapaaksi,  kun 
kädet  irroitetaan  aisoista.  Ne  sopii  viedä  sivulle  tai 
alas  (»ylös»). 

Vapaan  reisiriipunnan  kautta 
käydään  esim.  silloin,  kun  suo- 
ritetaan n.  s.  sukellus  (289).  — 
^\sento  vaatii  voimakkaita  reisiä 
ja  —  sisua. 

26.     Etuvaaka. 

193.  Asento  on  sama  kuin 
tangollakin,  ja  voidaan  siihen 
suoriutua  joko  a)  poikin- 
p  ä  i  n,  toisesta  aisasta  tai  b) 
p  i  t  k  i  n  p  ä  i  n.  molemmista 
aisoista  kiinni  pitäen.  (Katso  36!) 


Kuva  45.    Vapaa  reisi- 
riipunta. 


27.     Takavaaka. 

194.   Asentoon  voidaan  suo- 
riutua joko  a)  poikinpäin  tai  b)  pitkinpäin 
telinettä.   (Katso  371) 


195. 
telinettä. 


28.    Yhden  käden  takavaaka. 
(Katso    38!)      Yhdellä     aisalla    poikinpäin 


B.    NOJA-ASENNOT. 


1.    Oikonoja. 

Kuva   46. 

196.  Kun  hypätään  nojapuuaisojen  väliin  käsivar- 
sien nojaan  vartalon  ja  jalkavarsien  jäädessä  riippumaan 
kohtisuoraan  alaspäin,  kutsutaan  asentoa  oikonojaksi. 

Oikonoja  pitkittäin  telinettä 
nojapuun  molemmilla  ai- 
soilla eroaa  siis  tangolla  suo- 
ritettavasta oikonojasta  (39) 
siinä,  että  vartalo  ja  jalkavarret 
ovat  kohtisuorassa  eikä  vinosti 
taaksepäin  ja  ainoastaan  kädet 
nojaavat  telineeseen.  Muuten 
on  koko  ruumiin  asento  pää- 
asiassa sama,  samoin  virheet. 
Oikonojaan  nojapuilla  voidaan 
asettua  myös  poikittain  y  h- 
delle  aisalle,  jolloin  asento 
on  täysin  sama  kuin  tangolla. 
Oikonoja  —  olletikin  aisojen 


Kuva  46.  Oikonoja  ulko- 
ottein. 


välissä  —  on  hyvin  tavallinen 

alkuasema,  josta  lähdetään  suorittamaan  eri  nojapuu- 
harjoituksia.  Tästä  asennosta  nim.  voidaan  heilahtaa 
eteen-  ja  taaksepäin  ja  siten  saada  tarpeellinen  vauhti 
eri  liikkeisiin,  jotka  vauhtia  vaativat. 


197. 


2.    Selinoikonoja. 
Nojapuilla    tulee   selinoikonoja    kysymykseen 


ainoastaan  yhdellä  aisalla  ja  on  se  muodoltaan  ja  vir- 
heiltään aivan  sama  kuin  tangollakin.    Kts.  40! 

Selinoikonojasta  voidaan  esim.  laskeutua  (vasta- 
otteella) alas  takavaakaan  (194)  tai  keikahtaa  taakse- 
päin  selinpoikkiolkanojaan    (220). 


S.  Koiikkunoja. 

Kuva  47. 

198.  Oikonojasta  tullaan 
koukkunojaan  siten,  että  anne- 
taan käsivarsien  koukistua 
niin  paljon,  että  kädet  tulevat 
melkein  kainalokuoppien  koh- 
dalle. Koukkunojaan  voidaan 
päästä  oikonojasta  sekä  kah- 
della että  yhdellä  aisalla, 
vaikka  edellinen  on  tavalli- 
sempi ja  luontevampi  asento, 
sillä  siinä  ei  rintakehä  painu 
niin  kokoon  eikä  asento  mene 
niin  rumaksi,  kuin  yhdellä 
aisalla  ja  tangolla. 


Kuva  47.     Koukkunoja. 

Koukkunojasta  aisojen  välissä  voidaan  suorittaa 
heilahduksia  eteen-  ja  taaksepäin  ja  vauhdilla  lentohei- 
lahdus  (257). 

4.   Selinkoukkunoja. 

199.  (Katso  42!)    Käy  laatuun  vain  yhdellä  aisalla. 

5.    Kylinko iikkuno ja. 

200.  (Kts.  Tanko,  43!)  Samoin  kuin  edellinenkin: 
yhdellä   aisalla. 

6.    Vapaa  kylinkoukkunoja. 

201.  Katso  44! 

7.     Kulmanoja. 

202.  Oikonoja  ja  selinoikonoja  muuttuvat  kulma- 
nojaksi,  kun  jalkavarret  nostetaan  vaakasuoraan. 

Kulmanoja  aisojen  välissä  on  se  asento,  josta  saa- 
daan tarpeellinen  vauhti  esim.  selkäkippiin  (282)  anta- 
malla vartalon  keikahtaa  taaksepäin  alas. 

8.     Koukkukulmanoja. 

203.  Koukkukulmanoja  on  kulmanoja  (202)  koukis- 
tetuin käsivarsin. 

9.    Selinkoukkukulmanoja. 

204.  (Katso  47!)  Esiintyy  ainoastaan  yhdellä  aisalla 
—  perin  harvoin. 

10.    Kyynärnoja. 


205.  Kun  koiikkunojasta  (198)  lasketaan  kyynär- 
päät aisojen  päälle,  syntyy  kyynärnoja,  muodoltaan 
edellistä  paljon  hauskempi  asento,  koska  tässä  ryhti 
pysyy  parempana. 

Myöskin  kyynärnojasta  voidaan  suorittaa  heilah- 
duksia eteen-  ja  taaksepäin,  sekä  tempautua  heilahduk- 
sesta ylös  oikonojaan  ja  seisomaan  kyynärvarsien  ja 
käsien  varaan  (239). 

Kyynärnojasta  voidaan  siirtyä  kahden  kyynärvar- 
ren varasta  yhden  nojaan  siten,  että  ojennetaan  toinen 
käsivarsi  ja  käännetään  vartalo  paikalleen  jäävän  kyy- 
närvarren puoleen  ja  ruumiin  paino  jätetään  melkein 
kokonaan  sen  varaan.  Asento  on  kuitenkin  meikäläi- 
sessä telinevoimistelussa  harvinainen. 


11.    Kainalonoja. 

Kuva  48. 

206,  Sitä  asentoa,  josta  olka- 
kippi  (283)  eli  »mahapotku» 
suoritetaan,  voidaan  nimittää 
kainalonojaksi,  johon  päästään 
esim.  siten,  että  kainaloriipun- 
nasta  (172)  kohotetaan  vartalo 
aisojen  tasalle  vaakasuoraan  ja 
jalkavarret  ylös-taaksepäin  sekä 
lisäksi  ojennetaan  käsivarret 
melkein  suoriksi.  Tavallisin 
asentoontulotapa  on  kuitenkin 
se,    että   oikonojasta    annetaan 


Kuva    48.     Kainalonoja 
(olkakipin    alkuvaihe). 

vartalon  keikahtaa  kainaloiden  varaan  ja  jalkavarsien 
kohota  ylös-taaksepäin. 

Asentoon  tullaan  usein  virheellisesti  siten,  että  var- 
talon takaosa  kohoaa  liian  korkealle  ja  jalka  varret  pai- 
nuvat taaksepäin  melkein  vaakasuoraan.  Asento  on 
lisäksi  sen  luontoinen,  että  rinta  helposti  painuu  kokoon 
ja  pää  eteenpäin  sekä  vielä  jalkavarret  pyrkivät  hajalle. 

12.    Poikkinoja. 
Kuva  49. 

207.  Jos  hyppäämme  nojapuiden  sivulta  oikonojaan 
(196)  lähimmälle  aisalle  ja  siitä  siirrämme  kädet  taaim- 
malle  aisalle  sekä  vedämme  vartaloa  jäljessä,  niin  että 
reidet  tulevat  ensiksi  mainitun  aisan  päälle  ja  käsivar- 
ret voidaan  ojentaa,  tulemme  poikkinojaan, 

Poikkinojassa  tulee  jalkaterien  ja  jalkavarsien  olla 
yhdessä,  nilkkojen  ojennetut,  pään  pystyssä,  käsivarsien 
hartiain    leveydellä    ja    hartiain    taakse-alas   painetut. 

Asento  on  nojapuu  voimistelussa  hyvin  keskeinen, 
koska  siihen  voi  liittää  mitä  erilaisimpia  harjoituksia. 

13.    Selinpoikkinoja. 
Kuva  49. 

208.  Edellisestä,  poikkinojasta  (207)  päästään  vas- 
takkaiseen s.  o.  selinpoikkinojaan  siten,  että  käänny- 
tään täydesti  ympäri  toisen  käden  ja  samanpuoleisen 
reiden  varassa  toisen  käden  kiertäessä  hartian  mukana 
puoliympyrän  kehän  verran  takaisin  samaan  aisaan 
kiinni.  Asento  eroaa  edellisestä  vain  siinä,  että  rinta- 
puoli  on  kääntynyt  ylöspäin. 

Asennossa  pyrkii 
rinta  painumaan  ko- 
koon ja  pää  eteen,  jo- 
ten näiden  asentoon 
on  kiinnitettävä  eri- 
koista huomiota. 

Asentoon  voi  päästä 
monella  muullakin  ta- 
valla, esim.  alhaalta 
pujotus  jännityksellä 
(katso  98!),  kierto- 
käännöillä  (265)  y.  m. 


14.    Kylinpoikkinoja. 
209. 


Kuva    49. 


Poikkinoja 
poikkinoja. 


ja    selin- 


Jos     poikki- 
nojasta     (207)      selin- 

poikkinojaan  (208)  käännyttäessä  pysähdytään  puoli- 
väliin s.  o.  toisen  käden  ja  toisen  reiden  ulkosyrjän  va- 
raan, kutsumme  asentoa  kylinpoikkinojaksi.  Vapaana- 
oleva  käsi  asetetaan  mieluimmin  lanteelle. 


15.    Päinmakuunoja. 

210.  Päinmakuunoja  on  asento,  jossa  ruumis  lepää 
hiukan  vinossa  nojapuiden  päällä  jalkojen  ja  käsien 
nojatessa  molempiin  aisoihin.  Jalkavarret  ovat  levitet- 
tyinä jalkaterien   viitatessa  si^oillepäin. 

Vartalo  ja  jalkavarret  eivät  saa  muodostaa  kulmaa, 
kuten  usein  virheellisesti  tapahtuu,  pään  tulee  olla 
luonnollisessa  asennossa,  hiukan  ylös  kohotettuna. 

16.     Selinmdkuiinoja. 

211.  Päinmakuunojan  (210)  vastakkainen  asento  on 
selinmakiiimoja,  jolloin  asento  on  muuten  sama,  paitsi 
että  selkä  on  maata  kohti,  käsivarret  taaksepäin  ja  pää 
mahdollisimman  kauas  taakse  vedettynä. 

Vartalo  ei  saa  laskeutua  veltosti  alaspäin,  vaan  on 
se  mieluummin  jännitettävä  kaareksi  ylöspäin. 


17.    Kylinmakuunoja. 

212.  Kun  päinmakuunojasta  (210)  kohotetaan  toi- 
nen käsi  esim.  lanteelle,  muuttuu  asento  kylinmakuu- 
nojaksi.  Luonnollisemmaksi  muuttuu  asento,  jos  jalka- 
varret  viedään  lisäksi  ristiin  ja  jalkaterät  käännetään 
rinnan  suuntaan. 

Asennossa  pyrkii  lantio  painumaan  alaspäin,  sen 
vuoksi  on  pysytettävä  jalka  varret  ja  vartalo  saman- 
suuntaisina. 

18.    Koukkumakiiunoja. 

213.  Asento  syntyy  nimensä  mukaisesti  päinmakuu- 
nojasta (210)  siten,  että  käsivarsien  annetaan  taipua 
koukkuun  asennon  pysyessä  muuten  samana. 


19.   Koukkupihtimakuunoja. 

Kuva  50. 

214.  Koukkumakuunojassa  (213)  voidaan  vaihtaa 
jalkojen  asemaa,  niin  että  ne  menevät  pihtien  tavoin 
ristiin.    Tällaisessa  koukkupihtimakuunojassa  jätetään 

tavallisesti  toinen  jalka 
riippumaan  aisojen  vä- 
liin ja  sitä  heilauttaen 
kiepsautetaan  toisen 
jalan  ja  vastakkaisen 
käden  varassa  aisan 
ympäri. 

20.  Kyynärmakuunoja. 

215.  Päinmakuuno- 
jasta  (210)  voidaan 
myös  käsivarsia  koukis- 
taen laskea  kyynärpäät 
aisojen  päälle:  kyynär- 
makuunojaan,  mutta 
voidaan  samaan  asen- 
toon päästä  sitenkin,  että  kyynärnojasta  (205)  heilau 
tetaan  jalkaterät  aisoille. 


Kuva  50.    Koukkupihtimakuunoja, 
toinen  jalka  vapaana  aisojen  välissä. 


21.    Kaarinoja. 

216.  Jos  istumme  poikittain  nojapuiden  toisella 
aisalla  säärien  nojatessa  toisen  aisan  alasyrjään,  voimme 
laskea  vartalon  nojapuiden  sivulle  alas  kaareksi.  Tässä 
asennossa  on  selkä  telineeseen  päin  ja  kutsumme  asen- 
toa selinkaarinojaksi.  Vastakkaisessa,  p  ä  i  n- 
kaarinoj  a-asennossa  on  rinta  telineeseen  päin, 
vartalo  ylöspäin  kaartuneena  aisojen  nojatessa  reisien 
etupintaan  ja  pohkeiden  alaosaan. 

Molemmat  asennot  sekä  päin-  että  selinkaarinoja 
ovat  vaikuttavia  ja  terveysvoimistelussa  paljon  käy- 
tettyjä asentoja,  mutta  vaikeasti  yhdistettävissä  mui- 

hin  asentoihin  ja  liikkeisiin, 
joten  ne  eivät  juuri  näytös- 
harjoituksissa  esiinny. 

22.  Olkanoja. 
Kuva  51. 
217.  Oikonojan  ja  haaraistun- 
nan jälkeen  ehkä  enin  käytetty 
asento  nojapuilla  on  olkanoja. 
Asentoon  mennään  yksinkertai- 
simmalla  tavalla  siten,  että 
oikonojasta  suoritetaan  heilah- 
dus taaksepäin,  annetaan  käsi- 
varsien koukistua  niin  paljon, 
että  olkapäät  tai  olkavarret 
ottavat  aisoihin,  jalkavarsien  noustessa  pystyyn.  Ase- 
tutaan siis  olkavarsien  varaan  ylösalaisin.  Käsiote  säily- 
tetään löysänä  ja  pidetään  käsien  avulla  tasapainoa  yllä. 
Tavallisin  virhe  olkanojassa  on  se,  että  selkä  notkis- 
tuu liiaksi.  Myös  jalat  pyrkivät  irti  toisistaan  ja  kou- 
kistumaan. 

Olkanojasta  suoritetaan  esim.  lentoheilahdus  (257), 
olkapyörähdys  eteenpäin  (287  a)  ja  kaato  aisojen  väliin 
(253). 


Kuva  51.     Oikonoja. 


218. 


23.    Selinolkanoja. 
Jos  kainalonojasta  (206)  kohotetaan  jalat  ja 


vartalo  pystysuoraan,  syntyy  olkanoja,  jossa  nojataan 
olkavarsien  selkäpuolelle;  kutsumme  asentoa  senvuoksi 
selinolkanojaksi  erotukseksi  edellisestä,  olkanojasta. 
Koska  selinolkanojassa  on  vaikea  pysytellä  ojennetussa 

asennossa,  annetaan  jalkavarsien  usein  taipua  vaaka- 
suoraan asentoon,  vartalon  pysyessä  pystysuorassa. 
Tällöin  on  helppo  säilyttää  tasapaino,  vaikka  asento 
muuttuu  sellaiseksi,  että  siinä  ei  kauan  voi  pysyä  mui- 
den katseltavana.  Mutta  ohimenoasteena  se  kylläkin 
käy  päinsä. 

Selinolkanoja-asentoon  joudutaan  ennen  kaikkea 
olkapyörähdystä  taaksepäin  (287  b)  suoritettaessa  sekä 
jättiläistä  taaksepäin  heitettäessä  (308). 


24.    Poikkiolkanoja. 

Kuva  52. 

219.  Harvinainen,  mutta  hauskannäköinen  asento 
on  poikkiolkanoja.  Se  eroaa  olkanojasta  (217)  ainoas- 
taan siinä,  että  se  suoritetaan 
poikittain  telinettä.  Asentoon 
menotapa  voi  olla  esim.  seuraava : 
hj^pätään  nojapuiden  sivulta 
oikonojaan  (196)  lähimmälle 
aisalle  ja  siitä  heilautetaan 
jalkavarret  ja  vartalo  pystyyn 
rinnan  ja  olkavarsien  nojatessa 
taaimmaiseen  aisaan.  Käsivarsia 
on  jonkun  verran  koukistettava, 
kun  laskeudutaan  asennosta 
alas,  olletikin  silloin,  kun  halu- 
taan irroittaa  kädet  ja  muuttaa 
taaimmaiseen  aisaan,  jolloin 
päästään  poikkinojaan  (207).         Kuva  52.  Poikkiolkanoja. 

25.    Selinpoikkiolkanoja. 

220.  Samalla  tavalla  kuin  poikkiolkanojaan  (219) 
päästään  oikonojasta  lähimmällä  aisalla,  päästään  selin- 
poikkiolkanojaan  selinoikonojasta  (197)  keikauttamalla 
jalat  pystyyn  hartiain  ja  olkavarsien  nojatessa  taaim- 
maiseen  aisaan.' 

Selinpoikkinoja  esiintyy  ainoastaan  silloin,  kun 
samaa  vauhtia  annetaan  ruumiin  kaatua  jalat  edellä 
telineeltä  alas.  Kun  ruumis  tavallisesti  taipuu  kulmaan, 
muuttuu  kaato  kuperkeikaksi  (350). 

26.     Vapaanoja. 

221.  (Katso  48!)  Vapaanojaan  asetutaan  joko  mo- 
lempien aisojen  varaan  pitkinpäin  tai  poikinpäin  yhdelle 
aisalle. 

27.     Makuu. 

222.  Korkeilla  nojapuilla  voimisteltaessa  joudutaan 
usein  makaavaan  asentoon  pitkin  telinettä,  jolloin  käsi- 
ja  jalkavarret  pidetään  levitettyinä  aisojen  vastatessa 
reisiin  ja  olkavarsiin.  Asento  on  p  ä  i  n  m  a  k  u  u,  jos 
rinta  on  alaspäin,  s  e  1  i  n  m  a  k  u  u,  jos  rinta  on  ylös- 
päin kääntyneenä. 

Sekä  päin-  että  selinmakuu  liittyy  läheisimmin 
heilahduksiin   kainaloriipunnassa    (254). 

28.    Haaraistunta. 
Kuva  53. 

223.  Jos  kysyttäisiin,  mikä  on  enin  käytetty  asento 
nojapuilla,  olisi  vastaus:  haaraistunta.    Ei  voi  oikeas- 

Kuva   53.     Haaraistunta. 


taan  nojapuu  voimistelussa  pu- 
huakaan pitemmänpuoleisesta 
liarjoitussarjasta  ilman  mainit- 
tua asentoa,  niin  usein  se  esiin- 
tyi" muiden  yhteydessä.  Haara- 
istunnaksi kutsumme  asentoa, 
jossa  istutaan  molempien  aiso- 
jen varassa,  rinta  telineen 
suuntaan,  jalkavarsien  ollessa 
levitettyinä.  Asennon  tuke- 
miseksi annetaan  käsien  nojata 
keveästi  aisoihin  vartalon  ta- 
kana, kuitenkin  reisiin  koskien. 
Poikkeustapauksissa  voidaan 
kädet  jättää  nojaamaan  aisoi- 
hin reisien  etupuolelle.  Asen- 
nossa viedään  pää  pystyym,  samoin  vartalo  kohennetaan 
mallikelpoisesti.  Myös  erittäin  tärkeätä  asennon  puh- 
taudelle on,  että  lantio  työnnetään  eteenpäin  (ei  tarvitse 
juuri  pelätä,  että  se  taipuisi  liikaa)  ja  jalkavarret  jän- 
nitetään täydelleen  suoriksi  ja  niin  taakse  kuin  mahdol- 
lista. Käsivarret  ojennetaan  myös  suoriksi  ja  otetaan 
aisoista  täysi  ote,  jos  yletytään  (lyhytkätinen  on  pako- 
tettu nojaamaan  aisoihin  sormenpäillä). 

Haaraistunnassa  on  vaikea  pysytellä  täysin  malli- 
kelpoisessa asennossa,  koska  siinä  on  raskas  olla,  ja 
koska  kaikki  eivät  saa  jalkavarsiaan  niin  leveään  haara- 
asentoon,  kun  pitäisi.  Tällöin  tapahtuu  helposti,  että 
lantio  taipuu  mutkaan,  polvet  notkistuvat,  ja  koko 
asento  muistuttaa  enemmän  ylösnostettua  sahapukkia, 
kuin  voimistelijaa.  Niinkin  pieni  virhe  kuin  nilkkojen 
jäykkä  koukistettuna  pitäminen  tärvelee  asennolta  kai- 

ken  maun,  samoin  pään  virheellinen  asento  vaikuttaa 
haitallisesti   muuten  moitteettomaankin  asentoon. 

Koska  kaikilla,  olletikin  pienillä  pojilla,  eivät  haa- 
rat leviä  tarpeeksi,  on  haaraistunta  opeteltava  aluksi 
helpommassa  muodossa,  ja  se  tapahtuu  siten,  että  anne- 
taan vartalon  nojata  taakse  tai  eteen  vietyihin  käsiin 
vartalon  ollessa  kallellaan  taakse-  tai  eteenpäin.  Tällöin 
käy  helpommaksi  ojentaa  lantio  ja  polvet.  Asento  on 
sitä  helpompi,  mitä  suurempi  on  kaltevuus  ja  päinvas- 
toin. Kellä  on  hyvin  peräänantamattomat  haarat,  veny- 
telköön  niitä  ahkerasti,  niin  haaraistunta  alkaa  vähitel- 
len luonnistua.  Tällainen  venyttely  olisi  tärkeätä  mo- 
nelle vanhallekin  telinevoimistelijalle,  koska  kankea  ja 
pakotettu  haaraistunta  pilaa  muuten  hyvinkin  malli- 
kelpoisen nojapuuesityksen. 

Kuten  mainittiin,  on  haaraistunta  aivan  keskeisimpiä 
asentoja  nojapuilla.  Mentiinpä  mihin  asentoon  tai  suo- 
ritettiinpa  mikä  liike  tahansa,  melkein  aina  lopuksi 
päädytään  haaraistuntaan  —  ellei  poistuta  telineeltä 
kovin  pian. 

29.    Ratsasistunta. 

224.  Haaraistuntaa  yhdellä  aisalla  kutsutaan  rat- 
sasistunnaksi.  Asennossa  voidaan  säilyttää  haara- 
istunnan käsiote  tai  viedä  molemmat  kädet  samalle 
aisalle,  jolloin  asento  muuttuu  samaksi  kuin  tangolla  (51). 

30.     Vaakaratsasistunta. 

Ratsasistunta  (224)  saa  hauskan  muodon,  jos  var- 
talon annetaan  keikahtaa  vaakasuoraan  asentoon  pois- 
päin telineestä. 


\ 


129 

31.    Risti- istunta. 

Kuva  54. 

226.  Jos  ratsasistunnassa  (224)  vaihdetaan  jalka- 
varsien  asentoa,  niin  että  ne  kulkevat  ristiin,  kutsu- 
taan asentoa  risti-istunnaksi. 


Kuva     54.       Risti-istunta  Kuva    55.       Ulkoistunta 

oikean  käden  edessä.  oikealla  aisalla. 

32.      Ulkoistunta. 

Kuva  55. 

227.  Ulkoistunnaksi  kutsutaan  asentoa,  joka  syntyy 
siten,  että  haaraistunnasta  (223)  siirretään  jompikumpi 
jalkavarsi  toisen  viereen.  Ulkoistunnassa  pidetään  jalka- 
varret  hiukan  kohotettuina  etuviistoon,  vartalo  joko 
pystyssä  tai  kallistettuna  si^a]  viistoon  jalkavarsien  suun- 
taan.    Käsin  nojataan  lujemmin  kuin  haaraistunnassa. 

9    -  Telinevoimistelu. 

Ulkoisturnafra  pyrkii  rinte  kf.än^^-mFln  ^ivvllef  äm. 
Rinnfn  ja  koko  rui:;miin  tulisi  olla  telineen  suuntaan. 


33.    Reisiulko istunta. 

Kuva  56. 

228.  Ulkoistunta  (227)  saa  hauskemman  muodon,  jos 
viedään  takimmainen  jalkavarsi  mahdollisimman  kauas 
taakse  ja  annetaan  etummaisen  polven  notkistua  niin 
paljon,  että  sääri  tulee  takimmaisen  jalkavarren 
suuntaan.  Etummainen  reisi  kohoaa  samalla  £  isän 
päälle  ja  asennossa  istutaan  toisen  reiden  varassa,  josta 
asennon  nimitys. 

Suurinta  huolta  asennossa  vaativat  jalat.  Niille 
on  opittava  vaistomaisesti  (koska  on  vaikea  asennossa 
nähdä  jalkojaan)  löytämään  oikeat  asennot:  takim- 
mainen jalkavarsi  tarpeeksi 
taakse,  etummainen  sääri  tar- 
kalleen edellisen  suuntaiseksi  ja 
nilkat  äärimmilleen  ojennetut. 
Kaltevuus  tulee  juuri  tarpeeksi 
suureksi,  kun  pidetään  aisoista 
suorin  käsivarsin  ja  täysin  ot- 
tein aivan  läheltä  takimmaista 
reittä. 

Asennon  kauneus  tulee  edul- 
lisimmin näkyviin,  jos  istutaan 
katsojan  puoleisella  aisalla, 
paitsi  jos  asennosta  tullaan 
lentoponnahduksella  (334)  alas, 
Kuva  56.  Reisiulko-  "^^^^  on  hauskmta  suorittaa 
istunta  oikealla  aisalla,      katsojaan   päm,   siis   taaimmai- 

seita  ais?lta.  ReiFiulkoistuntean  päästään  esim.  olka- 
pycrähdyksellä  selkä  edellä  (287  a),  heittokiertokään- 
nöllä  (266)  ja  eri  asennoista  jalkavarsia  heittäen. 


34.    Reisisisäistunta. 

229.  Edellistä  vähemmän  käytetty  ja  näyttävä  on 
reisisisäistunta.  Se  on  reisii.lkc istunnan  täydellinen 
vastakohta:  samalla  aisalla  suoritettuna  ovat  jalat 
siirtyneet  aisojen  väliin,  vaihtaneet  keskenään  asentoa, 
kädet  siirtyneet  etupuolelle  ja  vartalo  kallistunut 
eteenpäin. 

Sopii    parhaiten    lepoasennoksi    harjoituksissa. 


35.    Poikki-istunta. 

230.  Poikittaui  nojapuuaisain  päälle  noustaan 
istumaan  joko  yhdelle  aisalle  kuten  tangon  päälle 
(49)  tai  kahdelle,  niin  että  istutaan  toisella  aisalla,  ja 
jalat  lepäävät  suorina  toisen  aisan  päällä,  sekä  käsiote 
jommastakummasta  aisasta.  Kummassakin  tapauk- 
sessa pidetään  jalkavarret  suorina  ja  vartalo  ryhdik- 
käänä. 

Poikki-istunta  sopii  parhaiten  pikkulasten  nojapuu- 
harjoitukseksi.  Yhdellä  aisalla  istuttaessa,  jolloin  jalat 
viittaavat  telineestä  poispäin,  voidaan  hauskasti  kei- 
kahuttaa  taaksepäin  aisojen  välistä  alapuolelle  ja  joko 
pujottautua  käsivarsien  välistä  makuuriipuntaan  (15) 
tai  suoraan  taivuttautua  pesäriipuntaan  eli  »linnun- 
pesään» (175)  poikinpäin  telkiettä. 

■36.  Polvihaaraistunta. 

Kuva   57. 

231.  Istunta-asennoista  no- 
japuilla on  vielä  jäljellä  yksi, 
nim.  polvihaaraistunta.  Asento 
on  läheistä  sukua  haaraistun- 
nalle; siinä  on  vain  rinta  kään- 
netty poikittain  telinettä  ja 
etummainen  polvi  notkistettu, 
koska  polvea  on  vaikea  pitää 
suorana  —  olletikin  kankea- 
koipisen.  Asento  muistuttaa 
polviasentoa  lattialla,  josta 
nimitys. 

Polvihaaraistunnan  »sävyä» 
voi  jonkun  verran  muunnella 
muuttelemalla  takimmaisen  jalan  puoleisen  käden  asen- 
toa sivulle,  lanteelle,  tai  etummaiseen  aisaan.  Toinen 
käsi  on  aina  etummaisessa  aisassa  kiinni.  Polvihaara- 
istuntaa  voi  kutsua  poikkihaaraistunnaksi  silloin,  kun 
molemmat  polvet  ovat  ojennetut. 

Polvihaaraistuntaan  voidaan  siirtyä  monella  eri 
tavalla,  esim.  lentoheilahduksesta  (257),  haarakipistä 
(277),  haaraolkakipistä  (284)  y.  m.  Polvihaaraistun- 
nasta  poistutaan  luonnollisimmin  koukistetun  polven 
puoleen  kääntyen  joko  ponnahduksella  alas  telineen 
sivulle  (341)  tai  haaraistuntaan  (270)  sekä  kiertokään- 
nöllä  (265),  jolloin  koukistettu  polvi  ojennetaan  aina 
heti  ensi  vaiheessa. 


Kuva  57.  Polvihaaraistunta 
kääntyneenä  vasempaan. 

37.    Seisonta. 

232.  Harvoin  noustaan  seisomaan  nojapuuaisojen 
päälle.  Alashyppyjä  suoritettaessa  se  kuitenkin  voi 
tapahtua.  Seisoa  voidaan  poikittain  telineellä  joko  päin 
tai  selin  telineeseen.  Jalkaterät  ovat  tällöin  sulkuasen- 
nossa. 

38.    Haaraseisonta. 

233.  Tukevasti  pysyy  nojapuilla  seisomassa,  jos 
asetutaan  haara-asentoon,  mikä  voi  tapahtua  poikin- 
päin  tai  pitkinpäin  telinettä.  Poikinpäin  haara-asento 
molemmilla  aisoilla  on  sama  asento  kuin  etuhaara- 
asento  vapaaharjoituksissa. 

39.   Kumaraseisonta. 

234.  Asento  on  nimensä  mukaisesti  sellainen  sei- 
sonta, jossa  vartalo  on  taivutettu  kumaraan.  Kädet 
ovat  kiinni  aisassa. 

40.    H aarakumaraseisonta. 

235.  Haarakumaraseisonta  on  muuten  sama  asento 
kuin  kumaraseisonta,  paitsi  että  jalat  ovat  erillään  toi- 
sistaan. 

On  tapana  käyttää  kumara- ja  haarakumaraseisontaa 
ainoastaan  poikittain  telinettä  ja  silloinkin  käymäseltään 
asennosta  toiseen  siirryttäessä  tai  vauhdinottoa  varten 
alashypyissä:  jännityshyppäys  (34Q),  hyppyvoltti  (361 
ja  362). 

41.    Kyyhky  seisonta. 

236.  Asento  on  sama  kuin  kyykkyasento  lattialla: 
seisotaan  toisella  aisalla  —   päin  tai  selin  telineeseen  — 

ja  pidetään  aisoista  kiinni  jalkaterien  ulkopuolelta. 
Alkuasentona  tulee  kysymykseen  kyykkyseisonta  noja- 
puuaisain  alapuolella,  jolloin  kädet  ovat  ylöspäin  aisoissa 
kiinni. 

Kyykkyseisontaa  käytetään  kuten  kumaraseison- 
taakin  alkuasentona  alashyppyihin  ja  saa  edellisestä 
voimakkaamman    ponnistuksen    kuin    jälkimmäisestä. 

42.    Polviseisonta. 

237.  Nojapuuaisan  päällä  pysyy  seisomassa  polvil- 
laan, siten  että  asetetaan  polvet  poikittain  etummaisen 
aisan  päälle  ja  nilkat  takimmaiselle.  Lantio  ojennetaan 
ja  kädet  sidotaan  (lanteelle,  sivulle  j.  n.  e.). 

Asento  esiintyy  ainoastaan  pikkupoikain  harjoituk- 
sena,   kun    polviseisonnasta   ponnahdetaan    eteen-alas. 


Kuva  58.  Myötäotteinen 
käsilläseisonta. 


43.    Käsilläseisonta. 
Kuvat  58  ja  59. 

238.  Ei  ole  juuri  sitä  kor- 
keamman asteen  nojapuuesi- 
tystä,  joka  ei  sisältäisi  käsillä- 
seisontaa jossain  muodossa. 
Käsillä  seisonta  onkin  paljon 
tyypillisempi  nojapuu-  kuin 
tankoharjoitus  (61).  Käsillä  voi- 
daan seistä: 

a.  Ulko-otteella.  Ta- 
vallisin tapa  nousta  käsille  on 
h(>ilauttaa  oikonojasta  k  a  h- 
della  aisalla  (196)  jalka- 
varret  pystyyn  käsivarsien  va- 

raan.  Kädet  ovat  tällöin  iilko-otteella  aisoissa.  Jos 
molemmat  kädet  siirretään  samalle  aisalle,  muuttuu 
asento  käsilläseisonnaksi  vastakkaisottein  yhdellä 
aisalla,  mikä  on  edellistä  paljon  vaikeampi. 

b.  Myötäotteella.  Käsilläseisonta  myötäot- 
teella tapahtuu  yhdellä  aisalla  niinkuin  se  olisi  tanko, 
siis   poikittain  telinettä. 

c.  Vastaotteella.  Vastaotteella  on  käsillä 
seisottava  myös  poikittain  jommalla  kummalla  aisalla. 

d.  V  u  o  r  0-0  1 1  e  e  1 1  a,  jolloin  toinen  käsi  on  ai- 
sassa vastaotteella,  toinen  myötäotteella.  Vuoro-otteella 
kuitenkin  hyvin  harvoin  seistään,  niin  että  kädet  ovat 
samalla  aisalla. 

e.  Yhdellä  kädellä.  Tämä  seisonta  on  kat- 
sottava kaikkia  edellisiä  käsilläseisontatapoja  vaikeam- 
maksi. Tasapainon  säilyttämiseksi  annetaan  vartalon 
kiertyä  pitkittäissuunnasta  (sa- 
moin hiukan  taipua)  aisasta 
kiinnipitävän  käden  puolelle. 
Vapaanaoleva  käsivarsi  noste- 
taan kuten  perusasennossa  pit- 
kin sivua. 

Käsilläseisontaa  on  harjoitet- 
tava aluksi  seinää  vasten  lat- 
tialla, potkaisemalla  vauhti  lat- 
tiasta. Kun  se  on  opittu,  siirry- 
tään nojapuille.  Asetetaan  ne 
hyvin  matalalle —  vielä  parempi 
on,  jos  on  hyvin  matalat  »kääpiö- 
nojapuut»  —  ja  päittäin  seinää 
vastaan.  Aisasta  potkasemalla  j^^^^^g  uiko-otteinen 
noustaan  nyt  käsille  seinää  vas-  käsilläseisonta. 

ten  ja  opetellaan  pysyttelemään  pelkkien  käsien  va- 
rassa. Vasta  nyt  sopii  yrittää  oikonojasta  heilahduk- 
sella, mikä  on  parasta  suorittaa  telineen  päässä,  teli- 
neestä poispäin  ja  varata  matto  alle,  jos  —  kuten 
luonnollisesti  käykin  —  vie  »yli». 

Kun  käsilläseisonta  ulko-otteella  onnistuu  varmasti, 
sopii  käydä  käsiksi  muihin  käsilläseisontatapoihin.  Täs- 
säkin on  paras  turvautua  »kääpiönoj apuihin»,  tai  mah- 
dollisimman mataliin  ja  yrittää  aluksi  potkaisemalla 
joko  lattiasta  tai  toisesta  aisasta.  »Ylimenon»  varalta 
on  aina  matto  oleva  selän  takana. 

Käsilläseisonta  ulko-otteella  on  alkuasentona  kai- 
kille muille  käsilläseisonta-asennoille  (ellei  käytetä  jän- 
nitystä) ja  siirrytään  toisesta  asennosta  toiseen  muutta- 
malla käsiä  tai  suorittamalla  käsilläkäännöksiä.  Pois 
päästään  käsiltä  monella  eri  tavalla:  hitaasti  laskien, 
oikoheilahduksella  tai  antamalla  vartalon  kaatua  alas 
eri  tavoilla:  rinta,  selkä  tai  kylki  edellä.  Lisäksi  nous- 
taan käsille  usein  vauhdinottotarkoituksessa.  Olka- 
pyörähdys  (287),  voltit  (312—314)  ja  jättiläinen  (308) 
onnistuvat  parhaiten,  jos  A^auhti  otetaan  käsiltä. 

44.    Kyynärseisonta. 

239.  Kyynärnojasta  (205),  jossa  jalkavarret  ovat 
alaspäin,  voidaan  heilahuttaa  jalat  pystyyn.  Tämä 
asento  on  käsilläseisontaa  typistetyssä  muodossa.  Käsi- 
varsia on  »lyhennetty»  yhdellä  nivelen  välillä,  kyynär- 
varrella. Asennossa  pysyy  helpommin  kuin  ojennettujen 
käsien  päällä,  koska  tukipinta  on  tällöin  laajempi.  Myös 
vartalo  on  hiukan  enemmän  kaartunut  ja  kallistunut 
selän    puolelle. 

Kyynärseisontaa  ei  voi  liittää  juuri  muihin  kuin 
lähtöasentoonsa,   kyynärnojaan. 

40.   Päälläseisonta. 

240.  \'arsin  harvoin  käytetty  asento  nojapuilla  on 
päälläseisonta.  Se  voidaan  kuitenkin  suorittaa  siten, 
että  päälaki  asetetaan  toiselle  aisalle  ja  pidetään  kiinni 
molemmista  aisoista.  Sopivin  tapa  mennä  asentoon  on 
heilahuttaa  jalat  oikonojasta  (196)  pyst\^n  ja  työntää 
mennessä  pää  varovasti  toiselle  aisalle,  minkä  jälkeen 
annetaan  käsien  luistaa  etäämmälle. 


Kuva  60.     Kyynärvaaka. 

46.    Kyynärvaaka. 
Kuva   60. 

241.  Asento  on  täysin  sama  kuin  tangollakin  (63), 
siis  poikittain  nojapuita,  yhden  aisan  varassa  ja  vasta- 
otteella. 

.Ajsento  on  verrattain  vaikeasti  yhdistettävissä  mui- 
hin'', nojapuuharjoituksiin,  mutta  voidaan  kuitenkin 
kyynärvaakaan  laskeutua  sopivasti  esim.  käsilläseison- 
nasta vastaotteella. 

47.    Yhden  käden  kyynärvadka. 
Kuva  61. 
242,    Ky^^närvaaka  yhden  käden  varassa  on  tyypil- 
linen   nojapuu  harjoitus,    johtuen    helppoudesta,    millä 
sen  voi  nojapuilla  suorittaa.    (Katso  64!) 

Harjoiteltaessa  voi  yhden  käden  kyyn  arvaakaan 
parhaiten  asettua  istualta  toisella  nojapuuaisalla  jal- 
kojen riippuessa  telineen  sivulla.  Jos  tehdään  esim. 
vaaka   oikealle   kädelle,   tartutaan   aisoista   molemmin 


Kuva   61.      Yhden    kät.en    kyynärvaaka. 
Vartalo  saisi  olla  hiukan  kaariasennossa. 

käsin  ulko-otteella,  asetetaan  oikea  kyynärpää  vatsan 
alle  - —  mikäli  se  menee  — ,  ojennetaan  vartalo  ja  jalka- 
varret  vaakasuoraan  ja  ryhdytään  etsimään  tasapainoa. 
Kun  se  on  löydetty,  irroitetaan  vasen  käsi  ja  nostetaan 
eteen  (»ylös»)  vartalon  suuntaan. 

Yhden  käden  kyynärvaaka  on  hauskasti  yhdistet- 
tävissä moneenkin  nojapuuharjoitukseen.  Siihen  voi 
laskeutua  esim.  käsiltä  ja  kierähtää  risti-istunnasta 
(229)  joko  samalle  t?i  toiselle  aisalle.  (Käännös  aina  sen 
jalan  puoleen,  joka  on  edessä  risti-istunnassa.) 


C.  LIIKKEET. 

1.    Käsinkohonta. 

243.  (Katso  66!)  Koska  oikoriipuntaa  (4)  ei  noja- 
puilla esiinny,  tapahtuu  käsinkohonta  kulmariipun- 
nasta  (11  ja  168)  kohokulmariipuntaan  (13  ja  170). 

2.    Käsivarsien  koukistus  ja  ojennus. 

244.  Paitsi  käsinkohonnassa  (243)  voidaan  muissa 
kin  tilanteissa  muuttaa  asentoa  pelkästään  käsivarsia 
koukistaen    ja    ojentaen.      Esimerkiksi: 

a.  M  a  k  u  u  r  i  i  p  u  n  t  a-a  sennossa   (173). 

b.  Oikonojasta  (196)  koukkunojaan 
(198)  tai  koukkukulmanojaan  (203)  ja  takai- 
sin. 

c.  Päinmakuunojasta  (210)  koukku- 
makuunojaan  (213)  ja  takaisin. 

d.  Haaraistunnasta  käsien  takana  (223) 
makuulle   päin   telinettä   (222)   ja   takaisin. 

e.  Turmariipunnassa  aisojen  välissä  (190). 

f.  Puolipolviriipunnassa  (179)  eli  polvi- 
vaa'assa  yhdellä  ja  kahdella  aisalla,  poikinpäin  ja  pitkin- 
päin  telinettä. 

g.  P  O  1  V  i  r  i  i  p  11  n  n  a  S  S  a  (180)  poikinpäin  ja 
pitkinpäin  telinettä. 

h.  Selinoikonojasta  (197)  s  e  1  i  n  k  o  u  k- 
k  u  n  o  j  a  a  n  (199)  ja  takaisin. 

i.  Oikonojasta  yhdellä  aisalla  (196)  kylin- 
koiikkunojaan   (200)  ja   takaisin. 

j.  Oikonojasta  kahdella  aisalla  k  y  y  n  ä  r- 
nojaan  (205)  ja  takaisin. 

3.    Kiepahdus. 

245.  (Kts.  67!)  Kiepahdus  on  helpompi  suorittaa 
aisojen  välissä  (telineen  päässä  tai  keskellä)  kuin  yhdestä 
aisasta  kiinnipitäen,  koska  edellisessä  tapauksessa  pujo- 
tustie  on  väljempi. 

Kiepahdus  nojapuilla  menettelee  parhaiten  ripeästi 
suoritettuna  (ei  kuitenkaan  harjoittamisasteellaan),  vie- 
läpä kilpailun  muodossa:  perusasento,  kiepahdus,  perus- 
asento.   Sopii  liittää  myös  estejuoksuun. 

4.    Kieppi. 

246.  Kieppi  voidaan  suorittaa  sekä  poikinpäin  (69) 
että    pitkinpäin    telinettä: 

A.  Poikinpäin.  a)  Kulmariipunnasta  (168) 
kieppi  aisojen  välistä  oikonojaan  (196).  Pää  on 
painettava  rintaa  vastaan,  ettei  se  kolahda  aisaan, 
h)  Kulmariipunnasta  kieppi  aisojen  ulkopuolelta  poikki- 
nojaan    (207). 

B.  Pitkinpäin.  a)  Kulmariipunnasta,  ulko- 
otteella  aisojen  päissä,  selin  telineeseen  nostetaan  jalka- 
varret  pystyyn,  koukistetaan  käsivarret, levitetään  jalka- 
varret  ja  työnnetään   rivakasti  yläruumis  aisojen  ylä- 

puolelle  h  a  a  r  a  i  s  t  u  n  l  a  a  n  (223).  Kiertyneet  ran- 
teet pyörähytetään  aisojen  päälle  päästyä  luonnolliseen 
asentoon,  b)  Kieppi  pitkinpäin,  telineen  keskellä  ei  on- 
nistu muuten  kuin  siirtämällä  kädet  vuoron  perään  ylä- 
puolelle telinettä,  mikä  tekee  liikkeen  kömpelöksi. 

Kieppiä  harjoiteltaessa  sopii  potkaista  avuksi  maasta, 
mikä  tapahtuu  myös  aina  silloin,  kun  nojapuuharjoitus- 
sarja  alotetaan  kiepillä. 

■5.     VapaakieppL 
247. 

a.  Kieppi  kulmariipunnasta  (168)  nojapuuaiso- 
jen  päissä  kohottaa  voimalla  suoritettuna  vartalon 
vapaanojaan  (vrt.  72!)  josta  siirrytään  oikohei- 
luntaan  (255).  Tällainen  vapaakieppi  vaatii  hyvin  no- 
peaa käsiasentojen  muuttoa,  mikä  tapahtuu  kämmen- 
kuoppien  koko  ajan  pysyessä  aisojen  päissä  kiinni. 

b.  Hyvin  harvoin  nähty,  mutta  kuitenkin  mahdol- 
linen on  vapaakieppi  käsilläseisontaan  (vrt. 
72!). 

6.    Polvikieppi. 

248.  Puolipolviriipunnassa  poikinpäin  (179  a  kädet 
etummaisella,  polvi  takimmaisella  aisalla)  vedetään 
vartalo  eteen  ylös,  heilautetaan  ruumis  aisojen  alitse 
takimmaisen  aisan  ympäri  (käsien  siirtyessä  polven  puo- 
leiselle aisalle)  nojapuiden  päälle  polvihaaraistuntaan 
(231). 

Tavallisin  vika  polvikieppiä  harjoiteltaessa  on  se, 
että  vartalo  päästetään  loittonemaan  liian  kauas  aisoista. 
Rinta  on  vedettävä  ahtaasti  läheltä  takimmaista  aisaa. 
Jos  epäonnistuu  polvikieppiä  tehdessä,  on   katsottava, 

ettei  lyö  nenään?ä  etrmm?iseen  aisaan.  Tämän  välttä- 
miseksi voi  asettaa  toverin  tarttumaan  vapaana  heilah- 
tavaan sääreen  ja  painamaan  sen  avulla  miehen  teli- 
neen päälle. 

7.     Juoksuvauhti. 

249.  (Katso  75!)  Juoksuvauhti  voidaan  suorittaa 
joko  poikittein  telineen  alitse  tai  aisojen  välissä,  niiden 
päistä  tai  keskeltä  kiinni  j: itäen. 

Juosten  otetaan  vauhti  kippiä  (276)  suoritettaessa. 


8.  Lashuheilatidusvauhti. 
250. 

a.  Juoksuvauhtia  sopivampi  ja  tehokkaampi- 
kin kif  invauhti  on  laskuheilahdusvauhti  silloin,  kun  se 
alotetaan  päinseisonnasta:  tartutaan  aisojen 
päihin  sisäotteella,  tai  myöskin  ulko-otteella,  ponnis- 
tetaan tasajalkaa  ja  v iskataan  jalat  aisojen 
väliin,  nilkat  käsien  tasalle;  tässä  asennossa  annetaan 
vartalon  heilahtaa  alas  eteenpäin  selkä  edellä.  Tasa- 
ponnistuksella suoritettu  laskuheilahdusvauhti  käy 
päinsä  myös  aisojen  keskeltä  sisäotteella  kiinni  pidet- 
täessä ja  tulee  tällainen  vauhdinotto  kysymykseen 
kippiä  (27C)  ja  selkäkippiä  (282)  harjoiteltaessa. 

b.  Tavallisesti  ymmärretään  laskuheilahdusvauh- 
dilla  oikonojasta  (196)  alotettavaa  heilahdusta, 
mikä  tapahtuu  seuraavasti:  Nostetaan  jalkavarret 
aisojen  tasalle  ja  samalla  aikaa  työnnetään  vartaloa 
kauas  taaksepäin.  Ruumis  A-muotoisena,  jalka-  ja 
käsivarret  suorina  annetaan  asentoa  muuttamatta  hei- 
lahtaa alas-eteenpäin  selkä  edellä. 

Le?kuhei]rhdusvprhti  Aoid??n  ottaa  aisojen  päissä 
ja  keskellä  j  itkini^äin  sekä  keskellä  p oikinfLin  yhdestä 
aisasta  kiinnitit äen.  Jälkimmäinen  tapa  on  tarpeen 
potkukippiä  280),  edellinen  muita  kippilajeja  varten, 
lukuunottamatta  olkakippiä. 


9.    Nousuheilahdusvauhti. 

251.  Istunta-asennoista  (ulkoistunta,  ratsasistunta, 
haPTFistunta  j.  n.  e.)  siirrytään  oikoheiluntaan  (255) 
nousuheilehduksen  aAulla: 

a)  Jos  istutean  käsien  edessä,  \iskataan  jalkavarret 
eteen-ylös  ja  ^iedään  ne  yhteen  siinä  tapauksessa,  että 
ne  o\at  olleet  erillään,  sekä  ojennetaan  koko  ruumis 
mfhdolliumman  pian,  jotta  vartalokin  saataisiin  kohoa- 
maan jalka^arsien  mukana.  Ellei  näin  käy,  muuttuu 
vauhdinotto  pelkäksi  jalkavarsien  heitoksi,  eikä  mitään 
oikoheiluntaa   synnykään. 

b)  Jos  taasen  istutaan  käsien  takana,  suoritetaan 
nousuheilahdusvauhti  siten,  että  jalkavarret  ja  vartalo 
heitetään  yhtäaikaa  taakse-ylös.  Käsivarret  voidaan 
pitää  suorina  tai  jos  tahdotaan  sulaAaa  ja  kovaa 
vauhtia,  koukistetaan  ne  ja  heilauksen  jatkoksi  lisätään 
käsin  työntö. 


10.    Tycntöheilahdusvauhti. 

252.  Kun  nousuheilahdus  taaksepäin  (251  L)  suori- 
tetaan pelkästään  käsivoimin  jännittämällä,  kutsutaan 
tällaista  vauhdinottotapaa  työntöheilahdusvauhdiksi 
(vrt.  78!). 

11.    Kaatovauhti. 

253.  Jättiläisiä  eli  käsivarsipyörähdyksiä  (308)  hei- 
tettäessä saadaan  vauhti  kaatamalla  ruumis  olkanojasta 
(217)  aisojen  väliin  ja  ojentamalla  käsivarret  sivulle 
sekä  tarttumalla  aisoista  uudelleen  kiinni  kainaloheilali- 
duksen  (254)  alkaessa.  Kaatovauhdin  otto  voi  tapahtua 
kahdella  tavalla:  päinkaatona,  jolloin  kaato  ta- 
pahtuu rinta  edellä,  selinkaatona,  jolloin  kaa- 
detaan selän  puolelle.  Päinkaato  voidaan  lisäksi  suorit- 
taa vielä  ylempää,  nim.  käsiltä,  jolloin  ruumis  kaadetaan 
täydessä  pituudessaan  —  kädetkin  siihen  luettuina  — 
aisojen  väliin.  Vaakasuoraan  tasoon  tultaessa  koukis- 
tetaan hiukan  käsivarsia,  ettei  olkavarret  pääse  aisojen 
ohi,  jolloin  vauhti  jatkuu  kainaloheiluntana,  mutta  olka- 
varret voidaan  myös  päästää  aisojen  välitse,  jolloin  syn- 
tyy heilahdus  aisojen  alla  oikoriipunnassa,  mikä  ei  kui- 
tenkaan käy  päinsä  muuten  kuin  polvia  koukistaen 
Tällaisen  puolipuhtaan  oikoriipuntaheilahduksen  pe- 
rään suoritetaan  ainoastaan  kippi  (276). 

12.   K ainaloheilunia. 

254.  Heilahduksia  nojapuuaisain  alapuolella  voi- 
daan suorittaa  ainoastaan  kainaloriipunnassa  (172), 
ellei  laske  sellaiseksi  polvikieppiä  varten  tarpeellista 
huojuttelua  puolipolviriipunnassa.  Kainaloheilunta  on 
jalkavarsien  ja  vartalon  heilumista  sen  akselin  ympäri, 
joka  kulkee  kainalokuopan  pohjasta  toiseen.  Lantio  ei 
saisi  vähääkään  taipua,  vaikkakin  vauhdin  auttamiseksi 
usein  niin  tahtoo  käydä.  Käsivarsia  sopii  kylläkin  käyt- 
tää tähän  tehtävään. 

Kainaloheilunta  esiintyy  esim.  jättiläisten  yhtey- 
dessä (308). 

IS.    Oikoheilunta. 


255.  Oikoheilunnaksi  kutsumme  vartalon  ja  jalka- 
varsien  eteen-  ja  taaksepäin  heilahduksia  oikonoja- 
asennossa  (196)  aisojen  välissä.  Heilahdukset  tapahtu- 
vat akselin  ympäri,  joka  kulkee  olkanivelien  kautta  ja 
akseli  siirtyy  tasapainon  säilyttämiseksi  takaheilahduk- 
sen  aikana  eteenpäin  ja  päinvastoin.  Ruumis  pysyy 
heilunnan  aikana  muuten  suorana,  paitsi  että  etuheilah- 
duksen  päättyessä  viskataan  jalkavarsia  ylöspäin  ja 
koetetaan  kohottaa  vartalo  mukaan.  (Vrt.  nousuheilah- 
dusvauhti,  251!)  Tällainen  »lantionetkautus»  ylläpitää 
vauhtia. 

Oikoheilunta  vaatii  ruumiinhallintakykyä,  koska 
jalkavarret  helposti  erkanevat  toisistaan  ja  tekevät  tar- 
peettomia kuvioita  ilmassa,  samoin  leuka  pyrkii  itse- 
pintaisesti painumaan  etuheilahduksen  aikana  rintaa 
vastaan  ja  kaikesta  sätkyttelemisestä  ja  pään  nyökkä- 
semisestä  huolimatta  jäävät  heilahdukset  kovin  mata- 
liksi siitä  syystä,  ettei  heilauteta  vartaloa  eteen-ylös 
jalkavarsien  mukana.  Velton  ja  voimattoman  voimis- 
telijan merkki  on  myös  se,  että  olkapäät  nousevat  ylös 
ja   pää   painuu   hartiain   väliin. 

Oikoheilunta  on  tapa,  jolla  hyvin  usein  siirrytään 
noja-asennosta  toiseen  esim.  istunta-asennoista  olka- 
nojaan,  käsille  ja  päinvastoin.  Yleensä  on  kuitenkin 
tullut  tavaksi,  että  huolella  valitussa  nojapuuharjoi- 
tuksessa  vältetään  kahta  heilahdusta  useampia  heilah- 
duksia oikonojassa  peräkkäin.  Tämä  sääntö  koskee 
etupäässä  yksityisiä  näytösesityksiä,  mikä  ei  kuitenkaan 
estä  suorittamasta  oikoheiluntaa  erinomaisena  terveys- 
voimisteluharjoituksena  kuinka  monta  kertaa  tahansa. 

10  —  Telinevoimistelu. 

14.  Koukkuheilunta. 

256.  Heilahduksia  aisojen  välissä  koiikkunoja-asen- 
nossa  (198)  kutsutaan  koukkuheilunnaksi.  Koukku- 
heilunta  (=  »sielun  hinkkaus»)  voidaan  suorittaa  kol- 
mella eri  tavalla: 

a.  Annetaan  käsivarsien  koukistua  joka  e  t  u  h  e  i- 
lahd  uksen  aikana  —  oijetakseen  joka  takaheilah- 
duksen  ajaksi. 

b)  Annetaan  käsivarsien  koukistua  joka  taka- 
heilahduksen  aikana  ja  ojennetaan  käsivarret 
suoriksi  etu  heilahduksen  ajaksi. 

c.  Käsivarret  koukistuvat  sekä  etu-  että  t  a  k  a- 
heilahduksen  alkaessa  ja  oikenevat  heilahduksen 
loppuessa. 

Koukkuheilunta  kehittää  voimakkaasti  käsivarsi- 
lihaksia  ja  sopii  terveysvoimisteluharjoitukseksi. 


15.   Lentoheilahdus. 
Kuva  66,  6—12. 

257.  Olkanojasta  (217),  vapaanojasta  (221)  tai  kä- 
siltä (238)  alotettavaa  yhtä  koukkuheilahdusta  eteen- 
päin kutsutaan  lentoheilahdukseksi  silloin,  kun  heilah- 
duksen avulla  siirrytään  eteenpäin  johonkin  nojaan  tai 
istuntaan  tai  »lennetään»  kokonaan  alas  telineeltä  joko 
suoraan  eteen  tai  sivulle.  Lento  tapahtuu  heilahduksen 
ja  työnnön  yhteisvaikutuksesta  ja  on  työnnön  loppuun 
liitettävä  ripeä  lantion  ojentaminen,  koska  heilahduksen 
puolivälin  vaiheilla  ruumis   vetäytyy  kulmaan. 

Lentoheilahdus  on  kaunis  siirtymäliike  vaikkapa 
telineen  toisesta  päästä  toiseen,  samoin  kelpaa  se  asen- 

tojen     vaihtoon,    esimerkiksi    käsilläseisonta:    (238)  — 
poikkinoja   (207),  olkanoja   (217)  —  risti-istunta  (226). 

16.  Kyynärheilunta. 

258.  Kj^Tiärheilunnalla  ymmärrämme  heilahduksia 
kyjTiärnojassa  (205). 

Kyynärnojaheilunta  voidaan  alottaa  kuten  koukku- 
nojaheiluntakin,  etuheilahduksella  olkanojasta,  vapaa- 
nojasta  ja  käsiltä.  Takaheilahduksella  voi  heilunnan 
alkaa  istunta-asennoista  ja  etuheilahduksesta  oikono- 
jassa.  Se  on  terveysvoimisteluharjoitus,  ellei  käytetä 
vain  yhtä  heilahdusta  siirtymätapana  asennosta  toiseen. 

17.  Oikonojakulku. 

259.  Käsinkulku  oikonojassa  (196)  eteen-  ja  taakse- 
päin aisoja  pitkin  saattaa  tapahtua  kahdella  tavalla: 

a.  Vuorosiirroin,  jolloin  käsiä  siirretään  vuo- 
ronperään kuten  jalkoja  käydessä. 

b.  Tasasiirroin,  jolloin  hypitään  käsillä 
»käppäjalkaa»,    molemmilla    yhtäaikaa. 

Oikonojakulku  kelpaa  ainoastaan  terveysvoimistelu- 
harjoitukseksi. 

18.    Koukkimojakulku. 

260.  Edellistä  kömpelömpi,  mutta  enemmän  voi- 
maa kysyv'ä  terveysvoimisteluharjoitus  on  koukkunoja 
kulku:  käsin  siirtyminen  aisoja  pitkin  koukkunoja- 
asennossa  (198).    Sekin  voi  tapahtua  kahdella  tavalla: 

a.  Vuorosiirroin,  vähän  käytetty  ja  suoras- 
taan ruma  harjoitus. 

b.  Tasasiirroin. 

Sekä  oikonojakulku-  että  koukkunojakulkuharjoi- 
tuksessa  on  erikoisesti  huolehdittava  asennosta,  ettei  se 
mene  pilalle,  olletikin  jalkavarret  pyrkivät  »irralleen»  ja 
ryhti  ei  tahdo  pysyä  mallikelpoisena. 

19.   Oikoheiluntakulku. 

261.  Oikoheilunta  (255)  voidaan  suorittaa  paitsi 
paikalla  pysyen  myös  siten,  että  heilahdusten  päättyessä 
sysätään  ruumista  joko  eteen-  tai  taaksepäin.  Tällaisia 
oikoheiluntakulkutapoja  on  kolme  (sekä  eteen-  että 
taaksepäin  siirryttäessä): 

a.  E  t  u  h  e  i  1  a  h  d  u  k  s  e  n  päättyessä  tapahtuva 
siirtyminen. 

b.  Taka  heilahduksen  päättyessä  tapahtuva 
siirtyminen. 

c.  Sekä  taka-  että  etu  heilahduksen  päät- 
tyessä   tapahtuva    siirtyminen. 

Oikoheiluntakulku  voidaan  juuri  tehdä  vuorosiirroin- 
kin,  jos  olletikin  voimistelijan  kädet  ovat  niin  heikot, 
että  ne  eivät  kestä  heilunnan  lisäämää  ruumiin  painoa. 

Hyvä  terveysvoimisteluharj  oitus . 

20.    Koukkuheiluntakulku. 

262.  Aivan  edellisen  tavoin  voidaan  koukkuheilun- 
nankin  (256)  aikana  siirtyä  eteen-  tai  taaksepäin: 

a.  Etuheilahduksen  päättyessä  (=^  peräk- 
käisiä lentoheilahduksia). 

b.  Takaheilahduksen    päättyessä. 

c.  Sekä  etu-  että  takaheilahduksen  päät- 
tyessä. 

Vaikuttava   terveysvoimisteluharj  oitus. 


I 

21.    Istunnan  vaihdot. 

263.  Usein  nojapuuharjoituksen  kestäessä  siirry- 
tään toisesta  istunnasta  toiseen  (myös  samaan  istuntaan 
eri  kohdalle  telinettä).  Istunnan  vaihto  voi  tapahtua 
joko  välittömästi  tai  väliheilahduksin.    Esimerkiksi: 

a.  Reisi  ulkoistunnas  ta  (228)  vasemmalla 
aisalla  samaanasentoon  oikealle  aisalle.  Kädet 
takaa  kiinni. 

b.  Sama  kuin  edellinen,  mutta  käsiote  edessä. 

c.  Risti-istunnasta  (226)  vasemman  käden 
takana  väliheilahduksella  risti-istuntaan  oikean 
käden  eteen. 

d.  Haaraistunnasta  (223)  käännös  vasem- 
paan polvihaaraistuntaan  (231). 

22.    Jalkavarsien  viennit. 

264.  Jos  jalkavartta  (tai  molempia  jalkavarsia)  siir- 
retään hillitysti  asennosta  toiseen,  kutsutaan  sitä  jalka- 
varren  (jalkavarsien)  vienniksi.  Tämä  voi  tapahtua  joko 
muun  ruumiin  paikallaan  tai  liikkeessä  ollen.  Esimer- 
kiksi: 

a.  Poikkinojasta  (207)  vasemman  (oikean) 
jalka  varren  vienti  sivutietä  aisojen  väliin  ja  samaa 
vauhtia  oikean  (vasemman)  käden  alitse  etummaiselle 
eisalle  polvihaaraistuntaan  (231). 

b.  Oikoheilunnasta  (255)  vasemman  (oi- 
kean) jalka  varren  vienti  oikean  (vasemman)  käden 
eteen   aisalle   risti-istuntaan    (226). 

c.  Lasku  käsiltä  poikittain  telinettä  (238)  aiso- 
jen välistä  ja  jalkavarsien  vienti  sivutietä  kulma- 
riipuntaan    (168). 

23.     Kiertokääntö. 

Kuva  62. 

265.  Kiertokäännöllä  ymmärrämme  telineellä  asen- 
non vaihtoa,  mikä  tapahtuu  käännöksen  avulla  toisen 
jalkavarren  kiertäessä  aisaa  vasten  paikallaan,  toisen 
piirtäessä  mahdollisimman  korkeaa  kaarta  ilmassa. 
Kiertokäännön  aikana  pysyy  vapaana  oleva  jalka  varsi 
saman  puoleisen  olkapään  takana  joko  »vedettävänä» 


Kuva  62.  Päinkiertokääntö  risti-istunnasta 
oikealla  aisalla  tai  selinkiertokääntö  haara- 
istunnasta. 

tai  »vetäjänä»  riippuen  liikkeen  suunnasta.  Edellisessä 
tapauksessa  kulkee  rinta  edellä,  jälkimmäisessä  selkä. 
Kiertokääntö  voikin  olla  liikkumissuuntansa  mukaan 
kahta  lajia: 

A.  Päinkiertokääntö.,  jolloin  aina  käännytään  rinta 
edellä.    Esimerkiksi: 

a.  Polvi  haaraistunnasta  (231)  käänty- 
neenä vasempaan  (oikeaan)  vartalon  kierto  vasempaan 
(oikeaan),  vasen  (oikea)  käsi  takimmaiseen  aisaan  ja 
vasemman  (oikean)  polven  ojennus.    Tästä  kääntö  va- 

sempaan  (oikeaan),  oikea  (vasen)  käsi  vasemman 
(oikean)  käden  kanssa  samaan  aisaan  harteiden  levey- 
den päähän  siitä,  ja  oikean  (vasemman)  jalkavarren 
vienti  korkeassa  kaaressa  molempien  aisojen  yli  yhä 
samaan  suuntaan  kääntyen  haaraistuntaan 
käsien  taakse. 

b.  Polvi  haaraistunnasta  edellisen  tavoin 
haaraistuntaankäsieneteen  vapaana  siir- 
tyvän jalkavarren  kulkiessa  aisojen  välistä  oikean  (va- 
semman) käden  etupuolelle,  jolloin  myös  vasen  (oikea) 
käsi  viedään  taakse  omalle  puolelleen. 

c.  Risti-istunnasta  (226)  vasemman  (oikean) 
käden  edessä  kiertokääntö  oikeaan  haaraistun- 
taan käsien  taakse  vasemman  (oikean)  jalka- 
varren kaartaessa  molempien  aisojen  yli. 

d.  Risti-istunnasta  haaraistuntaan 
käsien  eteen  vapaana  olevan  jalkavarren  kulkiessa 
aisojen  välistä  vasemman  (oikean)  käden  etupuolelle. 

B.  Selinkiertokääntö,  jolloin  käännytään  selkä  edellä. 
Esimerkiksi: 

a.  Haaraistunnasta  käsien  takana  ker- 
ran ympäri  (360°)  vasempaan  (oikeaan)  haaraistun- 
taan käsien  eteen  oikean  (vasemman)  reiden 
pyöriessä  paikallaan  aisaa  vasten,  vasemman  (oikean) 
jalkavarren  kaartaessa  kaksi  kertaa  molempien  aisojen 
yli,  ja  oikean  käden  siirtyessä  vasemmalle  aisalle  ja 
takaisin,  vasemman  käden  piirtäessä  kaaren  ilmaan  ja 
takaisin  samaan  aisaan. 

b.  Haaraistunnasta  käsientakana  se- 
linkiertokääntö täydesti  (180°)  vasempaan  (oikeaan), 
vasemman  (oikean)  jalkavarren  kaartaessa  ensin  mo- 
lempien aisojen  yli  sitten  lähimmän  aisan  yli  aisojen 

väliin  ja  käsien  vaihtaessa  aisoja  vuorosiirroin  risti- 
istuntaan  (226)  vasemman  (oikean)  käden  eteen. 

Pahin  virhe  kiertokä annoissa  on  se,  että  kaartava 
jalkavarsi  ei  pysy  jännitettynä  ja  asemassaan,  vaan 
muodostaa  kulman  vartalon  kanssa. 

Kiertokääntöjä  sopii  käyttää  mainiosti  siteeksi 
erilaisten  nojapuuharjoitusten  välillä. 

24.  HeittokiertokääntÖ. 

266.  Jos  risti-istunnasta  (226)  suoritetaan 
päinkiertokääntö  (265  A)  niin  kovalla  vauhdilla,  että 
aisasta  ponnistaen  voidaan  kääntyä  ilmassa  täydesti 
(180°)  ja  pudottautua  samalle  aisalle  reisiulkoistuntaan 
(228),  jalkavarsien  kulkiessa  vikkelästi  toistensa  ohi, 
kutsutaan   kiertokääntöä   heittokiertokäännöksi. 

HeittokiertokääntÖ  sopii  parhaiten  heilahdusten  ja 
ripeiden  jalkavarsiheittojen  (267)  päätteeksi. 

25.  Jalkavarsien  heitot. 

267.  Jalkavarren  (tai  jalkavarsien)  heitoksi  kut- 
summe jalkavarren  (jalkavarsien)  siirtoja  silloin  kun  ne 
tapahtuvat  vauhdilla,  heittoina.  Jalkavarsien  heitot 
voivat  vientien  tavoin  tapahtua  joko  muun  ruumiin 
paikallaan  tai  liikkeessä  ollen.   Esimerkiksi: 

a.  Oikonojasta  (196)  aisojen  päissä  oikean 
(vasemman)  jalkavarren  heitto  taka-sivutietä 
oikean  (vasemman)  aisan  yli  ja  käden  alitse  takaisin 
oikonojaan. 

b.  =     a,     mutta     jalkavarsi      etu-sivutietä. 

c.  Oikoheilunnassa  (255)  e  t  u  h  e  i  1  a  h- 
d  u  k  s  e  n  aikana  oikean  (vasemman)  jalkavarren  heitto 

sivutietä  oikean  (vasemman)  käden  alitse  takaisin  aiso- 
jen väliin. 

d.  =  c,  mutta  takaheilahduksen  aikana. 

e.  Oikoheilunnassa  takaheilahduk- 
sen aikana  oikean  (vasemman)  jalka  varren  heitto  va- 
semman (oikean)  käden  alitse  siv^utietä  —  jalkavarret 
ristissä  —  takaisin  aisojen  väliin. 

f.  =  c  ja   e  välittömästi  peräkkäin. 

g.  Oikoheilunnassa:  vasemman  (oikean)  kä- 
den alitse  \^oroin  vasemman  (oikean)  vuoroin  oikean 
(vasemman)   jalkavarren    heittoa. 

h.  Heilahdus  jännityksen  (298)  perään 
toisen  jalkavarren  heitto  sivutietä  samanpuoleisen 
käden  alitse  takaisin  aisojen  väliin  kainalonojaan 
(206),  uusi  heilahdusjännitys,  toista  jalkavartta  sivu- 
tietä heittäen  uudestaan  kainalonojaan  ja  taasen  uudella 
heilahdusjännityksellä  molempien  jalka  varsien 
heitto  sivutietä  kainalonojaan,  josta  olkakipillä  (283) 
oikoheiluntaan. 

26.    Sivuheitto. 
268. 

a.  Kun  haarais  tu  nnasta  (223)  tahdotaan 
siirtyä  eteenpäin  uudelleen  haaraistuntaan, 
käy  se  hauskimmin  n.  s.  sivuheiton  avulla:  annetaan 
Haaraistunnasta  käsien  edessä  vartalon  kallistua  eteen- 
päin, tartutaan  aisoihin  3 — 4  kämmenen  leveyttä  reisien 
edestä  ja  heitetään  molemmat  jalkavarret  jomman- 
kumman käden  alitse  ensin  yhdistäen  ja  taasen  levit- 
täen taka-sivutietä  eteeu  haaraistuntaan  käsien  eteen. 

b.  Sivuheitto  käy  laatuun  myös  oikoheilunnan  ai- 
kana sekä  etu-,  että  takaheilahduksesta  sekä 

c.  haaraistunnasta    risti-istuntaan    (226)  ja 

d.  oikoheilunnasta  reisiulkoistuntaan  (228)  y.  m.  s. 

21.     Karuselli. 

269.  Vaikeimpia  nojapuuharjoituksia  on  jalkavar- 
sien  heitto  kehässä  vuoroin  kummankin  käden  alitse 
aisojen  yli.  Tällainen  jalkavarsien  pyörittäminen  tulee 
tapahtua  ilman  pysähdyksiä  ja  mikäli  mahdollista  sa- 
massa tasossa  aisojen  yläpuolella.  Suurin  vaikeus  on 
pitää  jalkavarsia  aisojen  tasalla  niiden  kiertäessä  taka- 
puolelle. Täällä  ne  pyrkivät  laskeutumaan  ja  ottavat 
kiinni  aisoihin,  jos  »karuselli»  suoritetaan  keskellä  teli- 
nettä. Parasta  onkin  yrittää  sitä  aisojen  päissä  telhiee- 
seen  päin  kääntyneenä,  jotta  jalkavarsilla  olisi  tilaisuus 
painua  takana  alemmaksi. 

Karusellia  samoin  kuin  kaikkia  muitakin  jalkavar- 
sien heittoliikkeitä  suoritettaessa  on  opittava  sijoitta- 
maan ruumiin  paino  aisasta  kiinnipitävän  käden  varaan 
ja  hallittava  täysin  vartalo,  ettei  jalkavarsien  liikehti- 
minen pääse  pilaamaan  sen  asentoa. 

Karusellin  voi  alottaa  oikoheilunnasta  (255)  ja  sa- 
moin lopettaa  siihen. 

28.     Polvihaaraponnahdus  haaraistuntaan. 

270.  Polvihaaraistunnasta  (231)  kääntyneenä  oi- 
keaan (vasempaan)  kierretään  vartaloa  oikeaan  (vasem- 
paan) tartutaan  oikealla  kädellä  oikeasta  (vasemmasta) 
aisasta  ja  oikealla  reidellä  ponnistaen  heitetään  oikea 
(vasen)  jalkavarsi  molempien  aisain  yli  oikean  (vasem- 
man) käden  eteen,  vasen  (oikea)  jalkavarsi  molempien 
aisain   yli  ja  käden   ali  vasemmalle   (oikealle)   aisalle, 

haaraistuntaan  käsien  eteen.  Heti  ponnahduksen  jäl- 
keen ojennetaan  polvi  ja  nojataan  oikeaan  (vasempaan) 
käteen. 

27.   Kyykky ponnahdus. 

271.  Kyykkyponnahdukseksi  sanomme  poikki- 
nojasta  (207)  reisien  avulla  suoritettavaa  ponnahdusta 
a)  aisojen  välistä  kulmariipuntaan  (168),  silloin 
kun  jalat  viedään  aisojen  väliin  yhdessä  (kyykkyasento 
aisan  yli  kuljettaessa),  b)  aisan  yli  etummaiselle  aisalle 
kyykky  seisontaan    (236). 

30.    Haaraponnahdus. 

272.  Kyykkyponnahduksen  (271)  tavoin  päästään 
poikkinojasta  (207)  myös  kulmariipuntaan 
ja  haarakumaraseisontaan  (235)  ponnah- 
tamalla siten,  että  viedään  jalkavarret  sivutietä  ja 
kuljetaan  aisan  yli  haarakumara-asennossa,  josta  nimi- 
tys haaraponnahdus. 

Huom!  Ponnahdus  voitaisiin  suorittaa  myös  jalka- 
varsien  kulkiessa  yhdessä  ja  suorina  sivutietä  (^  s  i  v  u- 
ponnahdus),  mutta  sitä  ei  käytetä  juuri  muulloin 
kuin  sivuhyppäyksen  (346)  alkuna  alas  tultaessa  teli- 
neeltä. 

31.  Pihdit. 

273.  Pihdeiksi  eli  pihtikäännökseksi  kutsumme  täys- 
käännöstä oikoheilunnasta  (255)  haaraistuntaan,  mikä 
tapahtuu  siten,  että  ensin  viedään  heilahduksen  päät- 
tyessä jalkavarret  ristiin  (»pihdit»),  lasketaan  ne  aisoille 
ja  käännetään  vartalo  päinvastaiseen  suuntaan.  Pihdit 
voivat  olla  kahta  laatua  riippuen  siitä,  suoritetaanko 
ne  etu-  vai  takaheilahduksen  päättyessä: 


156 


a.  E  t  u  p  i  h  d  i  t.  Etuheilahdus,  vasen  (oikea)  jalka 
oikean  (vasemman)  alitse  oikealle  (vasemmalle)  aisalle, 
oikea  (vasen)  jalka  vasemmalle  (oikealle)  aisalle  ja  täys- 


■  '^^K — r — *^ 


Kuva  63.    Sakset. 

käännös  vasempaan  (oikeaan)  käsien  vaihtaessa  aisoja 
vuorosiirroin,  haaraistuntaan  käsien  taakse. 

b.     T  a  k  a  p  i  h  d  i  t.     Takaheilahdus,    jalkavarret 

ristiin  kuten  etupihdeissäkin  ja  täyskäännös  ylimmäisen 
jalkavarren  puoleen  käsiä  muuttaen,  haaraistuntaan 
käsien  eteen. 

32.  Sakset. 

Kuva  63. 

274.  Poikkinojasta  (207)  ponnahutetaan  reidet  ko- 
holle aisasta,  viedään  vasen  (oikea)  jalkavarsi  oikean 
(vasemman)  alitse  aisojen  väliin.  Oikean  (vasemman) 
jalkavarren  laskeutuessa  takaisin  aisalle  heilautetaan 
ripeästi  vasenta  (oikeaa)  jalkavartta  aisojen  välistä  va- 
semmalle (oikealle)  ja  yhtä  vauhtia  aisan  yli  lähtöase- 
maansa. Ennenkuin  vasen  (oikea)  jalkavarsi  saapuu  pe- 
rille, heilautetaan  oikea  (vasen)  ristiin  sen  alitse  aisojen 
väliin.  Tästä  heitetään  taasen  oikea  (vasen)  jalkavarsi 
sivutietä  lähtöpaikalleen  vasemman  (oikean)  alottaessa 
uutta  »saksausta»  j.  n.  e.  jXäytösesityksessä  saksitaan 
tavallisesti  kerran  kumpaankin  suuntaan,  harjoiteltaessa 
mielin  määrin.  Sakset  voi  lopettaa  joko  alkuasentoon  tai 
saksikäännöksellä  (275)  haaraistuntaan  käsien  eteen. 

Sakseissa  on  varottava  liikaa  korkeutta  s.  o.  ponnah- 
tamasta liian  ylös,  jotta  reisi  ei  tärähdä  aisaan.  Sen  tulee 
laskeutua  hillitysti  ja  pehmeästi. 

33.    Saksikäännös. 

Kuva  64. 

275. 

a.  Sakset  (274)  voidaan  päättää  saksikäännök- 
seen  siten,  että  jalkavarren  heilahtaessa  aisojen  välistä 
sivulle,  ponnahutetaan  toinen  jalkavarsi  edellisen  alitse 
molempien  aisojen  yli  ja  käännytään  haaraistun- 
taan heilahtavan  jalan  puoleen. 

b.  Saksikäännös  suoritetaan 
myös  haaraistunnasta  tai  ratsas- 
istunnasta:  Nostetaan  vasen 
(oikea)  jalkavarsi  eteen,  heilau- 
tetaan se  voimakkaasti  aisojen 
välissä  taakse,  kääntyen  vasem- 
paan (oikeaan)  tartutaan  mo- 
lemmin käsin  vasemmasta 
(oikeasta)  aisasta  ja  käännytään 
samaa  vauhtia  haaraistun- 
taan jalka  varsia  ristiin  heit- 
täen. 

Paitsi  haaraistuntaan,  voi- 
daan saksikäännös  suorittaa 
esim.  reisiulkoistuntaan 
(228)  käsien  puoleiselle  aisalle 
tai  vain  kulmanojaan  (202), 
josta  sopii  jatkaa  oikoheilun- 
nalla  (255). 

34.  Kippi. 

276.  Nojapuilla  suoritettuna 
kippi  on  pääasiassa  sama  har- 
joitus kuin  tangollakin  (84). 
Vauhdinotto  ei  kuitenkaan  käy 
laatuun  oikoriipunnasta  (4),  vaan  vauhdinottotapoina 
käytetään  juoksuvauhtia  (vrt.  juoksukippi,  83!), 
laskuheilahdusvauhtia  päinseisonnasta  (250,a)  ja  oiko- 
nojasta  (250,  b)  (vrt.  laskukippi,  851).  Kippi  suorite- 
taan aina  sisäotteella  ja  päädytään  oikonojaan  (196) 
ulko-ottein. 


Kuva  (34.     Saksikäännös 
haaraistuntaan  oikealle. 

35.  Haarakippi. 

277.  Haarakippi  on  uiko-  tai  sisäotteella  suoritettu 
kippi  (276)  haaraistuntaan.  Jalat  levitetään  vasta 
potkaisun  jälkeen. 

36.  Ratsaskippi. 

278.  Kippi  (276)  uiko-  tai  sisäotteella  ratsasistun- 
taan  (224). 

37.  Ristikippi. 

279.  Kippi  (276)  uiko- tai  sisäotteella,  risti-istuntaan 
(226). 

38.  Potkukippi. 

280.  Myöskin  poikittain  telinettä  voidaan  suorittaa 
eräs  kippilaji,  nim.  potkukippi:  päinseisonta,  myötäote 
etummaisesta  aisasta,  jalkapohjien  heitto  takimmaista 
aisaa  vasten  ja  potkaisulla  ylös  oikonojaan  (196).  Potku- 
kipissä  ei  siis  potkaista  ilmaa,  kuten  muissa  kippilajeissa, 
vaan  aisaa.  Myöskin  oikonojasta  voidaan  laskea  potku- 
asentoon. 

39.  Pujotuskippi. 

281.  Muuten  sama  kuin  tangolla  (86),  paitsi  että  pää- 
dytään selinpoikkinojaan  (208).  Käytetään  harvoin, 
koska  vauhdinotto  on  työlästä. 

40.  Selkäkippi. 

282.  Selkäkippi  nojapuilla  on  laskettava  vaikeimpiin 
telineharjoituksiin.  Se  on  nojapuilla  monta  vertaa  vai- 
keampi kuin  tangolla  (88),  koska  kädet  on  välillä  irroitet- 
tava  telineestä  ja  osa  matkasta  lennettävä  ilman  varassa. 

Selkäkippi  aloitetaan  mieluimmin  oikonojasta  mel- 
kein aisojen  päässä,  kasvot  keskustaan.  Voimakas  lasku- 
heilahdusvauhti  (250  b)  ja  nopea  lantion  ojentaminen 
(»potkaisu»)  sillä  hetkellä,  kun  pää  on  sivuuttanut  mata- 
limman kohdan  ja  alkaa  kohota.  Potkaisun  jälkeen  irroi- 
tetaan  kädet,  heitetään  ne  ala-etutietä  aisojen  ylä- 
puolelle ja  tartutaan  niihin  ulko-otteella  sekä  pudottau- 
dutaan kainaloriipuntaan  (172).  Jos  lento  on  ollut  voi- 
makas ja  pitkä,  jatkuu  selkäkippi  kainaloheilahduksena 
(254)  eteenpäin. 

Selkäkipin  onnistuminen  riippuu  melkein  yksinomaan 
siitä,  sattuuko  potkaisu  oikeaan  aikaan  ja  tarpeellisella 
voimalla.  Sen  vuoksi  on  sitä  ahkeraan  kokeiltava  yrit- 
tämättä kuitenkaan  perille  kainaloriipuntaan.  Parasta 
on  opetella  vain  pitkää  ja  korkeaa  lentoa  aluksi.  Vasta 
kun  alkaa  kohota  säännöllisesti  aisojen  yläpuolelle,  on 
yritettävä  viskata  käsivarret  aisojen  päälle. 

Selkäkippiä  käytetään  etupäässä  n.  s.  alavoltin  (314) 
yhteydessä,  minkä  tärkein  osa  se  onkin. 

41.  Olkakippi. 
Kuva  65. 
283.  Olkakippi  eroaa 
muista  kippilajeista  siinä, 
että  siinä  pysytään  koko- 
naan aisojen  yläpuolella. 
Tavallisesti  alotetaan  se 
oikoheilunnasta  (255): 
Etuheilahduksen  aikana 
keikahdetaan  kainaloiden 

Kuva  65.   Olkakipin  ensi  vaihe:    ^^^^    taaksepäin,    kai- 
ketnahdus  kainalonojaan.         nalcnojaan   (206)  ja  voi- 

makkaalla  potkaisulla  kohotaan  taasen  oikonojaan  ja 
jatketaan  takaheilahduksella. 

42.  Haarmlkakippi. 

284.  Olkakippi  (283)  haaraistuntaan  (223). 

43.  Ratsasolkakippi. 

285.  Olkakippi  (283)  ratsasistuntaan  (224). 

44.  Ristiolkakippi. 

286.  Olkakippi  (283)  risti-istuntaan  (226). 

45.  Olkapyörähdys. 

Kuva  66. 

287. 

a.  Eteenpäin  suoritettava  olkapyörähdys 
aloitetaan  oikoheilunnasta  (255):  takaheilahduksesta 
olkanoja  (217),  josta  pysähtymättä  kuperkeikka  joko 
jalkavarsia  levittäen  haaraistuntaan  tai  olka- 
kipillä  (283)  oiko  heiluntaan  tai  johonkin 
istuntaan. 

Lantion  ei  pidä  antaa  taipua  ennen  kuin  se  on  välttä- 
mätöntä. Ruma  »pyllistysasento»  on  tehtävä  niin  lyhyt- 
aikaiseksi kuin  mahdollista. 

b.  Taaksepäin  olkapyörähdys  suoritetaan  päin- 
vastoin: etuheilahduksesta  (oikoheUunta,  255)  selin- 
olkanojaan  (218),  pää  alaspäin,  vartalo  ja  jalkavarret 
täysin  ojennettuina  ylöspäin.  Kädet  irroitetaan  ja  vie- 
dään sivutietä  tai\T.itettuina  rinnan  puolelle  aisoihin. 
Samaa  vauhtia  annetaan  vartalon  kaatua  liikesuuntaan 

11   —  Telinevoimistelu. 

ja  sen  saavuttua  noin  45  asteen  kaltevuuteen  ojennetaan 
käsivarret,  olkapyörähdyksen  päättyessä  joko  o  i  k  o- 
heiluntaan  tai  —  jos  jalkavarsia  levitetään  — 
haaraistuntaan.  Ellei  olkapyörähdyksen  päät- 
tyessä ojenneta  käsivarsia,  syntyy  kaadon  vaikutuksesta 
koukkuheilunta  (256,  a)  tai  1  e  n  t  o  h  e  i  1  a  h- 
dus   (257). 

Harvoin  näkee  suoritettavan  olkapyörähdystä  taak- 
sepäin aivan  virheettömästi,  ja  virheellisyyteen  on  ta- 
vallisesti syynä  lantion  taipuminen  kulmaan  (»pylly») 
sillä  hetkellä,  kun  olkapäät  lähestyvät  aisoja.  Täytyy 
erikoisesti  jännittää  vartaloa  suoraksi,  ettei  se  vähää- 
kään notkahtaisi.  Myöskin  kainaloiden  liian  raju  putoa- 
minen aisojen  päälle  on  katsottava  virheeksi.  Tämä  väl- 
tetään helposti  sillä,  että  olkapäiden  lähestyessä  aisoja 
vedetään  käsivarsia  hiukan  koukkuun.  Pyörähdys  käy 
silloin  pehmeästi  ja  sulavasti.  Jotta  vauhti  tulisi  tar- 
peeksi voimakkaaksi,  olisi  se  alettava  käsilläseisonnasta, 
kuten  on  tavallistakin. 


46.  Kuperkeikka. 
288. 

a.  Eteenpäin.  Oikoheilunnasta  (255)  haa- 
raistuntaan (223)  olkanojan  (217)  kautta,  kuten  olka- 
pyörähdyskin  (287),  sillä  eroituksella,  että  ruumis  vetäy- 
tyy heti  takaheilahduksen  jälkeen  koukkuun. 

b.  Taaksepäin.  Etuheilahduksesta  kainalono- 
jaan  (206)  ja  samaa  vauhtia  jalkavarsia  levittäen  haa- 
raistuntaan. 

Pikku  pojille  mieluisa  harjoitus  ja  muillekin  tarpeel- 
linen taito,  ennenkuin  olkapyörähdys  onnistuu. 

4:7.  Sukellus. 

289.  Haaraistunnasta  (223)  irroitetaan  kädet,  vie- 
dään ne  pään  yläpuolelle  yhteen,  kuten  sukellettaessa 
veteen.  Tässä  asennossa  »sukelletaan»  tai  oikeammin 
annetaan  vartalon  kirkon  kellon  tavoin  heilahtaa  aisojen 
välitse  etu — ala — takatietä  kerran  akselin  ympäri,  jona 
toimivat  reidet.  Heilahduksen  loppuosassa  tartutaan 
aisoihin  —  jos  mahdollista,  vasta  aisojen  yläpuolelta  — 
ja  painetaan  vartalo  pystyyn,  haaraistuntaan. 

Sukellus  vaatii  jonkun  verran  rohkeutta.  Rohkeuden 
puutteesta  johtuukin,  että  vartalo  pyrkii  koukkuun  ja 
kädet  eivät  pysy  pään  yläpuolella  kuten  pitäisi.  Putoa- 
misen varalta  on  syytä  asettaa  nojapuuaisat  verrattain 

kapealle,  silloin  uskaltaa  »sukel- 
taa» korkeammalta. 


48.    Tuulimylly. 

Kuva  67  ja  68. 
290.  Kun  sukellukseen  yhdis- 
tetään täyskäännös,  syntyy  liike, 
joka  muistuttaa  tuulimyllyn 
pyörimistä:  Haaraistunnasta 
(223)  annetaan  vartalon  kaatua 
eteenpäin  aisojen  väliin  jasamalla 
tartutaan  oikeaan  (vasempaan) 
aisaan  vastaotteella.  Kaadut- 
taessa käännetään  rinta  oikeaan, 
vasten  oikeaa  (vasenta)  aisaa. 
Samalla  kaartaa  oikea  (vasen) 
jalkavarsi  aisain  yli,  ja  selän  lan- 
tio-osan    nojatessa     vasemman 


Kuva    76.     Tuulimylly. 

Ensimmäinen         vaihe, 

jossa    oikea    jalkavarsi 

kaartaa   taaksepäin. 

(oikean)  aisan  varaan  lähtee  vuorostaan  vasen  (oikea) 
jalkavarsi  kaartamaan  aisain  yli.  Kun  samalla  kään- 
netään ja  nostetaan  vartalo  selkä  edellä  aisojen  välistä 
yläpuolelle  pystyyn,  tullaan  haaraistuntaan  käsien 
taakse.  Käsiotteita  on  tällä  välin  tarvinnut  muuttaa 
kerran  kummallakin:  vasen  (oikea)  oikealle  (vasem- 
malle) aisalle  vastaotteeseen  ja  oikea  (vasen),  joka  joutuu 
vatsan  alle  kierteeseen,  siirretään  liikkeen  viime  vai- 
heessa toiselle  aisalle  ulko-otteeseen.  Koko  liike  on 
suoritettava  vauhdilla  säilyttämällä  sama  vartalon  ja 
jalkavarsien  asento  kuin  lähdettäessä  haaraistunnasta. 

Tuulimylly  huonolla  vauhdilla  käy  virheellisesti. 
Varsinkin  aisojen  välistä  on  vai- 
kea päästä  ylös  koukistamatta 
lantiota  (»pylly»),  mikä  näyttää 
tietysti  peiin  rumalta  tämänta- 
paisessa liikkeessä.  Liikkeen 
puolivälin  vaiheella,  selän  noja- 
tessa aisaan  ei  sovi  myöskään  tai- 
vuttaa selkää  notkoon  ja  huis- 
kauttaa jalkavarsia  notkean  piis- 
kan tavoin  haaraistuntaan.  Nii- 
den tulee  kulkea  jäykästi  kuin 
puiset  myllynsiiv^et. 

Tuulimyllyllä  pääsee  sopivasti 
siirtymään  toiseen  päähän  teli- 
nettä ja  samalla  kääntymään, 
vaikka  useimmiten  suoritetaan 
tuulimylly  kahdesti  peräkkäin 
(vasempaan  ja  oikeaan)  ja 
tullaan  siis  takaisin  lähtökoh- 
taan. 


Kuva  68.  Tuulimyllyn 
toinen  vaihe,  jossa  va- 
sen jalkavarsi  kaartaa 
eteenpäin.  (Myös  pihti- 
pujotusjännityksen  lop- 
puvaihe.) 

49.    Täyskäännös  oikoheilunnassa  ja  lentoheilahduksesta. 

291. 

a.  O  i  k  o  h  e  i  1  u  n  t  a  (255).  Korkea  etuheilah- 
diis  ja  voimakas  tycntö  irti  aisoista  molemmin  käsin, 
toisella  kuitenkin  niin  paljon  lujemmin,  että  vartalo 
kääntyy  täydesti  ilmassa  ja  voidaan  tarttua  kiinni  päin- 
vastaisista aisoista.  Liike  jatkuu  uudella  o  i  k  o  h  e  i- 
1  u  n  n  a  1 1  a,  mutta  voi  siihen  yhdistää  myös  olkakipin 
(283),  lentoheilahduksen  (257)  ja  p  ä  i  n  - 
kaatovauhdin  (253)  kainaloheiluntaan  tai  heilah- 
dukseen oikoriipunnassa. 

b.  Lentoheilahduksen  (25")  perään  suorite- 
taan täyskäännös  aivan  edellisen  tavoin  tyrkkäämällä 
irti  aisoista  niin,  että  vartalo  tekee  ilmassa  täyskäännök- 
sen. Täyskäännös  lentoheilahduksen  perään  voidaan 
liittää  samoihin  liikkeisiin  kuin  edellisessäkin  tapauk- 
sessa, sillä  kummassakin  tapauksessa  tullaan  samaan 
asentoon:  vapaanojaan  (221). 

50.  Pyöräys  aisan  ympäri. 

292.  Koukkupihtimakuunojasta  (214)  oikeaa  (va- 
senta) jalkavartta  aisojen  välissä  heilauttaen  pyöräys 
oikean  (vasemman)  käden  ja  vasemman  (oikean)  jalka- 
terän varassa  aisan  ympäri  joko  haaraistuntaan 
tai  yhä  samaan  suuntaan  kääntyen  polvihaarais- 
t  u  n  t  a  a  n  (231). 

Pyöräystä  suoritettaessa  on  muistettava  eräs  virhe, 
minkä  johdosta  liike  aina  epäonnistuu,  nim.  se,  että 
selkä,  tai  oikeammin  sen  »jatko»  painuu  liian  kauas  ai- 
sasta ja  heilahduksen  jälkeen  jysähtää  aisaa  vastaan. 
Sen  tulee  pysyä  koko  pyöräyksen  ajan  kiinni  aisassa. 

Se  on  työnnettävä  edellä  aisan  päälle.    Silloin  pääsee 
aisojen  päälle  pienelläkin  vauhdilla. 

Pyöräys  sopii  parhaiten  liitettäväksi  koukkuheilun- 
taan  (256,  b)  y.  m.  s. 


J  ännitykset. 

51.   Voimanosto. 

293.  Alkuasentona  on  kulmariipunta  (168)  joko  yh- 
destä aisasta  tai  aisojen  päistä  myötäotteella  kiinnipi- 
täen.  Voime nosto  nojapuilla  on  sama  kuin  tangollakin 
(92),  kuitenkin  jonkun  verran  helpompi  aisojen  päissä 
suoritettuna,  jolloin  ei  ole  tanko  tai  aisa  tiellä. 

52.  Jännitys  käsille. 

294.  Käsille  voidaan  jännittäytyä  useasta  sekä  is- 
tunta- että  noja-asennosta.    Esimerkiksi: 

a.  Haaraistunnasta  (223)  käsien  takana. 

b.  Ratsasistunnasta  (224)  käsien  takana. 

c.  Reisiulkoistunnasta  (228)  käsien  ta- 
kana. 

d.  Olkanojasta  (217). 

e.  Poikkinojasta  (207). 

f.  O  ik(  nojasta  (196). 

Jännitys  käsille  suoritetaan  neljällä  eri  tavalla: 

1.  Antaen  käsivarsien  ja  vartalon  koukistua. 

2.  Ojentaen  vartalo  ja  jalkavarret,  mutta  käsiä  kou- 
kistaen. 

3.  Vartaloa  koukistaen,  mutta  suorin  käsivarsin. 

4.  Sekä  suorin  vartaloin  että  suorin  käsivarsin. 

53.  Pujotus  jännity  s. 

295.  Kulmariipunnasta  (168)  toisen  aisan  varassa 
pujotus  selinturmariipuntaan  (29)  ja  veto  aisojen  päälle 
selinpoikkinojaan  (208).    (Vrt.  98!) 

64.   Kierto pujotusjännity s. 

296.  Sama  kuin  tangolla  (99). 

55.   Pihtipujotusjännitys. 
Kuva  68. 

297.  Viistoseisonta  nojapuiden  sivulla,  teline  vasem- 
man (oikean)  käden  puolella  ja  vastakkaisote  lähimmästä 
aisasta.  Pujotetaan  jalat  aisojen  välistä  vinosti  oikeaan 
(vasempaan)  takimmaisen  aisan  varaan,  reisien  koho- 
tessa aisojen  tasalle  viskataan  vasen  (oikea)  jalkavarsi 
käsien  puoleiselle  aisalle  (pihdit)  ja  kohotetaan  käsillä 
koko  ruumis  aisojen  päälle  haaraistuntaan  (223).  Oikea 
käsi  siirretään  liikkeen  viime  vaiheessa  toiselle  aisalle. 

Pihtipujotusjännitys  onnistuu  parhaiten,  jos  ei  pääs- 
tetä vartaloa  ja  lantiota  koukistumaan.  Tällainen  ku- 
mara asento  näyttää  lisäksi  rumalta. 

Paitsi  päinseisonnasta,  voidaan  pihtipujotusjännitys 
suorittaa  siten,  että  oikonojasta  poikittain  (196)  vuoro- 
ottein  pyörähdetään  aisan  alapuolelle  —  asento  muuten 
ennallaan  —  ja  samaa  menoa  jännitetään  vinosti  aisojen 
välistä  ylös. 

56.  Heilahdus  jännity  s. 

298.  Kainaloheilunta  (254).  Voimakas  takaheilahdus 
ja  sen  loppupäässä  käsillä  veto  eteenpäin,  jonka  vaiku- 

tuksesta  vauhti  kiihtyy  ja  jalkavarret  nousevat  aisojen 
yläpuolelle.    Nyt  voidaan  jännittäytyä  esimerkiksi: 

a.  Oikonojaan  (196)  ja  jatkaa  liikettä  oikohei- 
lunnalla. 

b.  Käsille  (238),  mikä  vaatii  erittäin  kovaa  vauhtia 
ja  jännitystä  koukkukäsiltä  suorille. 

c.  Haaraistuntaan  (223)  käsien  taakse. 


Laskut. 

57,  Lasku  kohokulmariipunnasta  kulmariipuntaan. 

299.  Lasku  kohokulmariipunnasta  (170)  kulmarii- 
puntaan (168)  käy  päinsä  sekä  yhden  aisan  että  mo- 
lempien varassa. 

58.  Lasku   päinturmariipunnasta   etumaakaan. 

300.  Katso  103! 

59.  Lasku  selinturmariipunnasta  takavaakaan. 

301.  Katso  105! 

60.    Lasku    oikonojasta    etutietä    kulmariipuntaan. 

302.  Sama  kuin  liike  106,  mutta  pysähdytään  kulma- 
riipuntaan (168). 

61.  Voimalasku. 

303.  Oikonojasta  (196)  kulmariipuntaan  (168).  ^'oi- 
manoston  (293)  vastakohta. 

62.  Lasku  selinpoikk (nojasta  selinturmariipuntaan. 

304.  Katso  208  ja  183! 

63.  Lasku  selinoiko nojasta  etutietä  selinko ukkuno jaan. 

305.  Katso  109! 

64.   Lasku  selinko  ukkuno  jasta  takamaakaan. 

306.  Katso  111! 

65.  Lasku  käsiltä. 

307.  Käsilläseisonnasta  (23''>)  voidaan  laskea  kaikkiin 
istunta-asentoihin  käsien  taakse,  noja-asentoihin  päin 
telinettä,  kyynär vaakoihin  ja  kumaraseisontaan. 

66.  Jättiläinen. 

308.  Jättiläinen  nojapuilla  on  yhdistelmä  olkapyö- 
rähdyksistä  (287)  ja  heilahduksista  kainaloriipunnassa 
(172).  Eteenpäin  suoritetaan  jättiläinen,  jota  kutsutaan 
myös  käsivarsipyörähdykseksi,  selkä  edellä,  taaksepäin 
rinta  edellä: 

a.  Eteenpäin.  Olkanojasta  (217)  selinkaato- 
vauhti  (253)  ja  heilahdusjännitys  (298).  Jos  pysähdytään 
oikonojaan  tai  haaraistuntaan,  syntyy  vain  p  u  o  1  i  j  ä  t- 
tilainen,  mutta  jos  vauhti  ja  jännitys  ovat  tarpeeksi 
voimakkaat,  voidaan  pyörähdyksiä  suorittaa  useampia 
peräkkäin:  täysijättiläinen. 

h.  Taaksepäin.  Olkanojasta  päinkaatovauhti 
(253)  ja  käsillä  ja  vartalolla  vauhtia  auttaen  etuheilah- 
duksella  kainaloiden  varasta  olkapyörähdys  (287,  b), 
jolloin   syntyy  p  u  o  1  i  j  ä  1  tilainen.     Olkapyöräh- 

dystä  ei  tarvitse  suorittaa  loppuun  saakka,  vaan  voi  sen 
muuttaa  uudeksi  päinkaatovauhdiksi,  j.  n,  e.:  täysi 
jättiläinen.  Jättiläistä  taaksepäin  heitettäessä 
lisääntyy  vauhti,  kun  ylös  kohottaessa  retkautetaan 
vartaloa  lantio-osasta.  Vartalo  ei  kuitenkaan  saa  mennä 
»kupille»,  koukkuun,  kuten  vauhdin  puutteessa  usein 
virheellisesti  käy.  Jättiläinen  taaksepäin  voidaan  alottaa 
myös  käsiltä  päinkaadolla  kainaloiden  varaan,  jolloin 
vauhti  tulee  kovemmaksi  kuin  olkanojasta. 

67.  Käsilläkäynti. 

309.  Käsilläkäynti  suoritetaan  tavallisimmin  mo- 
lempia aisoja  pitkin  eteenpäin,  t.  s.  katse  eteenpäin, 
mutta  selkä  edellä,  niinkuin  ollaan  käsilläseisonnassa- 
kin (238).  »Askeleet»  ctetaan  yhtäpitkiä  ja  niin,  että 
vartalo  siirtyy  tasaisesti  eteenpäin:  hitaassa  tasa- 
tahdissa. 

Käsillä  voidaan  käydä  myös  taakfepäin  s.  o  jalka- 
terien puoleen,  mitta  näyttää  liike  tällöin  luonnot- 
tomalta ja  rumalta.  Samalla  ta^valla  kuin  molempia 
aisoja  myöten  ^oidaan  käsillä  käydä  yhtäkin  aisaa 
pitkin,  ja  muodostuu  liike  tällöin  verrattomaksi  taidon 
näytteeksi,  johon  vain  ani  harvat  voimistelijamme 
pystyvät 

68.    Käsilläkäännökset. 

310.  Siirtelemällä  käsiä  aisalta  toiselle  tai  eri  asen- 
toihin samalla  aisalla,  voidaan  käsilläseisonnassa  (238) 
kääntää  vartaloa  eri  suuntiin.    Esimerkiksi: 

a.  Ulko-otteisesta  käsilläseisonnasta  (238,  a) 
käännös  vasempaan  (oikeaan)  oikeaa  (vasenta)  kättä 
siirtäen  m  y  ö  t  ä  o  t  t  e  i  s  e  e  n  käsilläseisontaan  (238  b). 

b.  U  1  k  0-0  1 1  e  i  S  e  S  t  a  käsilläseisonnasta  kään- 
nös oikeaan  (vasempaan)  oikeaa  (vasenta)  kättä  siir- 
täen vastaotteiseen    käsilläseisontaan  (238,  c). 

c.  Vastakkaisotteisesta  käsilläseison- 
nasta (238,  a)  käännös  vasempaan  (oikeaan)  oikean 
(vasemman)  käden  otetta  vaihtaen  käsilläseisontaan 
myötäotteella,  joko  telineestä  poispäin  tai  teli- 
neeseen päin.  (Suunta  lasketaan  vastaavan  oikonojan 
(196)  mukaan.) 

d.  Vastakkaisotteisesta  käsilläseison- 
nasta (238,  a)  käännös  oikeaan  (vasempaan)  oikean 
(vasemman)  käden  otetta  vaihtaen  vastaottei- 
seen käsilläseisontaan  joko  telineeseen  päin  tai  siitä 
poispäin. 

e.  Myötäotteisesta  käsilläseisonnasta,  kas- 
vot poispäin  telineestä,  käännös  vasempaan  (oikeaan) 
vasenta  (oikeaa)  kättä  siirtäen  u  1  k  o-o  1 1  e  i  s  e  e  n 
käsilläseisontaan. 

f.  Vastaotteisesta  käsilläseisonnasta,  kas- 
vot telineeseen  päin,  käännös  vasempaan  (oikeaan) 
oikeaa  (vasenta)  kättä  siirtäen  u  1  k  o-o  1 1  e  i  s  e  e  n 
käsilläseisontaan. 

g.  =  e,  mutta  sillä  eroituksella,  että  käsi  ei  siirry 
aisasta  toiseen,  ainoastaan  sen  ote  muuttuu  vastak- 
kaiseksi. 

h.  =  f,  sillä  eroituksella,  että  käsi  ei  siirry  toiseen 
aisaan,  vaan  sen  ote  muuttuu  edellisen  tavoin  v  a  s- 
takkaiseksi. 

i.  Täyskäännös  eteenpäin  kaartaen  = 
a  +  e  peräkkäin  ilman  pysähdystä. 

j.  Täyskäännös  taaksepäin  kaartaen  = 
b  -f  f. 

Hauskalta  näyttävät  täys- 
käännökset (i  ja  j)  välittcmästi 
käsille  nostavan  oikoheilahduk- 
sen  perään. 

69.    Kääntökaato. 
Kuva  69. 

311.  Kääntökaadoksi  voi- 
daan nimittää  seuraavaa  kaato- 
tapaa  käsilläseisonnasta  ulko- 
ottein  (238,  a)  haaraistuntaan 
(223):  kallistus  vasemman 
(oikean)  käden  puoleen,  oikean 
(vasemman)  käden  työntöirroi- 
tus,  minkä  johdosta  vartalo 
kääntyy  vasempaan  (oikeaan) 
ja     kaatuu     aisojen    suuntaan. 

Jalka  varsien  lähetessä  aisoja  levitetään  ne  ja  vasem- 
malla (oikealla)  kädellä  tyrkäten  käännetään  vartaloa 
vielä  90  astetta  liikesuuntaan,  niin  että  pudotaan  haara- 
istuntaan käsien  taakse.  (Kädet  ovat  liikkeen  viime 
vaiheessa  vaihtaneet  aisoja.) 

Kääntökaadon  teko  vaatii  aika  paljon  varmuutta, 
sillä  siinä  helposti  erehtyy  suunnasta  ja  kaataa  liian 
paljon  jommankumman  aisan  päälle.  Erehdyksen 
ilmoittavat  enemmän  tai  vähemmän  kolhiutuneet  pol- 
vet. Tämän  estymiseksi  olisi  levitettävä  jalkavarret 
mahdollisimman  levälleen,  vaikkakin  haaraistuntaan 
solahtaminen  käy  pehmeämmin,  jos  aisat  saavat  luis- 
taa pitkin  säärivartta  haarukkain  antaessa  sitä  mukaan 
perään. 


Kuva  69.     Kääntökaato 

haaraistuntaan    (tai  alas 

telineeltä.) 

Paras  alkuharjoitus  olisi 
kaataa  pienillä  »kääpiönoja- 
puilla»  haaraseisontaan  tai  ta- 
vallisilla nojapuilla  aisojen  vä- 
liin alas. 

70.     Ylävoltti  eteenpäin. 

Kuva   70. 

312.  Ylävoltti  eteenpäin  suo- 
ritetaan oikoheilunnasta  (255), 
johon  vauhti  on  otettava  käsiltä 
asti:  Takaheilahduksen  alkaessa 
kallistutaan  tavallista  enemmän 
Kuva  70.  Ylävoltti  eteen-  eteenpäin,  heilahdusta  avuksi 
päin.  Kädet  irtautuneet  käyttäen  pönkästään  käsivoimin 
eri  ajoilla  ja  jalkavarret  .^^.  ^.^^-^^^  eteen-ylöspäin  ja 
pyrkivät  hiukan  erilleen     ,      .  .       ■   ,.  .     , 

ia  koukkuun  ^^^^  taman  jälkeen  suoritetaan 

äkkinäinen  kumarrus  ilmassa 
ilmapyörähdyksen  aikaansaamiseksi.  Tämän  tapahdut- 
tua ojennetaan  vartaloja pudotaan  (heti  voltin  alkaessa) 
sivulle  vietyjen  käsivarsien  varaan  kainaloriipuntaan 
(172)  liikkeen  jatkuessa  kainaloheiluntana  (254). 

Mikään  ei  luonnollisesti  estäisi  taitavaa  voimisteli- 
jaa suorittamasta  volttia  eteenpäin  oikoheilunnasta 
oikoheiluntaan.  Tämä  voittaa  vaikeudessa  edellisen 
heittotavan  monin  kerroin,  koska  on  vaikeaa  satuttaa 
käsiä  aisoihin  kiinni  ja  epäonnistuminen  tietäisi  aina 
pahoja  kuhmuja.  Tämän  vuoksi  ei  etuvolttia  juuri  yri- 
tetäkään käsien  varaan,  kun  se  lisäksi  on  ehkä  näyttä- 
vämpikin    kainalovaraan    suoritettuna. 

Voltti  vaatii  siis  pari  hyvää  cikoheilahdusta  onnis- 

tuakseen  ja  saadakseen  korkeutta  ja  pituutta.  Liian 
j^Tkkä  pudotus  tärähdyttää  ilkeästi  olkapäitä.  Etu\  ol- 
tin  pitäisi  »kantaa»  nojapuiden  päästä  toiseen  ennenkuin 
se  joltain  näyttää.  Sen  jälkeen  ei  ole  jäykästi  pysähdyt- 
tävä kainaloriipuntaan,  vaan  liitettävä  heti  perään  joku 
kippi,    parhaiten    olkakippi    (283). 


71.    Ylävoltti  taaksepäin. 

313.  Ylävoltti  taaksepäin  heitetään  oikohcilunta- 
vauhdilla  kuten  eteenpäinkin.  Nyt  tapahtuvat  työntö  ja 
»potkaisu»  voimakkaan  (käsiltä  alkavan)  etuheilahduk- 
sen  perään.  Ilmapyörähdys  suoritetaan  ojennetuin  var- 
taloin s.  o.  jalkavarsien  ja  vartalon  koukkuun  veto  ja 
ojennus  on  lyhytaikainen,  mutta  ripeä.  Alas  tullaan 
mieluummin  takaisin  oikonojaan  ja  jatketaan  heilah- 
duksella eteenpäin.  Takavoltti  onnistuu  verrattain  hel- 
posti oikoheilunnasta  oikoheiluntaan,  koska  alastul- 
taessa  näkee  tarttua  aisoista  kiinni.  Vaarattomampaa 
on  luonnollisesti  takavoltistakin  pudottautua  kainalo- 
riipuntaan  (172). 

Ylävoltissa  taaksepän  vaativat  jalkavarret  paljon 
suurempaa  huolta  kuin  samassa  heitossa  eteenpäin. 
Ne  pyrkivät  näet  ilmalennon  aikana  mielellään  vapau- 
teen: levälleen  ja  koukkuun. 

Liikkeen  perään  sopii  parhaiten  joku  olkakippi, 
mutta   myös  lentoheilahdus   (257). 

72.     AlavoUti. 

314.  Alavoltti  on  yhdistelmä  käsiltä  (238,  a)  alka- 
vasta laskuheilahdusvauhdista  (250,  b)  ja  selkäkipistä 

(282).  Vauhti  on  tällöin  vain  tavallista  laskuheilahdiis- 
vauhtia  voimakkaampi  ja  ilmapyörähdys  selkäkipissä 
muuttuu  pitkälentoiseksi,  nojapuun  päästä  toiseen 
kantavaksi   alavoltiksi. 


D.     TELINEELLE  TULOT. 

(»Sisääntulot.») 

1.  Jännityshyppäys. 

315.  Hyvin  tavallinen  telineelle  tulotapa  on  jänni- 
tyshyppäys (katso  156!).  Se  eroaa  vapaaharjoituksena 
suoritettavasta  jännityshyppäyksestä  siinä,  että  hyp- 
päyksen korkeimmalla  kohdalla  tartutaan  telineestä 
kiinni   ja  pysähdytään    johonkin    asentoon: 

a.  Oikonojaan  (196)  ulko-otteella  aisojen  päi- 
hin ja  keskelle,  lisäksi  myötä-,  vasta-  ja  vuoro-otteella 
yhden  aisan  varaan. 

b.  Selinoikonojaan  (197)  myötä-,  vasta-,  ja 
vuoro-ottein. 

c.  Kainaloriipuntaan  (172). 
Jännityshyppäystä  suoritettaessa  tehdään  melkein 

säännöllisesti  se  virhe,  että  kädet  siirtyvät  kupeilta 
liian  aikaisin  telineeseen  kiinni.  Ponnistus  ei  myöskään 
aina  ole  niin  voimakas,  että  kädet  voidaan  viedä  teli- 
neeseen kiinni  käsivarsia  koukistamatta,  kuten  ehdot- 
tomasti puhtaaseen  suoritustapaan  kuuluu.  Lisäksi  on 
ponnistussuunta  asetettava  kohtisuoraan  ylöspäin,  ettei 
hyppy  aiheuta  heiluntaa  asennossa. 

12  —  Telinevoimistelu. 

2.   Haukihyppäys. 

316. 

a.  Juoksuvauhti  telineen  sivulta  vauhtivälin  päästä 
ja  tasajalkahyppäys  poikkinojaan  (207)  vie- 
mällä kädet  suoraan  loitommalle  aisalle  myötäottee- 
seen. Ruumis  ojennetaan  heti  ponnistuksen  jälkeen 
suoraksi  ja  kädet  pidetään  kupeilla  niin  myöhäiseen 
kuin  mahdollista.  Poikkinojaan  laskeudutaan  käsillä 
hilliten. 

b.  =  a,  mutta  vastaotteella  aisasta  ja  hidas  lasku 
kyynärvaraan  (241). 

c.  =  a,  mutta  ponnistus  niin  voimakas,  että  jalka- 
varret  kohoavat  vapaanojaan  (221)  loitomman 
aisan  varaan,  josta  jalkavarsia  koukistaen  tai  levit- 
täen lasku  aisojen  välistä  kulmariipuntaan 
(168). 

Haukihyppäys  käy  laatuun  joko  lattiasta  ponnistaen 
tai  ponnistuslautaa  (kovaa  tai  notkuvaa)  käyttäen. 
Ponnistuskohdan  etäisyys  telineestä  vaikuttaa  hypyn 
pituuteen  ja  vaikeuteen. 


3.    Pitkähyppäys. 

317.  Pitkähyppäys  on  sama  kuin  haukihyppäys 
vapaanojaan  (316,  e),  mutta  tapahtuu  hyppäys  nimensä 
mukaisesti  telineen  pituussuuntaan  ja  tartutaan  teli- 
neestä ulko-ottein.  Pitkähyppäys  voidaan  päättää 
usealla  tavalla,  esimerkiksi  haaraistuntaan  (223),  oiko- 
heiluntaan    (255)   tai   lentoheilahdukseen    (257). 

Voidaan  käyttää  myös  ponnistuslautoja  eri  etäisyyk- 
sien päässä. 


I 

4.  Jalkavarrenheittohyppäykset. 
318.  Jalkavarrenheittohyppäyksillä  ymmärrämme 
päinseisonnasta  suoritettuja  tasajalkahyppäyksiä  käsien 
nojaan,  minkä  ohella  heitetään  jompaakumpaa  jalka- 
vartta  aisan  tai  aisojen  yli  ja  sitä  pitelevän  käden  alitse 
(mikä  silloin  aina   irroitetaan  hetkeksi). 

A.  Telineen  sivulta.  Päinseisonnassa  myötä- 
ottein kiinni  etummaisesta  aisasta,  hyppäys  ja:  a)  va- 
semman (oikean)  jalkavarren  heitto  aisan  yli  vasemman 
(oikean)  käden  alitse,  b)  vasemman  (oikean)  jalkavar- 
ren heitto  aisan  yli  oikean  (vasemman)  käden  alitse 
poikki  haaraistuntaan  (50)  yhdelle  aisalle 
tai,  kääntyen  ja  toista  kättä  siirtäen  toiselle  aisalle, 
ratsasistuntaan    (224). 

B.  Telineen  päästä.  Päinseisonnassa  ulko- 
ottein  aisoista  kiinni,  hyppäys  ja:  a)  vasemman  (oikean) 
jalkavarren  heitto  ulkotietä  vasemman  (oikean)  aisan 
yli  ja  vasemman  (oikean)  käden  alitse  aisojen  väliin 
oikoheiluntaan  (255),  b)  vasemman  (oikean) 
jalkavarren  heitto  ulkotietä  oikean  aisan  yli  ja  oikean 
(vasemman)  käden  alitse  aisojen  väliin  o  i  k  o  h  e  i  1  u  n- 
t  a  a  n,  c)  =  a,  mutta  pudottamatta  jalkavartta  aiso- 
jen väliin  samaa  vauhtia  heitto  oikean  (vasemman) 
aisan  yli  ja  oikean  (vasemman)  käden  alitse  oikohei- 
luntaan, d)  =  b,  mutta  c:n  tavoin  samaa  vauhtia 
jalkavarren  heitto  vasemman  (oikean)  aisan  yli  ja  va- 
semman (oikean)  käden  alitse  oikoheiluntaan,  e)  va- 
semman (oikean)  jalkavarren  heitto  sisätietä  vasemman 
(oikean)  aisan  yli  ja  vasemman  (oikean)  käden  alitse 
oikoheiluntaan  ja  f)  vasemman  (oikean)  jalka- 
varren heitto  sisätietä  oikean  (vasemman)  aisan  yli  ja 
oikean  (vasemman)  käden  alitse  oikoheiluntaan. 

5.    Sivuhyppäys. 

319.  Sivuhyppäys  telineelle  suoritetaan  ilman  vauh- 
tia silloin,  kun  teline  on  niin  alhaalla,  että  se  tasaponnis- 
tuksella ja  käsinykäyksellä  onnistuu.  Alkuasentona  on 
tällöin  päinseisonta  käsivarren  mitan  päässä  telineestä. 
Päinvastaisessa  tapauksessa  käytetään  vauhtia  (alku- 
asentona päinseisonta  vauhtivälin  päässä).  Hyppäys 
voi  tapahtua  sivulta,  aisojen  välistä  tai  pään  puolesta 
telinettä: 

A.  Sivulta.  Tasajalkaponnistus  ja  myötäotteella 
etummaisesta  aisasta  kiinnipitäen  nykäisy  käsillä.  Jal- 
kojen kohottua  maasta,  viskataan  lantiota  koukistaen 
jalkavarret  suorina  ja  suljettuina:  a)  etummaisen  aisan 
yli  ja  vasemman  (oikean)  käden  alitse,  minkä  jälkeen 
lantio  ojennetaan  nopeasti  ja  laskeudutaan  selin- 
oikonojaan  (197)  etummaiselle  aisalle  (lähtöase- 
masta laskien),  b)  molempien  aisojen  yli  ja  vasemman 
oikean  käden  alitse  selinpoikkinojaan  (208), 
c)  etummaisen  aisan  yli  ja  vasemman  (oikean)  käden 
alitse,  vasemman  (oikean)  jalkavarren  jatkaessa  mat- 
kaa taaimmaisen  aisankin  yli,  oikean  (vasemman)  jalka- 
varren  jäädessä  aisojen  väliin  poikki  h  aaraistun- 
t  a  a  n  (50)  taaimmaiselle  aisalle,  käsien  nojatessa  etum- 
maiseen aisaan  (vartalo  kallellaan  taaksepäin),  ja  d)  =  c, 
mutta    jalkavarret  vaihtavat  tehtäviä. 

B.  A  i  s  o  j  e  n  välistä.  Sivuhyppäys  vasem- 
malta (oikealta):  a)  edessä  olevan  aisan  yli  selin- 
o  i  k  o  n  o  j  a  a  n  {=  A,  a),  b)  jalkavarsia  aisojen  ylä- 
puolella levittäen  ja  oikean  (vasemman)  käden  varassa 
oikeaan  (vasempaan)  polvi  haaraistuntaan 
(231),  c)  jalkavarsia  heittäen  aisojen  yläpuolelle  saavut- 


181 

taessa  taaksepäin  poikkinojaan  (207),  d)  jalka- 
varsien  saavuttua  aisojen  yläpuolelle,  vasemman  (oi- 
kean) jalkavarren  heitto  takimmaiselle  aisalle  poikki- 
haaraistuntaan  (50)  takimmaiselle  aisalle 
käsien  nojatessa  etummaiseen  aisaan  (vartalo  kallellaan 
eteenpäin)  ja  e)  =  d,  mutta  jalkavarret  vaihtavat 
tehtäviä. 

C.  Telineen  päästä.  Sivuhyppäys  vasem- 
malta (oikealta):  a)  vasemman  (oikean)  käden  alitse 
vasemmalle  (oikealle)  aisalle  ulkoistuntaan  (227) 
tai  reisiulkoistuntaan  (228),  b)  vasemman 
(oikean)  käden  alitse  ratsasistuntaan  (224) 
vasemmalle  (oikealle)  aisalle,  oikean  (vasemman)  jalka- 
varren  kulkiessa  aisan  yli,  c)  vasemman  (oikean)  käden 
alitse  risti-istuntaan  (226)  vasemmalle  (oikealle) 
aisalle,  vasemman  (oikean)  jalkavarren  kulkiessa  aisan 
yli,  d)  vasemman  (oikean)  käden  alitse  haaraistun- 
taan (223)  käsien  eteen,  oikean  (vasemman)  jalkavar- 
ren kulkiessa  molempien  aisain  yli,  e)  vasemman  (oikean) 
aisan  yli  ja  vasemman  (oikean)  käden  alitse,  jalkavarret 
yhdessä,  aisojen  väliin  oikoheiluntaan  (255), 
f)  vasemman  (oikean)  aisan  yli  ja  vasemman  (oikean) 
käden  alitse  aisojen  väliin,  ja  samaa  vauhtia  oikea  (va- 
sen) jalkavarsi  oikealle  (vasemmalle)  aisalle,  ratsas- 
istuntaan oikean  (vasemman)  käden  eteen,  g)  =  f, 
mutta  jalkavarsien  vaihtaessa  tehtäviä  r  i  s  t  i-i  s  t  u  n- 
t  a  a  n,  h)  =  f  sillä  eroituksella,  että  molemmat  jalka- 
varret viedään  oikealle  (vasemmalle)  aisalle  ulko- 
istuntaan (227)  tai  reisiulkoistuntaan 
(228). 

Sivuhyppäyksiin  liitetään  sopivasti  kiertokääntöjä 
(265),  sakseja  (274)  ja  saksikäännöksiä  (275). 

6.  Päinkääntöhyppäys. 

320.  Sivuhyppäystä  (319),  johon  liitetään  käännös 
telineeseen  päin  jalkavarsien  ollessa  aisojen  yläpuolella, 
kutsutaan  päinkääntöhyppäykseksi.  Se  voi  olla  vauh- 
diton, jolloin  tartutaan  etummaisesta  aisasta  myötä- 
otteella ja  käännön  aikana  muutetaan  ote  uiko-otteeksi 
vuorosiirroin,  tai  vauhdillinen,  jolloin  tartu- 
taan (vasta  ponnistuksen  jälkeen)  heti  ulko-otteella 
molemmista  aisoista.  Päinkääntö  hyppäyksillä  pääs- 
tään useihin  noja-asentoihin  ja  heiluntoihin.  Esimer- 
kiksi: 

a.  Haaraistuntaan  (223)  jalkavarsia  levit- 
täen. 

b.  Ratsasistuntaan  (224). 

c.  Risti -istuntaan  (226). 

d.  Reisisisäistuntaan    (229). 

e.  Vapaanojaan  (221). 

f.  01  ka  noja  an     (217). 

g.  Käsilläseisontaan   (238). 
h.  Oikoheiluntaan    (255). 

i.  Lentoheilahdukseen  (257). 
j.  Sivu  heittoon   (268). 


7.   Selinkääntöhyppäys. 

321.  Edellisen  vastakohta,  selinkääntöhyppäys  on 
sivuhyppäys  (319),  johon  on  liitetty  käännös  telineestä 
poispäin  sivuheiton  korkeimmalla  kohdalla.  Sekä 
vauhdilla  että  vauhditta  suoritettaessa  tar- 
tutaan myötäotteella  etummaisesta  aisasta  ja  muutetaan 
ote   hypyn   aikana    ulko-otteeksi   vuorosiirroin.     Selin- 

kääntöhyppäyskin  voi  alkaa  telineen  sivulla  tai  aisojen 
välistä  ja  päättyä  eri  tavoin,  esimerkiksi: 

a.  Haaraistuntaan   (223). 

b.  Risti-istuntaan  (226). 

c.  Oikoheiluntaan    (255). 

8.    Kyykkyhyppäys. 

322.  Telineelle  päästään  kyykkyhyppäyksellä  ai- 
noastaan telineen  sivulta  päinseisonnasta,  joko  käsivar- 
ren (vauhditon)  tai  vauhtivälin  päästä  (vauhdillinen). 
Kuten  si\'uhyppäyksessä,  tapahtuu  kyykky  hyppäyk- 
sessäkin tasajalkaponnistus  ja  käsinnykäisy,  mutta  tä- 
män jälkeen  ei  viskata  jalkoja  sivulle,  vaan  pujotetaan 
ne  käsien  väliin.  Päättyä  voi  kyykkyhyppäys  usealla 
eri  tavalla: 

a.  Etummaiselle  tai  myös  taaimmaiselle  aisalle 
kyykkyseisontaan   (236)   käsien   väliin. 

b.  Etummaisen  tai  taaimmaisen  aisan  yli  ja  pujo- 
tuksen jälkeen  pysähdys  selinoikonojaan  (197) 
käsiä  irroittamatta. 

c.  Etummaisen  aisan  yli  ja  samaa  vauhtia  jalka- 
varsien  ojennus  taaimmaiselle  aisalle  käsiä  irroittamatta 
selinpoikkinojaan   (208). 

d.  Etummaisen  aisan  yli  ja  samaa  vauhtia  siirtäen 
kädet  tasasiirrolla  taaimmaiseen  aisaan,  aisojen  välistä 
alapuolelle   kulmariip  untaan  (168). 

9.    Haarahyppäys. 

323.  Haarahyppäyksen  alku  on  samanlainen  kuin 
sivu-  ja  kyykkyhyppäyksellä  (319  ja  322).  Aisan  tai 
aisojen   yli  viedään  jalkavarret  kuitenkin  levitettyinä 

kumpikin  omalta  puoleltaan  ja  irroitetaan  molemmat 
kädet  aisoista  jalkavarsien  kulkiessa  niiden  alitse.  Hyp- 
päys voidaan  suorittaa  joko  sivulta  aisojen  välistä  tai 
telineen  päästä: 

A.  Sivulta.  Hyppäys  ja  jalkavarsia  täysin  ojen- 
nettuina sivulle  heittäen:  a)  etummaiselle  tai  myös 
taaimmaiselle  aisalle  haarakumaraseison- 
t  a  a  n  (235),  b)  etummaisen  tai  taaimmaisen  aisan  yli  ja 
käsien  alitse  sulkien  jalkavarret  selinoikonojaan 
(197)  tarttumalla  uudelleen  kiinni  samasta  aisasta,  c) 
etummaisen  aisan  yli  ja  samaa  vauhtia  siirtäen  kädet 
tasasiirrolla  taaimmaiseen  aisaan  ja  sulkien  jalkavarret, 
aisojen   välistä   kulmariipuntaan    (168). 

B.  A  i  s  o  j  e  n  välistä.  Hyppäys  jalkavarsia 
sivulle  heittäen:  a)  =  A,  a;  b)  =  A,  b;  c)  jalkavarsien 
kohottua  aisojen  yläpuolelle  niiden  heitto  taakse  yhteen, 
vapaanojaan  (221),  josta  poikkinojäan  (207)  tai 
käsille  (238). 

C.  T  e  1  i  n  e  e  n  päästä.  Hyppäys  jalkavarsia 
sivulle  heittäen:  a)  molempien  käsien  alitse  haara- 
istuntaan (223)  käsien  eteen,  b)  molempien  aisain 
yli  ja  käsien  alitse  risti-istuntaan  (226)  jom- 
mallekummalle aisalle,  c)  aisain  yli  ja  käsien  alitse 
oikoheiluntaan  (255),  josta  voi  jatkaa  samaa 
vauhtia  käsille. 

10.    Väistökyppäys. 

324.  Kunnollinen  väistöhyppäys  syntyy  ainoastaan 
vauhdilla  ja  otetaan  se  viistoseisonnasta  vauhtivälin 
päästä,  teline:  vasemmalla  (oikealla)  puolella. 

a.  Juoksuvauhti  lähelle  telinettä,  vasemmalla  (oi- 
kealla) kädellä  etummaisesta  aisasta  myötäotteella  ja 

oikealla  (vasemmalla)  jalalla  ponnistaen  hyppäys  vasenta 
(oikeaa)  jalkavartta  edellä  heittäen  etummaisen  aisan 
yli  kulmanojaan  (202)  molemmista  aisoista  ulko-otteella 
kiinnipitäen  sekä  heti  perään  jalkavarsia  levittäen  lasku 
haaraistuntaan   (223)  käsien  eteen. 

h.  Väistöhyppäys  (=  a)  jalkavarsia  ristiin  vieden 
risti-istuntaan    (226)    taaimmalle   aisalle. 

c.  Väistöhyppäys  (=  a)  ratsasistuntaan 
(224)  taaimmalle  aisalle. 

d.  Väistöhyppäys  molempien  aisain  yli  u  1  k  o  i  s- 
t  u  n  t  a  a  n  (227)  taireisiulkoistuntaan  (228) 
taaimmalle  aisalle. 

e.  Väistöhyppäys  (=  a)  oikoheil  untaan 
(255). 

Kierto-  (265)  ja  saksikäännökset  (275)  sopivat  väistö- 
hyppäyksen  jatkoksi. 

11.     Vyöryhyppäys. 

325.  Kun  väistöhyppäys  (324,  a)  suoritetaan  etum- 
maisen aisan  yli  kääntyneenä  selin  telineeseen,  suorite- 
taan vyöryhyppäys  muuten  samalla  tavalla,  paitsi  että 
aisan  yli  lennettäessä  ojennetaan  ruumis  suoraksi  ja 
käännytään  kiinnipitelevän  käden  varassa  päin  telinettä. 
Jalkavarsien  laskeutuessa  aisojen  väliin,  tartutaan 
vapaalla  kädellä  loitompaan  aisaan  ulko-otteella  (kiinni- 
pitävä käsi  on  myös  hypyn  aikana  käännetty  ulko- 
otteeseen)  ja  liitetään  vyöryhyppäys  oikoheiluntaan 
(255).  Vartalon  tulee  kääntyä  vaakasuorassa  asennossa, 
aivan  kuin  se  vyörähtäisi  aisan  yli.    (Siitä  nimi.) 

Jatkoksi  sopii  parhaiten  lentohyppäys  toisen  aisan 
yli  alas  telineeltä  (334). 

12.    Kiertokääntöhyppäys. 

326. 

a.  Kiertokääntöhyppäys  päin  telinettä  suoritetaan 
alkuosaltaan  aivan  vyöryhyppäyksen  (325)  tavoin 
viistovauhdilla,  vuoroponnistuksella  ja  telineen  puolei- 
seen käteen  nojaten,  mutta  ponnistus  tapahtuu  teli- 
neen puoleisella  jalalla.  Ponnistavan  jalan  reisi  paine- 
taan aisaa  vastaan  ja  sen  varassa  kierretään,  toista  jal- 
kaa molempien  aisain  yli  kuljettaen,  haaraistun- 
taan  (223)   käsien  taakse. 

b.  Kiertokääntöhyppäys  selin  telineeseen  poikkeaa 
edellisestä  jonkun  verran:  Vauhti  sivulta  suoraan  teli- 
nettä kohti,  tasajalkaponnistus  vuoro-otteiseen,  esim. 
vasen  vasta-,  oikea  myötäotteeseen,  oikonojaan  (196) 
etummaiselle  aisalle  ja  pysähtymättä  kiertokääntö  oikean 
reiden  varassa  selin  vasempaan,  vasenta  jalka  vartta 
molempien  aisain  yli  kuljettaen  haaraistuntaan 
käsien    eteen. 

13.    Kieppi. 

327.  Kiepillä  päästään  nojapuille  useammasta  eri 
suhdeasennosta: 

A.  S  i  V  u  1 1  a.  a)  Päinseisonta,  myötäote  etum- 
maisesta aisasta:  kieppi  maasta  ponnistaen  ja  aisojen 
välistä  pujottaen  oikonojaan  (246,  A,  a),  b)  päin- 
seisonta, myötäote  taaimmaisesta  aisasta  (käsivarret 
etummaisen  alitse):  kieppi  poikkinojaan  (246 
A,  b). 

B.  Telineen  päästä,  a)  Selinseisonta,  ulko- 
ote  aisojen  päistä:  maasta  ponnistaen  kieppi  h  a  a  r  a- 
istuntaan  (246,  B,  a). 

C.  Ai  S  O  j  e  n  V  ä  1  i  S  t  ä.  a)  Kylinseisonta  (aisoi- 
hin nähden),  ulko-ote:  kieppi  haaraistuntaan 
(246,   B  b). 

14.    Vapaakieppi. 

328.  =  247  selinseisonnasta. 

15.    Polvikieppi. 

329.  Päinseisonnasta  telineen  sivulla  myötäote 
etummaisesta  aisasta  ja  tasajalkaponnistuksella  toisen 
jalan  heitto  aisojen  välistä  puolipohiriipuntaan  sekä 
yhdellä  väliheilahduksella  polvikieppi  (248)  polvi- 
haaraistuntaan  (231). 

16.     Kipit. 

330.  »Sisääntulo»  kipin  avulla  suoritetaan  aina  päin- 
seisonjfiasta  telineen  päässä  (276),  vaikka  se  kyllä  käy 
päinsä  aisojen  välistä  telineen  keskelläkin. 

Samasta  asennosta  kuin  varsinainen  kippikin,  sopi- 
vat telineelle  tuloiksi  myös  haarakippi  (277), 
ratsaskippi  (278),  r  i  s  t  i  k  i  p  p  i  (279)  ja  s  e  1  k  ä- 
kippi  (282),  sekä  päinseisonnasta  telineen  sivulta 
p  o  t  k  u  k  i  p  p  i  (280)  ja  p  u  j  o  t  u  s  k  i  p  p  i  (281). 

17.    Pihtipujotusjännilys. 

331.  Pihtipuj  otus  jännitystä  (297)  voidaan  käyttää 
telineelle  tulona  etupäässä  silloin,  kun  aisat  ovat  koho- 
tetut olantasaa  vlemmäksi. 


E.    ALASTULOT. 

1.    Vastahyppmjs. 

332,  Vaatimattomimpia  ja  tavallisimpia  alastulo- 
tapoja  nojapuilta  —  olletikin  harjoiteltaessa  —  on  vasta- 
hyppäys,  mikä  tapahtuu  seuraavalla  tavalla.  Oiko- 
heilunnasta  (255)  takaheilahduksen  päättyessä  työnne- 
tään ruumis  vapaanoja-asennossa  (221)  vasemman 
(oikean)  aisan  yli  ja  samalla  siirretään  oikea  (vasen) 
käsi  toisen  viereen  samalle  aisalle  sekä  heti  sen  jälkeen 
viedään  vasen  (oikea)  käsi  sivulle.  Oikean  (vasemman) 
käden  varassa  pudottaudutaan  polvia  notkistaen  kylin- 
seisontaan  telineen  sivulle.  Alastultaessa  voidaan  säi- 
lyttää oikean  (vasemman)  käden  ote  viime  hetkeen 
saakka,  s.  o,  kunnes  ojentaudutaan  polvien  notkistus- 
asennosta  perusasentoon.  Sama  alastulo  näyttää  »len- 
nokkaammalta», jos  työnnetään  ruumis  kokonaan  irti 
telineestä  ja  viedään  kädet  ilmassa  kupeille,  mistä  ne 
jalkojen  tavatessa  maata  viedään  eteen  tai  sivulle:  pol- 
vien notkistus,  kädet  eteen  (sivulle),  perusasento. 

Tavallisin  vika  alastulossa  on  lantion  koukistuminen. 
Tämä  tapahtuu  varsinkin  harjoituksissa,  jolloin  sitä 
pääasiassa  käytetään.  Eikä  siitä  juuri  näytösesitykseen 
olekaan. 

2.    Myötähyppäys. 

333,  Edelliselle  aivan  vastakkainen  alastulotapa  on 
myötähyppäys:  oikoheilunnasta  (255)  etuheilahduksen 
päättyessä  työnnetään  vasemman  (oikean)  aisan  yli  alas 
kylinseisontaan  telineen  sivulle.  Tässäkin  voidaan  pitää 
telineestä  toisella  kädellä  kiinni  viime  hetkeen  saakka  tai 
myös  työntää  käsi  irti  ja  viedä  molemmat  1)  kupeille, 
2)  eteen,  3)  takaisin  kupeille  (perusasentoon). 

Myötähyppäystä  voidaan  hauskasti  vaikeuttaa  liit- 
tämällä sen  loppuun  a)  käännös  telineeseen  päin, 
jolloin  tartutaan  molemmin  käsin  aisasta  (myötäote), 
tai  b)  täyskäännös  telineeseen  päin,  jolloin  jatke- 
taan käännöstä  ilmassa  90  asteella  ja  viedään  oikea 
(vasen)  käsi  vuorostaan  sivulle  rinnan  kääntyessä  vas- 
takkaiseen  suuntaan  lähtöasemasta  laskien. 

Myötähyppäystä  suoritettaessa  on  pieni  lantion 
notkistuminen  sallittua. 


3.    Lentohyppäys. 
Kuva  71. 

334,  Lentohyppäykseksi  kutsumme  myötähyp- 
päystä (333)  silloin,  kun  sen  loppuun  liitetään  käännök- 
siä telineestä  poispäin. 

a.  Lentohyppäys  vasempaan  (oikeaan)  suoritetaan 
pontevasta  etuheilahduksesta  ruumiin  lentäessä  vasem- 
man (oikean)  käden  varassa  ja  kaariasennossa  sekä 
kääntyen  täydesti  ilmassa.  Vasen  (oikea)  käsi  \aihtaa 
otetta  lähellä  maahan  tuloa,  oikea  viedään  heti  irrot- 
tuaan sivulle,  josta  notkistusasennosta  kohottaessa 
(toisen  käden  keralla)  kupeelle.    Myös  voidaan  vasen 

(oikea)  käsi  työntää  otteen  vaihdon  asemesta  irti  teli- 
neestä: 1)  perusasento  ilmassa,  2)  polvien  notkistus, 
kädet  eteen  (tai  sivulle)  ja  3)  perusasento  kylinseison- 
taan  telineen  sivulle. 

b.  Aivan  edellisen  tavoin  lentohyppäys  täydesti 
kääntyen,  mutta  ennen  maahan  tuloa  uusi  täyskäännös 
jalkavarsia  sätkäyttäen  ilmassa  ja  antamalla  käsien 
vaihtaessa    tehtäviä,   joten    lennon   aikana   suoritetaan 


Kuva    71.      Lentohyppäys.      Oikea    käsi- 
varsi   rumasti    koukussa.      (Pysyy    puh- 
taammassa   asennossa    sivulla    vaakasuo- 
rassa), jalat   erillään. 

kaksi  täyskäännöstä  ja  käännytään  lähtö- 
aseman suuntaan,  kylinseisontaan  telineen  sivulle. 

Lentohyppäys  täydesti  kääntyen  sopisi  ehkä  taka- 
heilahduksenkin    perään,    vaikk'ei    sitä    juuri    käytetä. 

Suurinta  huolta  lentoheilahdusta  suoritettaessa  vaa- 
tivat jalkavarret.  Ne  pyrkivät  mielellään  levälle,  kouk- 
kuun ja  vartalon  kanssa  kulmaan.  Helpommaksi  käy 
koko  ruumiin  hallitseminen,  jos  oikealla  (vasemmalla 
kädellä)  työnnetään  voimakkaasti  aisasta. 

4.    Lentoheilahdiis. 

335.  Lentoheilahduksella  (Katso  257!)  vDidaan  tulla 
nojapuilta  alas  joko  heilahduksen  suuntaan  eteenpäin 
tai  jommankumman  aisan  yli  telineen  sivulle.  Lisäksi 
voidaan  alastuloon  liittää  käännöksiä  ja  täyskäännök- 
siä. 

A.  Eteenpäin.  Lentoheilahdus  aisojen  päistä: 
a)  suoraan  eteenpäin  selinseisontaan,  b)  kääntyen 
ilmassa  kylinseisontaan  tai  c)  täydesti  kääntyen 
päinseisontaan.  Lennon  aikana  ojennetaan  ruumis 
perusasentoon,  polvia  notkistettaessa  kädet  eteen  tai 
si^^llle,   senjälkeen   perusasento. 

B.  Sivulle.  Lentoheilahdus  vasemman  (oikean) 
aisan  yli  myötähyppäyksen  (333)  tavoin:  a)  kylinseison- 
taan b)  kääntyen  telineeseen  päin,  c)  täydesti 
kääntyen    telineeseen    päin. 

-5.     Työntöhyppäys. 

336.  Pelkästään  käsillä  työntäen  päästään  noja- 
puilta alas  useasta  istunta-  ja  noja-asennosta.  Työnnön 
lisäksi  vaaditaan  kuitenkin  usein  pieni  jalkavarsipon- 
nahdus  irti  telineestä,  minkä  jälkeen  vasta  varsinainen 
käsintyöntö  tapahtuu.    Esimerkkejä: 

a.  Työntö  haaraistunnasta  (223).  Asete- 
taan kädet  reisien  etupuolelle  ja  reisillä  ponnahuttaen 
aisoista  viedään  jalkavarret  yhteen  ja  työnnetään  ruu- 
mis jalat  edellä  vasemman  (oikean)  aisan  yli.  .Alaspudot- 
tautuminen  vastahyppäyksen  (332)  tavoin.  —  Työn- 
töön voidaan  lisätä  myös  täyskäännös  telineestä 
poispäin.  Vasemman  (oikean)  käden  ote  on  ennen  työn- 
töä   muutettava    kierto-otteeksi    (kämmen    ulospäin). 

Oikea   (vasen)   käsi   viedään   työnnön    jälkeen   sivulle, 
missä  pysyy  alastulon  viime  vaiheeseen  saakka. 

b.  Työntö  poikkinojasta  (207).  Reidet  ponnahute- 
taan  irti  aisasta  ja  senjälkeen  työnnetään  ruumis  kaari- 
asennossa  takimmaisen  aisan  yli  alas  ja  tartutaan  alas- 
tulon varmentamiseksi  mainitusta  aisasta  kiinni  (myötä- 
ote) hiukan  ennen  maahan  tuloa. 


6.     Vetohyppäys. 

337.  Istutaan  poikittain  aisojen  päällä  ruumiin 
paino  takimmaisella,  kädet  ja  jalkavarret  etummaisella 
aisalla.  Käsillä  vetäen  ja  lopuksi  työntäen  etum- 
maisesta aisasta  pudottaudutaan  eteenpäin  selinseison- 
taan. 

Harjoitus  käy  sitä  vaikeammaksi,  mitä  etäämmälle 
aisat  ovat  asetetut  —  tai  mitä  pienempi  alashyppääjä 
on.  Epäonnistuttaessa  keikahtaa  vartalo  polvien  ja 
käsien  varassa  aisojen  välistä  alapuolelle,  synnyttäen, 
olletikin  pienissä  voimistelijoissa,  ihastusta.  Hauska 
pikku  poikain  ja  tyttöjen  harjoitus. 


7.    Vuoroponnistushyppäys. 

338.  Seisonnasta  (jalat  yhdessä)  tai  etuhaaraseison- 
nasta  (toinen  jalka  edessä  toinen  takana)  tapahtuu 
vuoroponnistushyppäys  siten  että  toisella  jalalla  pon- 
nistaen ja  toista  jalkaa  heittäen  eteen  tai  sivulle  hypä- 
tään joko  eteenpäin  selinseisontaan  tai  sivulle  kylinsei- 
sontaan   alas   telineeltä. 

Vähän  käytetty  ja  vaatimaton  alastulotapa. 

8.    Tasajalkahyppäys. 

339.  Tasajalkaponnistuksella  voi  hypätä  alas  kai- 
kista seisonta-asennoista  kahdella  jalalla  (vrt.  232 — 
236!).  Tasajalkahyppäys  suunnataan  eteen-alaspäin 
jännittämättä    vartaloa    kaariasentoon. 

Sopii   ainoastaan   harjoiteltaessa   alastuloksi. 


9.     JännUyshyppäys. 

340.  Tasajalkaponnistus  ja  jännittäytyminen  kaari- 
asentoon  ilmassa.  Kädet  viedään  tavallisesti  kupeille 
tai  sivuile  (ei  ylös).  Maahan  tultaessa  polvien  notkistus, 
kädet  eteen  tai  sivulle,  perusasento. 

Jännitys  hyppäys  onnistuu  parhaiten  kyykky-  ja 
haarakumaraseisonnasta  (236  ja  235),  joihin  päästään 
kyykky-  ja  haaraponnahduksella  (271  ja  272). 


10.    Polvihaaraponnahdus. 

341.  Paljon  käytetty  alastulo  on  ponnahdus  polvi- 
haaraistunnasta  (231).  Se  tapahtuu  seuraavasti:  Polvi- 
haaraistunnasta  kääntyneenä  vasempaan  (oikeaan)  pon- 
nahutetaan  ruumis  vasemman  (oikean)  reiden  avulla 
eteen-ylöspäin  ja  vasemman  (oikean)  käden  varassa 
käännetään  ja  ojennetaan  vartalo,  niin  että  tullaan 
kylinseisontaan  kääntyneenä  vasempaan  (oikeaan).  En- 
nen maahan  tuloa  muutetaan  vasemman  (oikean)  käden 
ote  vastakkaiseksi  (=  myötäote),  toisen  käden  pysyessä 
sivulla  alastulon  viime  vaiheeseen  saakka.  Korkeilta 
nojapuilta  alastultaessa  työnnetään  vasenkin  (oikeakin) 
käsi  irti  telineestä,  perusasentoon  ilmassa. 

13  —  Telinevoimistelu. 


194 

11.  Polviponnahdus. 

342.  Hauska  pikkulasten  harjoitus  on  polvi- 
ponnahdus.  Polviseisonnasta  (237)  taivutetaan  hiukan 
polvia  ja  lantiota,  viedään  kädet  taakse-alas  ja  käsiä 
eteenpäin  voimakkaasti  heittäen  ponnahutetaan  aisan 
yli  eteen  alas  selinseisontaan. 

Tfmppu  vaatii  aluksi  jonkun  verran  rohkeutta, 
minkä  lisäämiseksi  voi  antaa  toverin  ottaa  käsistä  —  tai 
vain  toisesta  —  kiinni. 

12.  Lento  ponnahdus. 

343.  Hienoimpiin  ja  samalla  helpoimpiin  alastuloi- 
hin nojapuilla  kuuluu  lentoponnahdus:  Reisiulkoistun- 
nasta  (228)  vasemmalla  (oikealla)  aisalla  kallistutaan 
oikean  (vasemman)  käden  puoleen  ja  siihen  voimak- 
kaasti nojaten  ponnahdetaan  oikean  (vasemman)  reiden 
avulla  molempien  aisain  yli  kaariasennossa  —  aivan 
samoin  kuin  lentohyppäyksessäkin  (334,  a)  —  kylinsei- 
sontaan   telineen   sivulle   täydesti   kääntyneenä. 

Lentoponnahdus  on  suoritettava  rinta  edellä,  kor- 
keintaan heti  ponnahduksen  jälkeen  on  pieni  sätkäytys 
jalkavarsilla  sallittua,  mutta  sen  tulee  olla  niin  lyhyt- 
aikainen, että  sitä  ei  katsoja  huomaa.  Liike  saa  koko- 
naan toisen  ja  vaatimattomamman  luonteen,  jos  jalka- 
varsiliike  tulee  huomattavaksi.  Vartalon  tulee  olla 
»vetäjänä»   eikä    »vedettävänä». 

13.  Heittokiertokääntö. 

344.  Risti-istunnasta  (22*^)  vasemman  (oikean) 
käden  edessä  kallistutaan  eteenpäin,  viedään  kädet 
eteen,  vasen  (oikea)  käsi  kierto-otteeseen  ja  suoritetaan 

heittokiertokääntö  (266)  niin 
paljon  ulos  telineestä,  että  lenne- 
tään kylinseisontaan  telineen  si- 
vulle täydesti  kääntyneenä. 


14.    S aksikäännös . 

Ku\a  72. 

3 '  5.  Alas  telineeltä  päästään 
myös  saksikäännöksellä  (275). 
Tällöin  annetaan  vain  ruumiin 
kallistua  niin  paljon  käsien 
puoleisen  aisan  yli,  että  pudo- 
taan,  kTin  jalkavarret  on  yhteen 
viety,  kylinseisontaan  teli- 
neen sivulle,  ellei  käännytä  vielä 
90°,  päin  telineeseen,  minkä 
jälkeen  voi  x-ieläkin  kääntyä 
kiaan  3^0°  kylinseisontaan. 


Kuva 72.  Saksikäännök- 
sellä alas.  Käännös  oi- 
keaan   juuri   alkamassa. 

90°,  siis   kaiken  kaik- 


15.     Siviihyppäys. 

346.  a.  Poikkinojasta  (207)  sivuponnahdus 
(272,  huom!)  molempien  aisain  yli  ja  vasemman  (oikean) 
käden  alitse  telineen  sivulle  selinseisontaan. 

b.  Haaraistunnasta  (223)  tai  o  i  k  o  h  e  i- 
lunnasta  (255)  telineen  päässä,  poispäin  telineestä 
sivuheitto   (268)  eteen-alas  selinseisontaan. 

c.  Käsiltä  (238)  myötäottein,  kuten  tangolta 
(147,  b). 

d.  Notkealanteiselle    voimistelijalle    onnistuu    sivu- 

hyppäys  myös  selin  poikki  n  ojasta  (208)  taakse- 
päin päinseisontaan  telineen  sivulle. 


16.  Päinkääntöhyppäys. 
347. 

a.  =  Sivuhyppäys  (346)  poikkinojasta  (207) 
vasemman  (oikean)  käden  alitse  kääntyen  oikean 
(vasemman)  käden  varassa  oikeaan  (vasempaan) 
kylinseisontaan  telineen  sivulle.  Oikean  (vasemman) 
käden  ote  vaihtuu  vastakkaiseksi  lähellä  maahan  tuloa, 
mikä  on  sama  kuin  esim.  lentohyppäyksen  loppuosa 
(334). 

b.  =  Sivuhyppäys  (346)  haaraistunnasta 
(223)  telineen  päässä,  poispäin  kääntyneenä,  vasemman 
(oikean)  käden  alitse  toisella  kädellä  aisasta  kiinni  pi- 
täen, oikeaan  (vasempaan)  kääntyen,  kylinseisontaan 
telineen  päähän. 

17.  Selinkääntöhyppäys. 

348.  Selinkääntöhyppäys  on  päinkääntöhyppäyksen 
(347)  puhdas  vastakohta.  Se  on  sivuhyppäys  (346)  teli- 
neeltä alas  kääntyen  aisasta  irroitettavan  käden  puoleen 
(=  selin  telineeseen).  Sivuheiton  jälkeen  tarttuu  irroi- 
tettu  käsi  uudelleen  tukemaan  aisasta.  Sensijaan  irroi- 
tetaan  vuorostaan  toinen  käsi  ja  viedään  sivulle.  Selin- 
kääntöhyppäys voi  tapahtua  edellisten  tavoin  a) 
poikkinojasta  (207)  tai  b)  haaraistun- 
nasta (223)  telineen  päässä  poispäin  kääntyneenä, 
päättyen  kylirtseisontaan  (edellinen  telineen  sivulla, 
jälkimmäinen    päässä). 

18.    Kyykkyhyppäys. 
349. 

a.  Poikkinojasta  (207)  kyykkyponnahduk- 
sella  (271)  hyppäys  molempien  aisojen  yli  selinseison- 
taan  telineen  sivulle.  Kädet  työnnetään  irti  aisasta 
samalla  hetkellä,  kun  jalat  kulkevat  käsien  välistä. 
Maahantulotapa  aivan  sama  kuin  kyykkyhyppäyksessä 
tangon  päältä  (148,  a). 

b.  Käsiltä  myötäottein  (238,  b)  ja  aisojen  päistä 
ulko-ottein  (238,  a)  suoritetaan  kyykkyhyppäys  kuten 
tangolta  (148,  b). 

c.  Notkeusnäytteeksi  sopii  kyykkyhyppäys  selin- 
poikkinojasta  (208)  taaksepäin  päinseisontaan, 
käsiä  irroittamatta. 


19.   Haarahyppäys. 

350. 

a.  Poikkinojasta  (207)  haaraponnahdus 
(272)  ja  samaa  vauhtia  haarahyppäys  (149,  a)  etummai- 
sen aisan  yli  selinseisontaan. 

b.  Haaraistunnasta  (223)  aisojen  päissä, 
poispäin  kääntyneenä  ponnahdus  reisien  avulla  haara- 
vapaanojaan  (221)  ja  haarahyppäys  eteen  alas. 

c.  Oikoheilunnasta  (255)  aisojen  päissä, 
poispäin  kääntyneenä,  etuheilahduksen  alkaessa  haara- 
hyppäys eteen  alas. 

d.  Heilahdusjännitys  (298)  vapaanojaan, 
jalkavarsien  levittäminen  ja  haarahyppäys  aisojen  päi- 
den yli  eteen  alas. 

o.  Käsiltä  myötäottein  (238,  b)  tai  aisojen  päissä 
ulko-ottein  (238,  a)  haarahyppäys  eteen  alas  (149,  b). 

f.  Jos  sattuu  olemaan  pehmeitä  mattoja  alle,  niin 
voi  yrittää  haarahyppäystä  selinpoikkinojasta 
(208)  taaksepäin  päinseisontaan. 

Koska  haarahyppäystä  —  samoinkuin  sivu-  ja 
kyykkyhyppäystä  —  suoritettaessa  ja  varsinkin  ensi 
kertoja  harjoiteltaessa  on  suuri  vaara  tarjolla  tulla  nenä 
edellä  maahan  ja  taittaa  kätensä,  on  käytettävä  harjoi- 
tuksissa vastaanottajaa,  tai  vielä  parempi,  kahta,  jotka 
tukevat  hyppääjää   kainaloista. 

20.  Kuperkeikka. 

351.  Alas  telineeltä  päästään  kuperkeikan  avulla 
ainoastaan  taaksepäin  (288,  b)  ja  voi  se  tapahtua  joko 
pitkinpäin  tai  myös  poikinpäin  telinettä: 

a.  Pitkinpäin.  Kuperkeikka  oikoheilunnasta 
(255),  niin  että  olkavarret  vastaavat  melkein  aisojen 
päihin   ja   pudottautuminen   päinseisontaan. 

b.  Poikinpäin.  Selinoikonojasta  (197)  hartiain 
lasku  takimmaiselle  aisalle  ja  hiukan  käsivarsia  koukis- 
taen (niin  että  niska  vastaa  aisaan),  kuperkeikka  taakse- 
päin alas.  Käsiote  säilytetään  aisasta  niin  kauan,  kun  se 
itsestään  kampeutuu  irti.  Tämän  jälkeen  ojennetaan 
vartalo  ja  pudottaudutaan  maahan. 

Edellinen  (a)  sopii  ainoastaan  alkuharjoitukseksi 
olkapyörähdykselle   (352). 

21.  Olkapyörähdys. 

352.  Hauska  alastulo  muodostuu  olkapyörähdyk- 
sestä  taaksepäin  (287,  b),  kun  se  suoritetaan  niin  lähelle 
aisojen  päitä,  että  olkanojasta  (217)  voi  kaataa  ruumiin 
alas  telineeltä  päinseisontaan.   Jotta  tultaisiin  vakavasti 

jaloille,  voi  käsivarret,  jotka  ovat  oj annettuina  sivulla, 
sysätä  irti  aisoista.  Polvia  notkistettaessa  voidaan  kä- 
det joko  pysyttää  sivulla  tai  viedä  eteen. 


22.  Päinkaato. 

353.  Turvallisin  tapa  päästä  käsiltä  alas  on  antaa 
vartalon  (ja  jalkavarsien)  kaatua  rinta  edellä  maahan. 
Päinkaato  käy  päinsä  a)  myötäotteisesta  käsilläseison- 
nasta sekä  aisan  viereen  että  telineen  yli  käsiä  siirtäen 
tasasiirrolla  hiukan  ennen  maahan  tuloa,  p  ä  i  n  s  e  i  s  o  n- 
t  a  a  n,  b)  aisojen  päistä  päinseisontaan,  tahi 
c)  aisojen  keskeltä  siirtyen  vastahyppäyksen  (332)  ta- 
voin jommankumman  aisan  yli  kyllnseisontaan  telineen 

sivulle. 

Päinkaato  —  moitteettomastikin  suoritettuna  —  ei 
ole  juuri  sen  arvoinen,  että  sitä  kannattaisi  käyttää 
näytösesityksen  alastulona.  Harjoituksissa  se  sen  sijaan 
on  alati  tarpeen. 

23.  Sclinkaato. 

354.  Sekä  nojapuuaisojen  päistä  että  yhdeltä  aisalta 
kaadetaan  selkä  edellä  käsiltä  samalla  tavalla  kuin  tan- 
gon päältäkin  (159.  —  Huomaa,  mitä  on  sanottu  selin- 
kaadon  harjoittamisesta!). 

24.  Kylinkaato. 
Kuva   73. 

355.  Ulko-ottcinen  käsilläseisonta  telineen  keski- 
vaiheilla   alkuasentona    kaadetaan   vartalo   vasemman 

Kuva    73.      Kylinkaato 
vasemmalle. 


(oikean)  käden  varassa  kylki 
edellä  suoraan  sivulle.  Vauh- 
din saarniseksi  tyrkätään  oikea 
(vasen)  käsi  voimakkaasti  irti 
aisasta  ja  viedään  sivulle.  Va- 
sen (oikea)  käsi  tukee  aisasta 
alastulon  viime  vaiheeseen 
saakka,  jolloin  kohottaudutaan 
notkistusasennosta  perusasen- 
toon. Jos  aisat  ovat  kohotetut 
olantasaa  ylemmäksi,  on  kaadon 
loppuun  liitettävä  pieni  ilmalento 
ja  tyrkättävä  vasen  (oikea)  kä- 
sikin irti  aisasta  ja  vietävä  sivulle. 
(Vrt.  160!) 


25.    Kääntökaato. 

Kuva  68. 

356.  Alastulo  on  sama  kuin  tangollakin  (161)  ja 
tapahtuu  se  a)  myötäottein  yhdeltä  aisalta 
eteen  nojapuiden  sivulle,  b)  aisojen  päistä  teli- 
neen pään  puoleen  ja  lisäksi  c)  käsilläseisonnasta  ulko- 
ottein  aisojen  keskivaiheilta  siten,  että 
vasemman  (oikean)  käden  varassa  suoritetaan  t  ä  y  s- 
k  ä  ä  nn  ö  s  ja  sen  jälkeen  päinkaato  telineen  sivulle. 
Jos  aisat  ovat  matalalla,  säilytetään  vasemman  (oikean) 
käden  ote  maahan  tuloon  saakka  (c-tapauksessa  muute- 
taan lisäksi  ote  vastakkaiseksi  vähää  ennen  maahan 
tuloa).  Korkealta  telineeltä  kaadettaessa  tyrkätään 
vasen  (oikea)  käsikin  irti  aisasta. 

26.    Lentokaato. 

Ku\a  74. 

357.  Yllättävän  komea  alas- 
tulo on  n.  s.  lentokaato  täydesti 
—  sekä  360  astetta  —  kääntyen: 

a.  Täydesti  kääntyen 
on  lentokaato  vauhdilla  suori- 
tettu kääntökaato:  oikoheilun- 
nan  (255)  takaheilahduksesta 
käsille  ja  pysähtymättä  kääntö- 
kaato  (356,  c)  telineen  sivulle 
kylinseisontaan  lähtösuunnasta 
(oikoheilunnasta)  täydesti  kään- 
tyneenä. 

b.  360    astetta  kään- 
tyen   suoritetaan     lentokaato 
edellisen  (a)  tavoin,  mutta  kun 
on   lennetty  aisan  yli  ja  kään- 
netty rinta  maata  kohti,  tartu- 
taan   vapaalla     kädellä    aisaan 
toisen  vierestä  (takaa)  ranteiden 
kiertyessä  ristiin,  jolloin  aisassa 
ollut  käsi  tyrkätään  irti  ja  vie- 
dään sivulle.    Vartalo  on   tällöin  kääntynyt  uudelleen 
lähtösuuntaan   (oikoheilunnassa)  jalkojen    laskeutuessa 
maahan  kylinseisontaan  yhä  aisasta  siihen  tarttuneella 
kädellä  tuetteassa. 

Onnistuakseen  vaatii  lentokaato  voimakkaan  oiko- 
heilahduksen,  varsinkin  360  astetta  käännyttäessä, 
koska  pienellä  vauhdilla  suoritettaessa  ei  käännös  on- 
nistu ja  jalat  kalahtavat  aisaan,  eikä  niitä  myöskään 


Kuva  74.  Lentokaato 
360  astetta  vasempaan 
kääntyen.  Oikea  käsi 
tarttumassa  aisaan,  ran- 
teet ristissä.  Vartalo 
taipunut  virheellisesti 
hiukan  oikeaan,  samaten 
jalat  päässeet  laskeutu- 
maan liian  alas  ja  irti 
toisistaan. 

ole  hyvä  hallita,  vaan  ne  pyrkivät  sätkimään  vauhdin 
säilyttämiseksi.  Huonosta  vauhdista  etupäässä  johtuu 
se  yleinen  vika,  että  varsinaisen  kaadon  alkaessa  lantio 
vetäytyy  koukkuun.  Kaariasennon  säilyttäminen  koko 
lennon  ajan  tekee  alastulon  vasta  näkemisen  arvoiseksi. 
Lentokaatoa  opeteltaessa,  on  lähdettävä  vähän 
vaativasta  alkuharjoituksesta,  nim.  oikoheilunnasta 
suoritettavasta  sivuheitosta  (268,  b)  eteenpäin  molem- 
pien aisain  yli  ja  heiton  loppuosaan  liitettäessä  täys- 
kääntö  telineestä  poispäin  (=  sivuheitto  +  lentohyp- 
päys  334).  Alkuharjoitusta  vaikeutetaan  lisäämällä 
jalka  varsien  heittokorkeutta  vähän  kerrallaan.  Kun 
vauhti  nostaa  suoraan  käsille,  on  lentokaato  täydesti 
kääntyen  valmis.  Toisen  täyskäännöksen  lisääminen 
on  vain  parin  kolmen  yrityksen  tehtävä  kokeneelle  voi- 
mistelijalle. 

27.    Ylävoliti  eteenpäin. 

356.  Kaikista  nojapuilla  esiintyvistä  volteista  muo- 
dostuu muhkeita  alastuloja,  jos  ne  heitetään  aisojen 
päistä  kiinni  pitäen  ja  telineeltä  poispäin  alas.  Niinpä 
heitetään  ylävoltilla  eteenpäin  seuraavasti:  Oikohei- 
lunta,  selkä  telineeseen  päin,  korkea  etuheilahdus  (mie- 
luimmin käsiltä  aloitettu),  takaheilahdus  eteenpäin  kal- 
listuen ja  voltti  eteenpäin  (312)  kauniissa  kaaressa  alas 
selinseisontaan.  Heti  ilma  pyörähdyksen  alkaessa  vie- 
dään kädet  kupeille  (tai  reisiin  kiinni),  mistä  maahan 
saavuttaessa  eteen  ja  perusasentoon. 

Alkuharjoitukseksi  sopii  selinkaato  (354)  koukiste- 
tuin käsin  kahden  toverin  tukiessa  kainalokuopista, 
mikä  tapahtuu  siten,  että  oikean  (vasemman)  käden 
puolella  seisova  vastaanottaja  pistää  vasemman  (oikean) 

kätensä  voltinheittäjän  kainaloon  rinnan  puolelta  ja 
vasta  alastulon  loppupuolella  asettaa  oikean  (vasem- 
man) kätensä  vastaanotettavan  selän  alle.  Selinkaa- 
dosta  on  helppo  kehittää  ylävoltti  työntämällä  kädet 
irti  aisoista  ennen  pyörähdystä  ja  vetäytymällä  kul- 
maan   ilraapyörähdyksen    aikaansa£,miseksi. 

28.    Ylävoltti  taaksepäin. 

359.  Käsiltä  (238)  aisojen  päissä,  kasvot  telineeseen 
päin,  voimakas  oikoheilahdus  eteenpäin  ja  voltti  taakse- 
päin (313)  kaaressa  alas  päinseisontaan.  Kädet  viedään 
aisoista  irrottuaan  kupeille  (tai  reisien  ympäri),  mistä 
maahan  tultaessa  eteen  ja  perusasentoon. 

Ylävoltti  taaksepäin  opitaan  myös  helposti  kahden 
toverin  avustuksella:  vasemman  (oikean)  käden  puo- 
lella seisova  avustaja  pistää  vasemman  (oikean)  kätensä 
takaa  avustettavan  kainalokuoppaan  ja  vasta  ilmapyö- 
rähdyksen  loppuessa  asettaa  oikean  (vasemman)  kä- 
tensä avustettavan  vatsan  alle.  Tällä  tavalla  opetel- 
taessa ei  voltinheitossa  ole  mitään  vaaraa,  vasta  sen  jäl- 
keen, kun  yritetään  volttia  ilman  vastaanottajia,  voi 
tulla  enemmän  tai  vähemmän  »niskat  edellä»  maahan. 
Tämän  varalta  on  aina  alle  varattava  pehmeitä  mattoja. 

29.     Alavoltti. 

360.  Jos  halutaan  lopettaa  nojapuuharjoitussarja 
alavolttiin  (314),  tapahtuu  se  seuraavasti:  Kohotaan 
käsille  seisomaan  aisojen  päihin,  kasvot  telineestä  pois- 
päin, lasketaan  kulmanojaan  ja  samaa  vauhtia  lasku- 
heilahdusvauhti  aisojen  alapuolelle  ja  ilmapyörähdys 
(=    selkäkippi    282)    eteen-ylöspäin   loivassa   kaaressa 

alas  selinseisontaan.  Heti  kun  pyörähdyksen  aiheuttava 
potku  (=  vartalon  ojennus)  on  suoritetta,  viedään  kädet 
kupeille,  mistä  maahan  tultaessa  eteen  sekä  lopuksi  pe- 
rusasentoon. 

Alavolttia  käytetään  harvoin  alastulona  eikä  se 
olekaan  mikään  näyttävä  alastulo,  paitsi  hyvin  kor- 
kealle asetetulta  telineeltä.  Muuten  on  se  paljon  hel- 
pompi alastulona,  kuin  liikkeenä,  jolloin  voltin  tulee 
kohottaa  ruumis  kainaloiden  varaan,  hartiat  takaisin 
aisojen   yläpuolelle. 

SO.    Hyppyvoltti  eteenpäin. 

361.  Alastulo  on  täysin  sama  kuin  tangollakin  (165), 
mutta  ponnistus  ja  »linkkuunveto»  repäisevämpi,  koska 
nojapuut  yleensä  ovat  matalammalla  kuin  tanko. 
Hyppyvoltti  eteenpäin  suoritetaan  seisonnasta  yhdellä 
aisalla  selinseisontaan  joko  ponnahuttavan  aisan  eteen 
tai  toisen,  vapaana  olevan  aisan  yli  sen  eteen,  mikä 
vaatii  pitempää  lentoa.  —  Harvoin  käytetty  alastulo- 
tapa. 

SI.    Hijppijvoltti  taaksepäin. 

361.  Edellistä  yleisempi  ja  helpompi  alastulo  noja- 
puilta on  hyppyvoltti  taaksepäin.  Senkin  suoritustapa 
on  sama  kuin  tangolla  (166)  suoritettaessa,  kovempi 
ponnistus  vain  ja  ripeämpi  »potku»  vartalon  kääntä- 
miseksi lyhemmässä  ajassa  kuin  korkealta  tangolta 
pudotettaessa. 

Nojapuuharjoituksia  yhdistettäessä  pitemmäksi  har- 
joitussarjaksi  on  pidettävä  mielessä  kaksi  pääseikkaa, 
kuten  tangollakin,  nim.  1)  harjoitussarjan  kokoonpanon 


205 

luonnollisuus,  sulavuus  ja  2)  monipuolisuus.  Harjoitus- 
sarjan  eri  osien  tulee  liittyä  toisiinsa  luontevasti,  mie- 
luummin samaa  vauhtia,  pysähtymättä.  On  varottava 
liittämästä  monta  samanluontoista  harjoitusta  peräk- 
käin ja  kaikin  puolin  pyrittävä  vaihteleviin  asentoihin 
ja  muotoihin.  Eri  harjoituksien  selostusten  yhteydessä 
onkin  esitetty  sopivia  tapoja,  miten  eri  harjoituksia  on 
yhdistettävä  toisiinsa,  seuraavassa  lueteltakoon  ne  har- 
joitusmuodot, jotka  pääasiassa  muodostavat  ne  vaati- 
mukset, mitä  hyvin  kokoonpannulta  nojapuuharjoitus- 
sarjalta  vaaditaan.  Sen  tulis^  sisältää  ainakin  seuraavat 
lajit.  1)  telineelle  hyppäyksen  (vauhdillisen  tai  vauhdit- 
toman), 2)  noja-asentoja  tai  nojaliikkeitä,  3)  riipunta- 
asentoja  tai  riipuntaliikkeitä,  4)  pyörähdyksiä  (olka- 
pyörähdyksen,  tuulimyllyn,  jättiläisen),  5)  kippejä, 
6)  jalkavarsiliikkeitä  ja  7)  lentävän  alastulon  (jännitys- 
hyppäyksen,    lentoponnahduksen,    voltin). 

Usein  ollaan  kuitenkin  pakotettuja  tinkimään  näistä 
vaatimuksista,  sillä  kaikilla  ei  ole  mahdollisuuksia  ke- 
hittyä tarpeeksi  monipuoliseksi.  Lisäksi  vaatii  vaikea 
ja  pHkä  nojapuuharjoitus  kestävyyttä,  minkä  puute 
pakottaa  lyhentämään  harjoitusta  usem  monipuolisuu- 
den kustannuksella.  Joka  tapauksessa  on  kuitenkin 
monipuolisuuteen  pyrittävä  ja  ennen  kaikkea  koetet- 
tava päästä  siitä  laajalle  levinneestä  harhauskosta, 
että  vasta  se  telineharjoitus  on  arvokas,  joka  sisältää 
pelkkiä  jännityksiä,  vaakoja  ja  käsillä  kävelyjä  kään- 
nöksineen. 

Näiden  lisäksi  on  muistettava  eräs  tärkeä  seikka 
näytösharjoitusta  nojapuilla  sommiteltaessa,  nim.  se, 
että  on  vältettävä  kääntämästä  selkää  yleisölle,  aina- 
kaan pitemmäksi  aikaa.  Vaikka  tätä  ei  voidakaan  koko- 

naan  välttää,  on  tällaiset  tilanteet  tehtävä  niin  lyhyt- 
aikaisiksi, etteivät  ne  herätä  kiusallista  huomiota  katso- 
jassa. 

Seuraavassa  jokunen  esimerkki  nojapuuharjoitusten 
kokoonpanon    ohjeeksi. 

I.  (Päinseisonta  juoksuvälin  päässä  telineen  sivulla, 
aisat  olantasalle  asetettuina.)  1)  Selinkiertokääntö- 
hyppäys  haaraistuntaan  käsien  eteen;  2)  nousuheilah- 
dusvauhti,  korkea  takaheilahdus,  etuheilahdus  ja  olka- 
pyörähdys  taaksepäin;  3)  lentoheilahdus  ratsasistun- 
taan  oikean  käden  eteen;  4)  saksikäännös  vasempaan 
haaraistuntaan;  5)  sivuheitto  oikean  käden  alitse  eteen- 
päin risti-istuntaan  vasemman  käden  eteen;  6)  kierto- 
kääntö  eteenpäin  oikeaan  poikki-istuntaan;  7)  haara- 
ponnahdus  aisojen  väliin  seisomaan  ja  pysähtymättä 
selinkääntöhyppäys  kääntyen  oikeaan  haaraistuntaan; 
8)  nousuheilahdusvauhti  eteenpäin,  takaheilahdus  ja 
kntohyppäys  vasemmalle  alas  täydesti  kääntyen.  — 
l:n,  4:n,  6:n  ja  7:n  jälkeen  pieni  pysähdys,  muuten  jat- 
kuvasti toisesta  asemasta  toiseen. 

II.  (Välitön  viistoseisonta  telineen  sivulla,  vasen 
kylki  lähinnä  aisaa,  aisat  päälaen  tasalle  asetettuina.) 
1)  Pihtipujotusjännitys  haaraistuntaan  käsien  taakse;  2) 
käsien  vienti  taakse  aisoihin  ja  nousuheilahduksella 
käsilläseisontaan;  3)  oikoheilahdus  eteenpäin,  taakse- 
päin ja  ylävoltti  eteenpäin  kainaloheiluntaan;  4)  taka- 
ja  etuheilahduksen  jälkeen  ratsasolkakippi  vasemmalle 
aisalle;  5)  saksikäännös  oikeaan  haaraistuntaan;  6) 
jännitys  suorin  vartaloin  käsilläseisontaan;  7)  lentohei- 
lahdus ja  täyskäännös  pihtikoukkrmakuunojaan,  vasen 
jalkaterä  oikealle  aisalle,  oikea  jalkavarsi  aisojen  väliin; 
8)  pyörähdys  aisan  ympäri  oikean  käden  ja  vasemman 

jalkaterän  varassa  haaraistuntaan  täydesti  kääntyen; 
9)  saksikäännös  oikeaan  reisiulkoistuntaan  vasemmalle 
aisalle;  10)  lentoponnahdus  aisojon  yli  alas.  —  Pieni 
pysähdys  l:n,  5:n  ja  8:n  jälkeen,  muuten  pysähdyksittä. 
III.  (Välitön  selinseisonta  telineen  päässä,  aisat  pää- 
laen tasalle  asetettuina.)  1)  Vapaakieppi  käsien  nojaan; 
2)  oikoheilahduksilla  eteen-  ja  taaksepäin  käsilläseison- 
taan; 3)  kallistus  oikealle  kädelle,  vasen  käsi  kupeelle;  4) 
edellinen  asento;  5)  täyskäännös  taaksepäin  vasempaan; 
6)  lentoheilahdus  eteenpäin  kulmmojaan;  7)  oikoheilah- 
dus  taaksepäin  ja  srmna  vauhtia  snuheitto  vasemman 
aisan  yli  eteenpäin  risti-istuntaan  oikealle  aisalle;  8) 
kiertokääntö  eteenpäin  vasempaan  ja  ponnahdus  ky^'^- 
närvaakaan  oikean  käden  varaan  vasen  käsi  eteen  (»ylös») 
vartalon  suuntaan;  9)  vaa'an  kääntäminen  oikeaan 
(telineen  suuntaan),  molemmin  käsin  aisasta  myötä- 
ottein ja  jännitys  käsilläseisontaan;  10)  käännös  oikeaan, 
ulko-otteiseen  käsilläseisontaan;  11)  alavoltti  kainalo- 
heiluntaan;  12)  etuheilahduksella  olkakippi  ja  samaa 
vauhtia  käsilläseisontaan;  13)  jättiläisiä  taaksepäin; 
14)  olkakipillä  olkanojaan;  15)  olkapyörähdys  eteenpäin 
päättyen  ristiolkakippiin,  oikea  jalkavarsi  vasemmalle 
aisalle,  16)  kiertokääntö  eteenpäin  oikeaan,  vasenta 
jalka  vartta  kuljettaen  vasemman  aisan  yli  aisojen  väliin 
ja  yhä  jatkaen  vasemman  käden  eteen  haaraistuntaan 
täydesti  kääntyen;  17)  käsien  muutto  eteen,  nousuhei- 
lahdusvauhti,  oikoheilahdus  eteenpäin,  taaksepäin  ja 
lentokaato  vasemman  aisan  yli  alas  360  astetta  kään- 
tyen. —  Pysähdys  2:n,  3:n,  4:n,  5:n,  6:n,  8:n,  9:n,  10:n, 
ja  16:n  jälkeen,  muuten  jatkuvasti. 

